id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
949e0ba0-665b-41da-b067-e8850cffc50a | ឧបនាយករដ្ឋមន្ត្រី ប្រាក់ សុខុន នាំអំណោយជាសម្ភារប្រយុទ្ធប្រឆាំងជំងឺកូវីដ១៩ ជូនដល់រដ្ឋបាលខេត្តកណ្ដាល និងមន្ទីរពេទ្យជ័យជំនះ | សម្ភារដែលប្រគល់ជូន រដ្ឋបាលខេត្តកណ្តាលមានអាវពេទ្យចំនួន ១,០០០ឈុត និងម៉ាស ១០០,០០០ម៉ាស និងមន្ទីរពេទ្យបង្អែកជ័យជំនះចំនួន ៦០០ឈុត និងម៉ាសចំនួន ២៤,០០០ម៉ាសផងដែរ ។ ក្នុងឱកាសនោះ លោក គង់ សោភ័ណ្ឌ បានគោរពថ្លែងអំណរគុណ យ៉ាងជ្រាលជ្រៅបំផុតចំពោះ វត្តមានដ៏ខ្ពង់ខ្ពស់របស់ឧបនាយករដ្ឋមន្រ្តី ប្រាក់ សុខុន ។ លោកអភិបាលខេត្តបន្តថា ទឹកចិត្តប្រកបដោយសប្បុរសធម៌ និងគុណធម៌ របស់លោកឧបនាយករដ្ឋមន្ត្រី លោកស្រី នឹងត្រូវបានចងចាំទុកដោយរដ្ឋបាលខេត្ត និងប្រជាពលរដ្ឋនៅទូទាំងខេត្ត។ សូមបញ្ជាក់ផងដែរថា នៅព្រឹកថ្ងៃដដែលនោះលោកឧបនាយករដ្ឋមន្រ្តី ប្រាក់ សុខុន ក៏បានអញ្ជើញជួបសំណេះសំណាល និងផ្ដល់អំណោយសម្ភារៈការពារជំងឺកូវីដ-១៩ ជូនឃុំទាំង១២ នៃស្រុកស្អាង មន្ទីរពេទ្យបង្អែកស្រុកស្អាង រដ្ឋបាលស្រុកស្អាង និងជូនប្រជាពលរដ្ឋជួបការលំបាកចំនួន១២០ គ្រួសារ នៅឃុំព្រែកអំបិល ស្រុកស្អាង ខេត្តកណ្តាលផងដែរ ៕ | 2021-05-29T20:24:00+07:00 | dap-news.com | https://dap-news.com/national/2021/05/29/151085/ |
53107d6e-0981-41f6-b233-bd62aed36558 | អជ្ញាធរឃុំជើងគោ ស្រុកព្រៃនប់ ថ្លែងអំណរអរគុណឧកញ៉ា ទៀ វិចិត្រ បាននាំយកស្បៀងអាហារ ចែកជូនក្រុមគ្រួសារ ដែលមានវិជ្ជមាន ជំងឺកូវីដ-១៩ | ភ្នំពេញ៖នៅព្រឹកថ្ងៃទី២៩ ខែឧសភា ឆ្នាំ២០២១នេះ អជ្ញាធរឃុំជើងគោ ស្រុកព្រៃនប់ បានថ្លែងអំណរអរគុណចំពោះ លោកឧកញ៉ា ទៀ វិចិត្រ សមាជិកយុវជនគណបក្សប្រជាជនកម្ពុជា ខេត្តព្រះសីហនុ និង លោកជំទាវ ហេង គីមជី តំណាងដោយលោក អ៉ឹង ហ៊ុយកៅ បាននាំយកអំណោយជាស្បៀងអាហារជូនសាលាឃុំជើងគោ សំរាប់ចែកជូនដល់ក្រុមគ្រួសារ ប្រជាពលរដ្ឋ ដែលមានវិជ្ជមាន ជំងឺកូវីដ-១៩ និងក្រុមគ្រួសារប្រជាពលរដ្ឋ ដែលកំពុងធ្វើចត្តាឡីស័កនៅតាមផ្ទះ ដែលកំពុងត្រូវការស្បៀងអាហារ ក្នុងមូលដ្ឋានឃុំជើងគោ។ ស្បៀងអាហារដែលលោកឧកញ៉ា ទៀ វិចិត្រ សមាជិកយុវជន គណបក្សប្រជាជនកម្ពុជា ខេត្តព្រះសីហនុ និង លោកជំទាវ ហេង គីមជី ផ្តល់ជូនរួមមាន៖ អង្គរ ចំនួន៥តោន ,មី ចំនួន៥០កេះធំ ស្មើនឹង៣០០កេះកូច ,ត្រីខ ចំនួន៥០កេះធំ ស្មើនឹង៥០០០កំប៉ុង ,សាច់ក្រក ចំនួន២៥០គីឡូ ,ត្រីងៀត ចំនួន២៥០គីឡូ។ ក្នុងនាមមេឃុំជើងគោ លោក ទុន ជា តំណាងឱ្យអជ្ញាធរឃុំជើងគោ និងប្រជាពលរដ្ឋក្នុងឃុំទាំងអស់ សូមគោរពជូនពរដល់លោកឧកញ៉ា ទៀ វិចិត្រ សមាជិកយុវជនគណបក្សប្រជាជនកម្ពុជា ខេត្តព្រះសីហនុ និងលោកជំទាវ ហេង គីមជី ព្រមទាំងក្រុមគ្រួសារទាំងអស់ ជួបតែសេចក្តីសុខ ប្រកបដោយពុទ្ធពរទាំង៥ប្រការ កុំបីឃ្លៀងឃ្លាតឡើយ៕ | 2021-05-29T19:29:00+07:00 | dap-news.com | https://dap-news.com/national/2021/05/29/151066/ |
ad335e65-888e-4f1a-bcd8-afede8a55cf2 | ខេត្តកំពង់ចាម បង្ហាញអត្តសញ្ញាណអ្នកកើតជំងឺកូវីដ ចំនួន ១២នាក់បន្ថែមទៀត ជាកម្មកររោងចក្រ ១១នាក់ និងមកពីភ្នំពេញ ១នាក់ | រដ្ឋបាលខេត្តកំពង់ចាម បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន១២នាក់បន្ថែមទៀត ដែលក្នុងនោះភាគច្រើនជាកម្មករ កម្មការិនីរោងចក្រ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី២៩ ខែឧសភា ឆ្នាំ២០២១នេះ។ អ្នកដែលទើបរកឃើញឆ្លងជំងឺកូវីដ១៩ ទាំង១២នាក់នេះ មាននៅស្រុកបាធាយ ចំនួន ១១នាក់ និងមកពីរាជធានីភ្នំពេញ ចំនួន១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ចៀសផុតពីជំងឺមហាប្រល័យនេះ៕ | 2021-05-29T19:22:00+07:00 | freshnewsasia.com | https://m.freshnewsasia.com/index.php/en/localnews/199558-2021-05-29-05-22-25.html |
323d6f20-6c17-4b1a-8a63-17ea7612510d | លោក ហ៊ុន សែន ដាក់ផែនការចាក់ស្រោចវ៉ាក់សាំងនៅកន្លែងមានមនុស្សកកកុញ | លោក ហ៊ុន សែន ប្រកាសឈប់ចាក់វ៉ាក់សាំងតាមការស្នើសុំទៀតហើយដោយដាក់ផែនការថ្មី គឺចាក់ស្រោចនៅកន្លែងមានមនុស្សកកកុញ។ មន្ត្រីបក្សប្រឆាំងស្នើឱ្យការចាក់វ៉ាក់សាំងនេះកុំប្រកាន់និន្នាការនយោបាយ និងត្រូវផ្ដល់អាទិភាពដល់អ្នកជាប់ឃុំនៅពន្ធនាគារដែលមិនត្រឹមគិតតែកន្លែងកកកុញប៉ុណ្ណោះទេ គឺថែមទាំងចង្អៀតណែននិងកំពុងផ្ទុះជំងឺកូវីដ១៩ថែមទៀតផង។ លោកនាយករដ្ឋមន្ត្រី លោក ហ៊ុន សែន ប្រាប់អភិបាលរាជធានី-ខេត្តបញ្ចប់ការស្នើសុំចាក់វ៉ាក់សាំងកន្លែងនេះបន្តិចកន្លែងនោះបន្តិចដោយយល់ថា ការធ្វើរបៀបនេះមិនជោគជ័យនោះទេ។ លោក ហ៊ុន សែន អះអាងថា ផែនការថ្មី គឺចាក់ស្រោចនៅកន្លែងមានមនុស្សកកកុញ ដូចជា៖ រាជធានីភ្នំពេញ ទីប្រជុំជននៅខេត្តកណ្ដាល និងគោលដៅសំខាន់នៅទីរួមខេត្តនានានិងតំបន់មានកម្មកររោងចក្ររស់នៅកកកុញរាប់សែននាក់។ លោក ហ៊ុន សែន ថ្លែងបែបនេះតាមរយៈសារសំឡេងបង្ហោះតាមហ្វេសប៊ុករបស់លោកថ្ងៃទី២៩ ខែឧសភា៖ « លោក ហ៊ុន សែន ឱ្យដឹងថា ពេលនេះកម្ពុជាជួបការខ្វះខាងវ៉ាក់សាំងទើបមិនទាន់អាចចាក់ឱ្យពលរដ្ឋតាមការចង់បាននៅឡើយ និងស្នើឱ្យពលរដ្ឋរង់ចាំបន្តិច។ លោកថា វ៉ាក់សាំងចំនួន ៤លាន ៥សែននឹងបញ្ជូនមកដល់កម្ពុជានៅខែមិថុនាខាងមុខ ប៉ុន្តែលោកមិនទាន់ឱ្យដឹងថា ជាវ៉ាក់សាំងឈ្មោះអីនិងជារបស់ប្រទេសណានោះទេ។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង យល់ថា ការចាក់វ៉ាក់សាំងនៅកន្លែងមានមនុស្សកកកុញជារឿងប្រសើរ ព្រោះកន្លែងមានមនុស្សរស់នៅច្រើនប្រឈមហានិភ័យខ្ពស់។ ទោះយ៉ាងណា មន្ត្រីសង្គមស៊ីវិលរូបនេះយល់ថា ការចាក់វ៉ាក់សាំងតែមួយមុខមិនគ្រប់គ្រាន់ លោកស្នើទៅអាជ្ញាធរពាក់ព័ន្ធបង្កើនការយកចិត្តវិធានការការពារ បង្ការ និងអប់រំពលរដ្ឋឲ្យមានការប្រុងប្រយ័ត្នការរក្សាគម្លាត អនាម័យ និងទប់ស្កាត់ការប្រើប្រាស់គ្រឿងស្រវឹងជាដើម៖ « ការប្រកាសផែនការចាក់វ៉ាក់សាំងថ្មីរបស់លោក ហ៊ុន សែន ពេលនេះ ខណៈសន្ទុះនៃការឆ្លងជំងឺកូវីដ១៩នៅតែកើនឡើងដោយមួយៗ ថ្ងៃមានមនុស្សរាប់រយនាក់ឆ្លងជំងឺនេះ ហើយពន្ធនាគារដែលជាកន្លែងផ្ទុកអ្នកជាប់ឃុំក៏រកឃើញអ្នកជាប់ឃុំជាង ៣០០នាក់បានឆ្លងផងដែរ។ ទោះយ៉ាងណា លោក ហ៊ុន សែន មិនទាន់ប្រកាសពីយុទ្ធនាការចាក់វ៉ាក់សាំងនៅតាមពន្ធនាគារនៅឡើយទេ។ ទាក់ទងរឿងនេះ អនុប្រធានប្រតិបត្តិគណបក្សសង្គ្រោះជាតិប្រចាំខេត្តកំពង់ឆ្នាំង លោក ដួង ចន្ត្រា ដែលកំពុងភៀសខ្លួននៅប្រទេសថៃយល់ថា រដ្ឋាភិបាលគួរផ្ដល់អាទិភាពចាក់វ៉ាក់សាំងដល់អ្នកជាប់ឃុំតាមពន្ធនាគារទូទាំងប្រទេស ជាពិសេសពន្ធនាគារដែលមានការឆ្លងជំងឺកូវីដ១៩ នេះ។ មន្ត្រីបក្សប្រឆាំងរូបនេះ ស្នើការចាក់វ៉ាក់សាំងនេះកុំមានប្រកាន់និន្នាការនយោបាយ។ លោករិះគន់ថា ការចាក់វ៉ាក់សាំងកន្លងមកមានការផ្ដល់អាទិភាពដល់ពលរដ្ឋនិងយុវជនដែលគាំទ្រគណបក្សកាន់អំណាច៖ ឬ កាលពីដើមខែមីនាក្រសួងសុខាភិបាលប្រកាសយុទ្ធនាការចាក់វ៉ាក់សាំងចិនទូទាំងប្រទេសដោយផ្ដោតលើក្រុមមន្ត្រីរាជការមុខសញ្ញាសំខាន់ៗ ជិត ៧៥ម៉ឺននាក់។ កន្លងមកកម្ពុជាទើបមានវ៉ាក់សាំងរបស់ចិន ស៊ីណូហ្វាម(Sinopharm) ស៊ីណូវ៉ាក់ (Sinovac) និងវ៉ាក់សាំង Astra Zeneca ដែលជាជំនួយរបស់អង្គការសុខភាពពិភពលោក (WHO) ហើយកាលពីថ្មីនេះ លោក ហ៊ុន សែន ក៏បានស្នើសុំវ៉ាក់សាំងពីសហរដ្ឋអាមេរិកចំនួន ៤លានដូសផងដែរ។ លោក ហ៊ុន សែន ឱ្យដឹងថា មនុស្សដែលអាចចាក់វ៉ាក់សាំងបានអាយុលើស ១៨ឆ្នាំមានជាង ១០លាននាក់ហើយពេលនេះមនុស្សប្រមាណ ២លាន ៥សែនបានចាក់សាំងរួចហើយ ជាពិសេសនៅភ្នំពេញ៕ | 2021-05-29T19:13:00+07:00 | rfa.org | https://www.rfa.org/khmer/news/health/hun-sen-made-some-changes-to-covid-19-vaccine-injection-plan-05292021072815.html |
97c0e440-893d-45d7-9981-3a0814f8277d | TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ៧នាក់បន្ថែមទៀត ដោយសារជំងឺកូវីដ១៩ (Video inside) | ក្រសួងសុខាភិបាល នៅព្រឹកថ្ងៃទី២៩ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស៧នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមថ្ងៃទី២៩ ខែឧសភា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ កើនរហូតដល់២០៣នាក់ នៅទូទាំងប្រទេស៕ | 2021-05-29T18:30:00+07:00 | freshnewsasia.com | https://m.freshnewsasia.com/index.php/en/localnews/199554-2021-05-29-04-30-20.html |
08530944-7d03-4470-8f1f-2540e87356f8 | រកឃើញ អ្នកឆ្លងកូវីដ១៩ថ្មី ៥៨៨នាក់ ជាសះស្បើយ ៤១៥នាក់និង ស្លាប់៧នាក់ | ភ្នំពេញ៖ ក្រសួងសុខាភិបាល នៅថ្ងៃទី២៩ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មី ចំនួន ៥៨៨នាក់ ខណៈអ្នកជំងឺ៤១៥នាក់ជាសះស្បើយ។ សូមបញ្ជាក់ថា គិតត្រឹមព្រឹក ថ្ងៃទី២៩ ខែឧសភា ឆ្នាំ២០២១ នៅកម្ពុជាមានអ្នកឆ្លងកូវីដ១៩សរុប 28,825 នាក់,អ្នកជាសះស្បើយ 21,315 នាក់និងអ្នកស្លាប់ 203 នាក់ ៕ | 2021-05-29T18:29:00+07:00 | dap-news.com | https://dap-news.com/national/2021/05/29/151062/ |
6aaf4447-c269-45e4-a480-51e29623e5ef | អ្នកស្លាប់ដោយសារជំងឺកូវីដ-១៩ កើនដល់ ២០៣នាក់ និងឆ្លងថ្មីជិត ៦រយនាក់ | អ្នកស្លាប់ដោយសារជំងឺកូវីដ-១៩ បានកើនឡើងដល់ ២០៣នាក់ហើយ បន្ទាប់ពីអ្នកជំងឺ ៧នាក់ទៀត បានស្លាប់។ ចំណែកតួលេខឆ្លងថ្មីវិញ មាន ៥៨៨នាក់បន្ថែមទៀត ក្នុងនោះភាគច្រើនជាករណីឆ្លងក្នុងសហគមន៍។ រីឯអ្នកជាសះស្បើយវិញ មាន ៤១៥នាក់ នៅថ្ងៃដដែលនេះ។ គិតត្រឹមព្រឹកថ្ងៃទី២៩ ឧសភា កម្ពុជាមានអ្នកកើតជំងឺកូវីដ-១៩ ជិត ៣ម៉ឺននាក់ (២៨.៨២៥) ក្នុងនោះ អ្នកជាសះស្បើយមានជាង ២ម៉ឺន ១ពាន់នាក់ (២១.៣១៥)៕ | 2021-05-29T17:56:15+07:00 | rfa.org | https://www.rfa.org/khmer/news/health/covid-19-update-in-cambodia-on-may-29-05292021065512.html |
e52b10b8-5b97-461b-97c0-f0d1b4054e9f | BREAKING: សហរដ្ឋអាមេរិក៖ មនុស្ស ២.២ម៉ឺននាក់ទៀតឆ្លងកូវីដ-១៩ និងអ្នកជំងឺ ៦២៧នាក់ស្លាប់ នៅក្នុងពេល១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២២,៨១៣នាក់ទៀតបានឆ្លងជំងឺ COVID-19 ខណៈអ្នកជំងឺ ៦២៧នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២៩ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៤,០២២,៦៥៧ករណី ក្នុងនោះមានអ្នកស្លាប់សរុបចំនួន ៦០៨,៩៦១នាក់ និងជាសះស្បើយឡើងសរុប ២៧,៧៦៧,០៤០នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ ប៉ុន្មានសប្តាហ៍ចុងក្រោយនេះ រដ្ឋកាន់តែច្រើននៅសហរដ្ឋអាមេរិក ជាពិសេសរដ្ឋដែលត្រៀមបើកទ្វារទាំងស្រុងឡើងវិញ ដូចជាកាលីហ្វ័រញ៉ាជាដើម បាននិងកំពុងបង្កើតកម្មវិធីលើកទឹកចិត្ត ឲ្យប្រជាជនមកចូលរួមទទួលការចាក់វ៉ាក់សាំងបង្ការ COVID-19 ដោយសារតែអត្រានៃការចាក់បានធ្លាក់ចុះ។ កន្លងមកនេះ សហរដ្ឋអាមេរិកបានអនុម័តឲ្យមនុស្សវ័យចាប់ពី ១២ឆ្នាំឡើងទៅ អាចទទួលការចាក់វ៉ាក់សាំង។ គួរបញ្ជាក់ថា គិតត្រឹមថ្ងៃទី២៨ ខែឧសភា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ២៩១លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុបជិត ១៦៥.៧២លាននាក់ (៥០.៥%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៣២.៧៧លាននាក់ (៤០.៤% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-05-29T17:47:00+07:00 | freshnewsasia.com | https://m.freshnewsasia.com/index.php/en/internationalnews/199551-2021-05-29-03-47-26.html |
ff6e923a-9d3b-4df8-a2ac-b9ce634fb09b | សមាគមសហប្រតិបត្តិនិស្សិតចិន ចូលរួមបរិច្ចាគសម្ភារសម្លាប់រោគដល់កម្ពុជា ដំណាក់កាលរាតត្បាតជំងឺកូវីដ១៩ | ដើមខែឧសភា ឆ្នាំ២០២១នេះ សកម្មភាពបរិច្ចាគសម្ភារប្រឆាំងនឹងរោគរាតត្បាត ផ្តួចផ្តើមដោយសមាគមសហប្រតិបត្តិនិស្សិតចិន នៅប្រទេសកម្ពុជាទៅកាន់សង្គមជាមួយនឹងប្រធានបទ «ស្រឡាញ់គ្នាក្នុងគ្រាក្រ យើងជម្នះការលំបាកជាមួយគ្នា» ជាចម្បងរួមមានឈុតបំពាក់ការពារ របាំងវេជ្ជសាស្ត្រ ទឹកថ្នាំសម្លាប់មេរោគ។ល។ ដែលចំណាយអស់ថវិការ ៣០,០០០យន់ ស្មើនឹង ៤,៤៦០ដុល្លារ។ សម្ភារទាំងនោះត្រូវបានប្រគល់ជូន ក្រសួងការបរទេស និងសហប្រតិបត្តិការនៃកម្ពុជា ស្ថានកុងស៊ុលកម្ពុជា ប្រចាំទីក្រុងក្វាងចូវ និងស្ពានកុងស៊ុលកម្ពុជា នៅគុនមីង។ សម្ភារដំបូងត្រូវបានបញ្ជូន ទៅក្រសួងការបរទេស និងសហប្រតិបត្តិការអន្តរជាតិ នៃកម្ពុជា កាលថ្ងៃទី១៦ ខែឧសភា ឆ្នាំ២០២១។ សម្រាប់សម្ភារទី២ នឹងមកដល់ភ្នំពេញ នៅចុងខែឧសភា ត្រូវបញ្ជូនទៅក្រសួងការបរទេស និងសហប្រតិបត្តិការអន្តរជាតិ។ ចាប់តាំងពីត្រូវបានបង្កើតឡើងនៅខែមេសា ឆ្នាំ២០២១ សហព័ន្ធនិស្សិតចិន បានរៀបចំសកម្មភាពចាក់វ៉ាក់សាំង សម្រាប់និស្សិតដែលកំពុងសិក្សា នៅប្រទេសកម្ពុជា ឬនិស្សិតភាសាខ្មែរ និងជនរួមជាតិដែលកំពុងធ្វើការនៅប្រទេសកម្ពុជា។ ស្ថាបនិក និងប្រធានសហព័ន្ធ លោក Qiu Daoan លោក Liu Dong និងនិស្សិតដទៃទៀត បានថ្លែងថា ចាប់តាំងពីមានការផ្ទុះឡើងនៃជំងឺរាតត្បាតនៅប្រទេសកម្ពុជា រដ្ឋាភិបាលកម្ពុជា បានធ្វើការព្យាបាលប្រជាជនទាំងអស់ នៅក្នុងប្រទេសដោយយុត្តិធម៌ដោយមិនគិតពីសញ្ជាតិឡើយ ហើយឥរិយាបថនៃការរៀបចំការចាក់វ៉ាក់សាំងឥតគិតថ្លៃ សម្រាប់អ្នកទាំងអស់ គឺមានអំណរគុណណាស់។ ដើម្បីគោរពតាមពាក្យសម្បថ ដែលជាស្ពានវប្បធម៌រវាងចិន និងកម្ពុជាយើងគួរតែចូលរួមចំណែកកម្លាំងរបស់យើង៕ | 2021-05-29T17:35:00+07:00 | freshnewsasia.com | https://m.freshnewsasia.com/index.php/en/localnews/199550-2021-05-29-03-35-28.html |
6b0b39a2-cfad-406f-9eed-a0038b3a3f25 | វ៉ាក់សាំងកូវីដ១៩ ប្រមាណ ៤លាន៥សែនដូសទៀត នឹងមកដល់កម្ពុជានៅខែមិថុនា ខាងមុខនេះ | តាមរយៈសារសំឡេង នាថ្ងៃទី២៩ ខែឧសភា ឆ្នាំ២០២១ សម្ដេចតេជោ ហ៊ុន សែន បានថ្លែងថា ផែនការចាក់វ៉ាក់សាំងជូនប្រជាពលរដ្ឋ ឱ្យបាន ១០លាននាក់ អាចសម្រេចត្រឹមដំណាច់ឆ្នាំ២០២១នេះ ឬត្រឹមដើមឆ្នាំ២០២២។ សម្តេចតេជោ មានប្រសាសន៍ថា «យើងនឹងមានវ៉ាក់សាំងគ្រប់គ្រាន់ដើម្បីចាក់។ តាមគម្រោងនឹងមកប្រមាណ ៤លាន ៥សែនដូសទៀត សម្រាប់ខែមិថុនា និងមកជាបន្តបន្ទាប់។ យើងនឹងអាចចាក់យ៉ាងហោចណាស់ក្នុង ៥លាន ទៅ ៦លាននាក់ មុនដំណាច់ឆ្នាំនេះ ក្នុងចំណោម ១០លាននាក់។ ហើយយើងនឹងខិតខំធ្វើឱ្យ សម្រេចនូវការចាក់វ៉ាក់សាំង ១០លាននាក់នៅក្នុងឆ្នាំនេះ ឬយឺតបំផុត នៅដើមឆ្នាំក្រោយតែម្តង ដើម្បីឱ្យប្រជាពលរដ្ឋរបស់យើង ទទួលបាននូវ៉ាក់សាំងគ្រប់ៗគ្នា»។ សូមរំលឹកថា រហូតមកដល់ពេលនេះ កម្ពុជាមានវ៉ាក់សាំងក្នុងដៃជាង ៦លានដូស។ តាមរយៈវ៉ាក់សាំងនេះ កម្ពុជា ចាក់វ៉ាក់សាំងជូនប្រជាពលរដ្ឋបានជាង ២.៤លាននាក់ ស្មើនឹងជាង ២៤ភាគរយ នៃចំនួនប្រជាពលរដ្ឋ ដែលនឹងត្រូវចាក់វ៉ាក់សាំង ៕ | 2021-05-29T16:31:00+07:00 | dap-news.com | https://dap-news.com/national/2021/05/29/151047/ |
074ba3a7-5426-43c8-9887-190da4198d66 | មិនថមថយសោះ! ថ្ងៃនេះក្រសួងប្រកាសរកឃើញករណីឆ្លងកូវីដ១៩ថ្មី ជិត៦០០នាក់ | ក្រសួងសុខាភិបាល នៅថ្ងៃទី២៩ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៥៨៨នាក់ ខណៈអ្នកជំងឺ៤១៥នាក់ជាសះស្បើយ។ | 2021-05-29T11:35:44+07:00 | kbnnews.com | https://kbn.news/archives/224202 |
6c03e1e3-5976-422c-9e39-cb6504a69312 | រកឃើញអ្នកឆ្លងជំងឺកូវីដ១៩ថ្មី ចំនួន៥៨៨ នាក់ទៀត ជាសះស្បើយចំនួន ៤១៥ នាក់ និងស្លាប់ ៧ នាក់ | ភ្នំពេញ ៖ ក្រសួងសុខាភិបាល បានប្រកាសពីការរកឃើញអ្នកឆ្លងជំងឺកូវីដ១៩ថ្មី ចំនួន៥៨៨ នាក់ទៀត (ករណីឆ្លងសហគមន៍ ៥៦៨ នាក់ អ្នកដំណើរពីបរទេស ២០ នាក់) ជាសះស្បើយចំនួន ៤១៥ នាក់ និងស្លាប់ ៧ នាក់។ គិតត្រឹមព្រឹក ថ្ងៃទី២៩ ខែឧសភា ឆ្នាំ២០២១ នៅកម្ពុជាមាន អ្នកឆ្លងសរុប២៨៨២៥ នាក់ អ្នកជាសះស្បើយចំនួន ២១៣១៥ នាក់ និងអ្នកស្លាប់ចំនួន២០៣ នាក់៕ រក្សាសិទ្ធិដោយ៖បញ្ញាស័ក្តិ | 2021-05-29T11:32:27+07:00 | cen.com.kh | https://cen.com.kh/archives/340553.html |
5b5ac929-6a5e-4cf3-bd25-09b5761f29a2 | គ្មានខ្លាចកូវីដសោះ! ឃាត់ខ្លួន ពលរដ្ឋខ្មែរបម្រុងឆ្លងដែនចូលទឹកដីថៃខុសច្បាប់ ១៥នាក់នៅស្រុកកំរៀង | តាមបទបញ្ជារបស់លោកឧត្តមសេនីយ៍ទោ សាត គឹមសាន ស្នងការនគរបាលខេត្តបាត់ដំបង ស្តីពីការ ការពារសន្តិសុខតាមខ្សែបន្ទាត់ព្រំដែនកម្ពុជា-ថៃ និងត្រួតពិនិត្យពលរដ្ឋឆ្លងដែន និងមេខ្យល់នាំពលករ ចេញ ចូលខុសច្បាប់តាមខ្សែបន្ទាត់ព្រំដែនកម្ពុជា-ថៃ។ ជាក់ស្តែង នៅថ្ងៃទី២៨ ខែឧសភា ឆ្នាំ២០២១ លោកវរសេនីយ៍ ឯក ស៊ិន ប៊ុនរស្មី ស្នងការរងទទួលការងារវរសេនាតូចនគរបាលការពាព្រំដែនគោកលេខ៨១៩ ក្រោមការបញ្ជាផ្ទាល់របស់លោកវរសេនីយ៍ឯក ម៉ង់ ស៊ី មេបញ្ជាការវរសេនាតូចនគរបាលការពារព្រំដែនគោកលេខ៨១៩ បានដឹកនាំកម្លាំងប៉ុស្តិ៍នគរបាលការពារព្រំដែនគោកបឹងអាជាង សហការជាមួយកម្លាំងកងយោធពលខេរភូមិន្ទ ឈរជើងជួរមុខក្នុងភូមិសាស្ត្រស្រុកកំរៀង ចេញល្បាត និងធ្វើការទប់ស្កាត់ពលករបម្រុងលួចឆ្លងដែនចូលទឹកដីថៃដោយមិនស្របច្បាប់ ចំនួន១ករណី នៅចំណុចភូមិរការបុស ឃុំកំរៀង ស្រុកកំរៀង។ ពលករដែលកម្លាំងសមត្ថកិច្ចឃាត់ខ្លួន មានចំនួន ១៥នាក់ (ស្រី ៦នាក់) បានបញ្ជូនទៅឲ្យកម្លាំងអធិការដ្ឋាននគរបាលស្រុកកំរៀងសាកសួរ និងអនុវត្តតាមផ្លូវច្បាប់បន្ត ៕ | 2021-05-29T10:22:30+07:00 | kbnnews.com | https://kbn.news/archives/224186 |
c19e1215-38c8-48cf-ab94-509e5878a926 | បន្ទាន់ខ្លាំង ! បិទ កាស៊ីណូ សុខ គឹមម៉េង ភ្លាមៗ ក្រោយរកឃើញករណីឆ្លងកូវីដ លើមនុស្ស ចំនួន… | នៅព្រឹកថ្ងៃទី២៩ ខែឧសភា ឆ្នាំ២០២១នេះ អាជ្ញាធរ និងសមត្ថកិច្ចស្រុកកំពង់ត្រាច ដឹកនាំដោយលោក អូន ខន អភិបាលស្រុកកំពង់ត្រាច បានចុះទៅបិទខ្ទប់នៅបរិវេណកាស៊ីណូ សុខ គឹមម៉េង ស្ថិតនៅច្រកទ្វារទ្វេភាគីតន់ហន់ ក្នុងឃុំព្រែកក្រឹស ស្រុកកំពង់ត្រាច ក្រោយរកឃើញមនុស្សនៅទីនោះចំនួន៤នាក់ បានឆ្លងជំងឺកូវីដ។ សូមបញ្ជាក់ថា កាលពីថ្ងៃទី២៨ ខែឧសភា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៥៩៩នាក់ ខណៈអ្នកជំងឺ៥០២ នាក់ជាសះស្បើយ។ បើគិតត្រឹមព្រឹកថ្ងៃទី២៨ ខែឧសភា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន២៨,២៣៧នាក់ ក្នុងនោះអ្នកជាសះស្បើយសរុបចំនួន២០,៩០០នាក់ និងស្លាប់សរុបចំនួន១៩៦នាក់៕ | 2021-05-29T09:48:06+07:00 | kbnnews.com | https://kbn.news/archives/224190 |
6b60fff4-5ae9-43bc-9a29-b742c8be53ac | Top news ! អ្នកទោស និងមន្ត្រីពន្ធនាគារខេត្តកណ្ដាល ឆ្លងកូវីដចំនួន២៩៨នាក់ហើយ | គិតមកដល់ថ្ងៃទី២៨ ខែឧសភា ឆ្នាំ២០២១នេះ មន្ត្រីសុខាភិបាលខេត្តកណ្ដាល បានចុះទៅធ្វើតេស្តសំណាកនៅក្នុងពន្ធនាគារខេត្តកណ្ដាល ដោយបានរកឃើញទណ្ឌិត និងមន្ត្រីពន្ធនាគារទីនោះ ចំនួន២៩៨នាក់ បានឆ្លងជំងឺកូវីដ។ ករណីឆ្លងនេះបានកើតឡើងតាំងពីថ្ងៃទី២៥ ខែឧសភា ដោយដំបូងរកឃើញទណ្ឌិតចំនួន ១០៣នាក់ និងមន្ត្រីពន្ធនាគារ ៣នាក់ ហើយគិតមកដល់ថ្ងៃនេះ ចំនួនអ្នកឆ្លងកើនឡើង២៩៨នាក់ហើយ។ អ្នកជំងឺត្រូវបានក្រុមគ្រូពេទ្យ នៃមន្ទីរសុខាភិបាលខេត្តកណ្ដាល បានថែទាំយកចិត្តទុកដាក់ ផ្ដល់ថ្នាំសង្កូវដល់ក្នុងពន្ធនាគារតែម្ដង ដើម្បីការពារមិនឲ្យពួកគាត់ចេញទៅព្យាបាលនៅខាងក្រៅឡើយ។ ក្រោយរកឃើញថាមានករណីឆ្លងជំងឺកូវីដភ្លាម មន្ត្រីពន្ធនាគារខេត្តកណ្តាល បានរៀបចំការបែងចែកទីតាំងសម្រាប់ព្យាបាល និងរៀបចំការពារទណ្ឌិតផ្សេងទៀតមិនឲ្យមានការឆ្លងបន្តទៀតនោះទេ ពោលគឺអនុវត្តតាមការណែនាំរបស់ ក្រសួងសុខាភិបាល ក្នុងន័យបញ្ចៀសការឆ្លងដល់ទណ្ឌិតដទៃទៀត៕ សូមបញ្ជាក់ថា កាលពីថ្ងៃទី២៨ ខែឧសភា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៥៩៩នាក់ ខណៈអ្នកជំងឺ៥០២ នាក់ជាសះស្បើយ។ បើគិតត្រឹមព្រឹកថ្ងៃទី២៨ ខែឧសភា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន២៨,២៣៧នាក់ ក្នុងនោះអ្នកជាសះស្បើយសរុបចំនួន២០,៩០០នាក់ និងស្លាប់សរុបចំនួន១៩៦នាក់៕ | 2021-05-29T08:33:08+07:00 | kbnnews.com | https://kbn.news/archives/224136 |
3a827217-06ab-4ad5-859d-a06770ceed8d | តុលាការខេត្តកំពតសម្រេចចោទប្រកាន់ជនសង្ស័យ ៣នាក់ ក្នុងករណីមនុស្ស ១០នាក់ស្លាប់ និងសង្គ្រោះបន្ទាន់ជិត ៤០នាក់ | តុលាការខេត្តកំពតបានសម្រេចចោទប្រកាន់ជនសង្ស័យចំនួន ៣នាក់ ពីបទ «អំពើមិនសុចរិតទាក់ទងនឹងទំនិញ សេវា ឬការអះអាងដោយបំភាន់ មានស្ថានទម្ងន់ទោស» ពាក់ព័ន្ធនឹងរឿងមនុស្សចំនួន ១០នាក់ពុលស្រាស្លាប់ និង ៣៧នាក់ផ្សេងទៀតធ្លាក់ខ្លួនឈឺ។ ព្រះរាជអាជ្ញារង លោក ខាត ដែណា ប្រាប់អាស៊ីសេរី នៅមុនម៉ោងផ្សាយព្រលប់ថ្ងៃទី២៨ ឧសភាថា លោកបានបញ្ជូនសំណុំរឿងនេះទៅចៅក្រមស៊ើបសួរហើយតែលោកមិនដឹងថា លោកចៅក្រមសម្រេចយ៉ាងណានៅឡើយទេ៖ « »។ ប្រធានលេខាធិការដ្ឋានរដ្ឋបាល និងជាអ្នកនាំពាក្យ តុលាការខេត្តកំពត លោក ម៉ាន់ បូរ៉េត មានប្រសាសន៍ថា លោកមិនទាន់ដឹងនៅឡើយទេដោយសាររយៈពេលពីរថ្ងៃជាប់ៗគ្នានេះលោក ជាប់រវល់។ មាត្រា៤៣ ច្បាប់ស្ដីពីកិច្ចការពារអ្នកប្រើប្រាស់ មានស្ថានទម្ងន់ទោសនៃអំពើមិនសុចរិតទាក់ទងនឹងទំនិញ សេវា ឬការអះអាងដោយបំភាន់ ដោយសារមរណភាព ឬពិការភាព ត្រូវផ្ដន្ទាទោសដាក់ពន្ធនាគារចាប់ពី ២ឆ្នាំទៅ ៥ឆ្នាំ និងពិន័យជាប្រាក់ចាប់ពី ៤លានរៀល ដល់ ១០លានរៀល ចំពោះអំពើល្មើសនឹងកថាខណ្ឌទី១ នៃមាត្រា៤១ ដែលបណ្ដាលឱ្យមនុស្សមានពិការភាពអចិន្ត្រៃយ៍ ឬបណ្ដាលឱ្យបាត់បង់ជីវិត។ សមត្ថកិច្ចបានចាប់ខ្លួនជនសង្ស័យចំនួន ៣នាក់ ក្នុងនោះមានអ្នកលក់ស្រាស និងអ្នកបិតស្រា កាលពីថ្ងៃទី២៣ និងថ្ងៃទី២៥ ឧសភា កន្លងទៅនេះក្រោយពីបានធ្វើឱ្យមនុស្សស្លាប់ និងសង្គ្រោះបន្ទាន់ជិត៥០នាក់ បន្ទាប់ពីបានទទួលទានស្រាស ក្នុងពិធីបុណ្យសពមួយកន្លែង នៅស្រុកកំពង់ត្រាច ខេត្តកំពត៕ | 2021-05-29T06:32:41+07:00 | rfa.org | https://www.rfa.org/khmer/news/health/kampot-court-charges-3-people-connected-with-wine-poisoning-05282021181340.html |
d870c2f8-3d78-453b-99f9-c12ae2274600 | រដ្ឋបាលខេត្តកំពង់ធំ ប្រកាសបន្តរកឃើញអ្នកវិជ្ជមានជំងឺកូវីដ១៩ ចំនួន២៦នាក់ទៀត និងជាសះស្បើយចំនួន៩នាក់ | រដ្ឋបាលខេត្តកំពង់ធំ បានចេញសេចក្តីប្រកាសព័ត៌មានស្តីពីការរកឃើញ អ្នកវិជ្ជមានជំងឺកូវីដ១៩ ចំនួន២៦នាក់ ដោយការធ្វើតេស្តរហ័ស (Rapid Test) និងករណីអ្នកជំងឺជាសះស្បើយចំនួន៩នាក់ នៅថ្ងៃទី២៨ ខែឧសភា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបានយប់ថ្ងៃទី២៨ ខែឧសភានេះ។ | 2021-05-29T05:55:00+07:00 | freshnewsasia.com | https://m.freshnewsasia.com/index.php/en/localnews/199522-2021-05-28-15-55-20.html |
369c4529-91bb-452f-82d1-64798f2e5811 | ខេត្តកំពង់ធំ រកឃើញអ្នកឆ្លង ជំងឺកូវីដ១៩ ថ្មីចំនួន២៦នាក់ និងជាសះស្បើយ៩នាក់ | ភ្នំពេញ៖ រដ្ឋបាលខេត្តកំពង់ធំ នៅយប់ថ្ងៃទី២៨ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មានស្តីពីការរកឃើញអ្នកវិជ្ជមានជំងឺកូវីដ១៩ ចំនួន ២៦នាក់ និងជាសះស្បើយចំនួន ០៩នាក់ នៅថ្ងៃទី២៨ ខែឧសភា ឆ្នាំ២០២១ ។ | 2021-05-29T05:27:00+07:00 | dap-news.com | https://dap-news.com/national/2021/05/28/151004/ |
83c285db-8f7e-4292-b466-db079ff09f97 | អាជ្ញាធខេត្តកោះកុង បន្តរកឃើញ អ្នកឆ្លងជំងឺកូវីដ ចំនួន៧នាក់ បន្ថែមទៀត នៅស្រុកស្រែអំបិល | ភ្នំពេញ៖ រដ្ឋបាលខេត្តកោះកុង នៅយប់ថ្ងៃទី២៨ ខែឧសភា ឆ្នាំ២០២១នេះ បានចេញ សេចក្ដីប្រកាសព័ត៌មាន ស្ដីពីការរកឃើញករណីវិជ្ជមានកូវីដ-១៩ ថ្មីចំនួន៧នាក់ នៅក្នុងស្រុកស្រែអំបិលពាក់ព័ន្ធនឹងព្រឹត្តិការណ៍ សហគមន៍ ២០កុម្ភៈ។ | 2021-05-29T05:19:00+07:00 | dap-news.com | https://dap-news.com/national/2021/05/28/150990/ |
9a4b8af9-d0b4-460e-8208-5d5d3c9274e7 | ខេត្តសៀមរាប រកឃើញអ្នកឆ្លងជំងឺកូវីដ១៩ ថ្មីចំនួន៣នាក់ និងមានករណីជាសះស្បើយ ចំនួន២នាក់ | ភ្នំពេញ៖ រដ្ឋបាលខេត្តសៀមរាប នៅយប់ថ្ងៃទី២៨ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីការរកឃើញអ្នកវិជ្ជមានជំងឺកូវី-១៩ ថ្មី ចំនួន៣នាក់ និងជាសះស្បើយចំនួន ២នាក់។ រដ្ឋបាលខេត្តសៀមរាប បញ្ជាក់ថាអ្នកវិជ្ជមានជំងឺកូវីដ-១៩ ថ្មី ចំនួន៣នាក់មានរាយនាមខាងក្រោម៖ ១- ឈ្មោះ ពិន ស៊ា ភេទប្រុស អាយុ២៦ឆ្នាំ អាសយដ្ឋាននៅភូមិរុន ឃុំជន្លាសដៃ ស្រុកក្រឡាញ់ មកពីក្រុងបាំងកក ប្រទេសថៃ កាលពីថ្ងៃទី១៩ ខែឧសភា ឆ្នាំ២០២១។ ២- ឈ្មោះ ប្រាក់ ស្រីកា ភេទស្រី អាយុ១២ឆ្នាំ អាសយដ្ឋាននៅភូមិវាល សង្កាត់សំបូរ ក្រុងសៀមរាប។ ៣- ឈ្មោះ កៅ វាសនា ភេទប្រុស អាយុ១១ឆ្នាំ អាសយដ្ឋាននៅភូមិវាល សង្កាត់សំបួរ ក្រុងសៀមរាប។ ជាមួយគ្នានេះ ក្រុមគ្រូពេទ្យនៃមន្ទីរពេទ្យបង្អែកខេត្តសៀមរាប បានព្យាបាលជាសះស្បើយអ្នកជំងឺកូវីដ-១៩ ចំនួន២នាក់ ហើយក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្ត ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ក រយៈពេល១៤ថ្ងៃ មានដូចខាងក្រោម៖ ១- ឈ្មោះ រិទ្ធ គន្ធី ភេទប្រុស អាយុ១៩ឆ្នាំ អាសយដ្ឋាននៅភូមិវិហារចិន សង្កាត់ស្វាយដង្គំ ក្រុងសៀមរាប ដែលវិជ្ជមានជំងឺកូវីដ-១៩ កាលពីថ្ងៃទី២៩ ខែមេសា ឆ្នាំ២០២១។ ២- ឈ្មោះ សួន សីហា ភេទស្រី អាយុ៣០ឆ្នាំ អាសយដ្ឋាននៅភូមិមណ្ឌល៣ សង្កាត់ស្លក្រាម ក្រុងសៀមរាប ដែលវិជ្ជមានជំងឺកូវីដ-១៩ កាលពីថ្ងៃទី០៣ ខែឧសភា ឆ្នាំ២០២១។ សូមបញ្ចាក់ថា គិតមកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន១១០នាក់ បានព្យាបាលជាសះ-ស្បើយចំនួន៥៩នាក់ ស្លាប់២នាក់ និង៤៩នាក់ កំពុងសម្រាកព្យាបាល នៅមន្ទីរពេទ្យបង្អែក ខេត្តសៀមរាប៕ | 2021-05-29T05:16:00+07:00 | dap-news.com | https://dap-news.com/national/2021/05/28/150982/ |
28908e89-8ab0-4b7d-9b6c-2027ac337187 | អាជ្ញាធរខេត្តបាត់ដំបង បន្តរកឃើញ អ្នកឆ្លងជំងឺ កូវីដ១៩ ថ្មីចំនួន ១១នាក់ នៅក្នុងស្រុកចំនួន៥ | ភ្នំពេញ៖ រដ្ឋបាលខេត្តបាត់ដំបង នៅថ្ងៃទី២៨ ខែឧសភា ឆ្នាំ២០២១នេះ បានសេចក្តីប្រកាសព័ត៌មាន ស្ដីពីករណីរកឃើញអ្នកឆ្លងជំងឺកូវីដ-១៩ ថ្មីចំនួន ១១នាក់ ក្នុងនោះស្រុកមោងឬស្សីចំនួន២នាក់ ស្រុកសង្កែចំនួន៣នាក់ ស្រុកភ្នំព្រឹកចំនួន២នាក់ ស្រុកបាណន់ចំនួន៣នាក់ និងស្រុកសំពៅលូនចំនួន១នាក់ និងមានករណីជាសះស្បើយ ចំនួន ២នាក់ ៕ | 2021-05-29T05:12:00+07:00 | dap-news.com | https://dap-news.com/national/2021/05/28/150977/ |
27e74069-abc2-45ce-add6-37e14c88c2a1 | ខេត្តកំពង់ឆ្នាំង បន្តរកឃើញអ្នកឆ្លងជំងឺ កូវីដ១៩ ថ្មីចំនួន៤នាក់ បន្ថែមទៀត | ភ្នំពេញ៖ រដ្ឋបាលខេត្តកំពង់ឆ្នាំង នៅថ្ងៃទី២៨ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណី រកឃើញករណីវិជ្ជមានកូវីដ-១៩ ចំនួន ០៤នាក់ថ្មីបន្ថែមទៀត ក្នុងនោះមានស្រុកកំពង់ត្រឡាច ចំនួន ០៣នាក់ និងស្រុកសាមគ្គីមានជ័យ ១នាក់ ក្នុងនោះជាកម្មករ ហឹរ៉ាយហ្សិន និងរោងចក្រតឹកហ្វុក។ | 2021-05-29T05:09:00+07:00 | dap-news.com | https://dap-news.com/national/2021/05/28/150966/ |
888bb7f3-355c-4ae4-984b-24133259161b | ក្រុមហ៊ុនខារ៉ាបាវ បញ្ជាក់ថា ឃ្លាំងដែលស្ដុកទំនិញមានបុគ្គលិកកើតជំងឺកូវីដ១៩ នៅខណ្ឌមានជ័យ មិនមែនជារបស់ខ្លួននោះទេ | ក្រុមហ៊ុនខារ៉ាបាវ នៅយប់ថ្ងៃទី២៨ ខែឧសភា ឆ្នាំ២០២១នេះ បានចេញមកបញ្ជាក់ថា ឃ្លាំងស្ដុកទំនិញមួយនៅខណ្ឌមានជ័យ ដែលរកឃើញមានបុគ្គលិកកើតជំងឺកូវីដ១៩នោះ មិនមែនជាឃ្លាំងរបស់ក្រុមហ៊ុនខារ៉ាបាវនោះទេ ដូច្នេះសូមប្រជាពលរដ្ឋកុំមានការយល់ច្រឡំ។ ការចេញមកបំភ្លឺរបស់ក្រុមហ៊ុនខារ៉ាបាវ បែបនេះធ្វើឡើងបន្ទាប់ពីមានការចែកចាយព័ត៌មានថា ឃ្លាំងស្ដុកទំនិញមួយដែលមានទីតាំងស្ថិតនៅខណ្ឌមានជ័យ បានរកឃើញបុគ្គលិកកើតជំងឺកូវីដ១៩ ហើយជាកម្មសិទ្ធិរបស់ក្រុមហ៊ុនខារ៉ាបាវ។ តាមរយៈលិខិតបំភ្លឺក្រុមហ៊ុនខារ៉ាប៉ាវ បញ្ជាក់យ៉ាងដូច្នេះថា «ថ្មីៗនេះមានព័ត៌មានមួយចំនួនពាក់ព័ន្ធជាមួយឈ្មោះផលិតផលខារ៉ាប៉ាវ ដើម្បីកុំឲ្យមានការយល់ច្រំឡ ក្រុមហ៊ុនខារ៉ាបាវ សូមបញ្ជាក់ថា ឃ្លាំងទំនិញដែលមានករណីកូវីដ១៩ ឈ្មោះ ស ពុទ្ធ នៅទីតាំងខណ្ឌមានជ័យ មិនមែនជាឃ្លាំងរបស់ក្រុមហ៊ុនខារ៉ាបាវនោះទេ»។ | 2021-05-29T05:05:00+07:00 | freshnewsasia.com | https://m.freshnewsasia.com/index.php/en/localnews/199518-2021-05-28-15-05-43.html |
e0d626a7-57f4-48da-a10b-8ab87c75db8b | ខេត្តកំពង់ស្ពឺ រកឃើញអ្នកឆ្លងជំងឺកូវីដ១៩ ថ្មីចំនួន៥៤នាក់ និងមានករណី ជាសះស្បើយ២នាក់ | ភ្នំពេញ៖ រដ្ឋបាលខេត្តកំពង់ស្ពឺ នៅថ្ងៃទី២៨ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីការ រកឃើញអ្នកឆ្លងជំងឺកូវីដ-១៩ ចំនួន ៥៤នាក់ បន្ថែមទៀត និងជាសះស្បើយចំនួន ០២នាក់។ សូមបញ្ជាក់ថា គិតមកដល់ពេលនេះ ខេត្តកំពង់ស្ពឺ មានអ្នកឆ្លងជំងឺកូវីដ-១៩ សរុបចំនួន ៦៦៥នាក់ កំពុងសម្រាកព្យាបាលចំនួន ៤៦១នាក់ ស្លាប់ចំនួន ១២នាក់ និងផ្ទេរទៅព្យាបាលនៅភ្នំពេញ ចំនួន ០៧នាក់ ៕ | 2021-05-29T04:46:00+07:00 | dap-news.com | https://dap-news.com/national/2021/05/28/150943/ |
09f6feec-c709-476c-a229-c3dc787cfbe1 | អ្នកស្លាប់ដោយសារជំងឺកូវីដ-១៩ កើនដល់ ១៩៦ នាក់ និងឆ្លងថ្មីជិត ៦រយនាក់ | អ្នកស្លាប់ដោយសារជំងឺកូវីដ-១៩ បានកើនឡើងដល់ ១៩៦នាក់ហើយ គិតត្រឹមថ្ងៃទី២៧ ខែឧសភា បន្ទាប់ពីអ្នកជំងឺ ២នាក់ទៀតបានស្លាប់។ ចំណែកតួលេខឆ្លងថ្មីវិញ មាន ៥៩៩នាក់បន្ថែមទៀត ក្នុងនោះភាគច្រើន ជាករណីឆ្លងក្នុងសហគមន៍។ រីឯអ្នកជាសះស្បើយវិញ មាន ៥០២នាក់ នៅថ្ងៃដដែលនេះ។ កម្ពុជាមានអ្នកកើតជំងឺកូវីដ-១៩ ជាង ២ម៉ឺន ៨ពាន់នាក់ (២៨.២៣៧) ក្នុងនោះ អ្នកជាសះស្បើយមានប្រមាណ ២ម៉ឺននាក់ (២០.៩០០)។ ដោយឡែករឿងវ៉ាក់សាំងវិញ ពលរដ្ឋជាង ២លាន ៤សែននាក់ ឬជាង ២៤% ហើយ ដែលបានទទួលវ៉ាក់សាំងកូវីដ១៩ ក្នុងចំណោមពលរដ្ឋដែលត្រូវចាក់វ៉ាក់សាំងសរុប ១០លាននាក់៕ | 2021-05-29T04:27:45+07:00 | rfa.org | https://www.rfa.org/khmer/news/health/cambodia-has-added-covid-19-death-toll-up-to-196-by-may-28-05282021165844.html |
a9e430aa-b097-4e7a-b098-f0fecdc34042 | ខេត្តបាត់ដំបង បន្តរកឃើញអ្នកឆ្លងជំងឺកូវីដ១៩ ចំនួន១១នាក់ ក្នុងនោះ១០នាក់ មកពីប្រទេសថៃ និងជាសះស្បើយ ២នាក់ | រដ្ឋបាលខេត្តបាត់ដំបង បានចេញសេចក្តីជូនដំណឹងស្តីពីការរកឃើញករណីវិជ្ជមានកូវីដ១៩ថ្មី ចំនួន១០នាក់ ក្នុងនោះធ្វើដំណើរមកពីប្រទេសថៃចំនួន ១០នាក់ និងជាសះស្បើយ ០២នាក់។ នេះបើតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅយប់ថ្ងៃទី២៨ ខែឧសភា ឆ្នាំ២០២១នេះ គិតត្រឹមថ្ងៃនេះ ខេត្តបាត់ដំបង មានអ្នកជំងឺកូវីដ១៩ ចំនួន ១៩៩នាក់ ក្នុងនោះបានព្យាបាលជាសះស្បើយ៧២នាក់ ស្លាប់០២នាក់ បញ្ជូនទៅព្យាបាលនៅខេត្តបន្ទាយមានជ័យ ចំនួន២នាក់ និងកំពុងសម្រាកព្យាបាលក្នុងខេត្តបាត់ដំបងចំនួន១២៣នាក់៕ | 2021-05-29T03:25:00+07:00 | freshnewsasia.com | https://m.freshnewsasia.com/index.php/en/localnews/199510-2021-05-28-13-25-32.html |
e604a0d3-6b7c-4061-a13b-d0750113f652 | ខេត្តឧត្តរមានជ័យ ប្រកាសពីការស្លាប់ពលករម្នាក់មកពីប្រទេសថៃ តែមិនមែនមកពីជំងឺកូវីដ១៩ទេ និងរកឃើញវិជ្ជមានកូវីដលើពលករ៣នាក់ទៀត | រដ្ឋបាលខេត្តឧត្តរមានជ័យ នៅយប់ថ្ងៃទី២៨ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មានស្តីពី ការស្លាប់ពលការិនីម្នាក់ តែមិនមែនមកពីជំងឺកូវីដ១៩ទេ និងរកឃើញពលករចំនួន៣នាក់ទៀត ដែលធ្វើដំណើរមកពីប្រទេសថៃ តាមច្រកអន្តរជាតិអូរស្មាច់ មានផ្ទុកជំងឺកូវីដ១៩ ខណៈការព្យាបាលជាសះស្បើយចំនួន១នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ យោងសេចក្តីប្រកាសរបស់រដ្ឋបាលខេត្តឧត្តរមានជ័យ បានបញ្ជាក់ថា គិតត្រឹមថ្ងៃទី២៨ ខែឧសភា ឆ្នាំ២០២១នេះ ខេត្តឧត្តរមានជ័យរកឃើញអ្នកវិជ្ជមានជំងឺកូវីដ១៩ ចំនួន ៤១ករណី ក្នុងនោះករណីនាំចូលពីក្រៅប្រទេសចំនួន ៣៩ករណី និងករណីឆ្លងក្នុង «សហគមន៍ ២០កុម្ភៈ» ចំនួន ២ករណី និងបានព្យាបាលជាសះស្បើយចំនួន ១០ករណី កំពុងសម្រាកព្យាបាលចំនួន ៣១ករណីទៀត៕ | 2021-05-29T03:11:00+07:00 | freshnewsasia.com | https://m.freshnewsasia.com/index.php/en/localnews/199507-2021-05-28-13-11-47.html |
10ab0ba7-793d-43ed-ab64-74d3a54b25c8 | ការផ្ទុះឆ្លងជំងឺកូវីដ-១៩ នៅវៀតណាម បង្កការគំរាមកំហែងដល់ខ្សែសង្វាក់ផ្គត់ផ្គង់បច្ចេកវិទ្យាដល់ពិភពលោក | ប្រភពពីក្រុមហ៊ុនឧស្សាហកម្មបានរាយការណ៍ឲ្យដឹងថា ការឆ្លងរីករាលដាលយ៉ាងឆាប់រហ័ស នៃជំងឺកូវីដ១៩ បានធ្វើឱ្យដំណើរការផលិតកម្មរបស់រោងចក្រនានា នៅតាមបណ្តាខេត្តឧស្សាហកម្មភាគខាងជើង នៃប្រទេសវៀតណាមបានធ្លាក់ចុះយ៉ាងខ្លាំង។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន Reuters នៅថ្ងៃសុក្រ ទី២៨ ខែឧសភា ឆ្នាំ២០២១។ ខេត្តភាគខាងជើងប្រទេសវៀតណាម ជាកន្លែប្រមូលផ្តុំដោយរោងចក្រឧស្សាហកម្មធំៗតួយ៉ាងដូចជា ក្រុមហ៊ុន Apple ក្រុមហ៊ុន Samsung និងក្រុមហ៊ុនបច្ចេកវិទ្យាពិភពលោកផ្សេងៗទៀត។ បន្ទាប់ពីទទួលបានជោគជ័យលើការគ្រប់គ្រងស្ថានការណ៍ជំងឺកូវីដ១៩ កាលពីឆ្នាំ២០២០កន្លងទៅនេះ វៀតណាមនៅពេលនេះកំពុងប្រឈមមុខនឹងការផ្ទុះឆ្លងក្នុងសហគមន៍ជាលក្ខណៈទ្រង់ទ្រាយធំលើសពេលណាៗ។ មនុស្សជាង ៣,០០០នាក់នៅក្នុងទីក្រុង និងខេត្តចំនួន៦៣ ហើយ ដែលត្រូវបានរាយការណ៍ថា បានឆ្លងជំងឺនេះ ចាប់តាំងពីចុងខែមេសាកន្លងទៅ។ រដ្ឋធានីហាណូយ និងមជ្ឈមណ្ឌលពាណិជ្ជកម្មភាគខាងត្បូងនៃទីក្រុងហូជីមិញ បានបិទភោជនីយដ្ឋាន និងហាមឃាត់ការជួបជុំសាធារណៈ ដើម្បីប្រយុទ្ធប្រឆាំងនឹងជំងឺកូវីដ១៩។ ប្រភពពីក្រុមហ៊ុនអាជីវកម្មធំៗចំនួនបួនបាននិយាយថា ប្រតិបត្តិការរបស់ពួកគេត្រូវបានរងផលប៉ះពាល់ ដោយសារតំបន់មួយចំនួនត្រូវបានបិទខ្ទប់ ខណៈក្រុមហ៊ុនខ្លះទៀតតម្រូវឲ្យបែងចែកវេនបុគ្គលិកធ្វើការ ដើម្បីកាត់បន្ថយហានិភ័យនៃការចម្លងកូវីដ១៩។ ការណ៍នេះវាបានធ្វើឱ្យមានការព្រួយបារម្ភអំពីការរំខានដល់ចង្វាក់ផ្គត់ផ្គង់៕ | 2021-05-29T03:01:00+07:00 | freshnewsasia.com | https://m.freshnewsasia.com/index.php/en/internationalnews/199505-2021-05-28-13-01-15.html |
cae165e3-6705-4f92-9aec-d29726bed5b6 | សពឧត្តមសេនីយ៍ទោ ស សាវី អតីតកងទ័ពមួកខៀវកម្ពុជា ដែលស្លាប់ដោយសារជំងឺកូវីដ នៅប្រទេសម៉ាលី នឹងទទួលបានមេដាយពី UN | សពកងកម្លាំងរក្សាសន្តិភាពកម្ពុជា លោកឧត្តមសេនីយ៍ទោ ស សាវី នាយករងវិទ្យាស្ថានហ្វឹកហ្វឺនបណ្ដុះបណ្ដាលកងកម្លាំងរក្សាសន្តិភាព បោសសម្អាតមីន និងកាកសំណល់សង្គ្រាម ដែលស្លាប់ដោយសារកូវីដ១៩ ក្នុងពេលបំពេញបេសកកម្មរក្សាសន្តិភាព ក្រោមឆ័ត្រអង្គការសហប្រជាជាតិ នៅប្រទេសម៉ាលី កាលពីឆ្នាំមុននោះ នឹងទទួលបានមេដាយកិត្តិយស Dag Hammarskjöld ពីអង្គការសហប្រជាជាតិ។ នេះបើតាមការប្រកាសរបស់អង្គកាសហប្រជាជាតិប្រចាំកម្ពុជា នៅថ្ងៃទី២៧ ខែឧសភា ឆ្នាំ២០២១ ម្សិលមិញ។ លោកឧត្តមសេនីយ៍ទោ ស សាវី កងកម្លាំងរក្សាសន្តិភាពរបស់អង្គការសហប្រជាជាតិ បានទទួលមរណភាពក្នុងអាយុ ៦៣ឆ្នាំ ដោយសារជំងឺកូវីដ១៩ កាលពីថ្ងៃទី២៩ ខែឧសភា ឆ្នាំ២០២០ ក្នុងពេលបំពេញ បេសកកម្មនៅប្រទេសម៉ាលី (MINUSMA)។ អង្គការសហការប្រជាជាតិ បានបញ្ជាក់ថា មេដាយ Dag Hammarskjöld នឹងត្រូវប្រគល់ជូនសពវីរជនកងកម្លាំងរក្សាសន្តិភាពកម្ពុជា និងកងកម្លាំងជាង ១០០នាក់ ពីប្រទេសនានា ដែលបានទទួលមរណភាព ក្នុងពិធីរំលឹកវិញ្ញាណក្ខន្ធកងរក្សាសន្តិសុខ នៅឯទីស្នាក់ការកណ្តាលអង្គការសហប្រជាជាតិ នៅទីក្រុងញូវយក នាថ្ងៃទី២៩ ខែឧសភា ឆ្នាំ២០២១ ស្អែកនេះ។ គិតចាប់ពីឆ្នាំ១៩៤៨ មក អង្គការសហប្រជាជាតិ បានបំពាក់កម្រងផ្កាកិត្តិយសដល់កងទ័ពមួកខៀវ មន្ត្រី និងបុគ្គលិក ជាង៤០០០នាក់ហើយ ដែលបានបាត់បង់ជីវិត នៅក្នុងអំឡុងពេលបំពេញការងាររក្សាសន្តិភាពរបស់អង្គការសហប្រជាជាតិ។ នេះបើតាម លោក Antonio Guterres អគ្គលេខាធិការអង្គការសហប្រជាជាតិ ដែលបានបន្ថែមថា កងកម្លាំងរក្សាសន្តិសុខវ័យក្មេងប្រមាណ១ម៉ឺននាក់ ត្រូវបានពង្រាយកម្លាំងនៅជុំវិញពិភពលោក ដែលពួកគេដើរតួយ៉ាងសំខាន់ នៅក្នុងបេសកកម្មបំពេញការងារថែរក្សា និងការពារអាយុជីវិតប្រជាជនស៊ីវិល។ មេដាយ Dag Hammarskjöld គឺត្រូវបំពាក់ឱ្យយោធា ប៉ូលិស និងមន្ត្រីស៊ីវិល ដែលបានបាត់បង់ជីវិត ក្នុងពេលបំពេញការងាររក្សាសន្តិភាពក្រោមឆ័ត្រអង្គការសហប្រជាជាតិ។ មេដាយ Dag Hammarskjöld គឺជាឈ្មោះរបស់លោក Dag Hammarskjöld ដែលជាអតីតអគ្គលេខាធិការអង្គការសហប្រជាជាតិ ទី២ ដែលបានទទួលមរណភាព ដោយសារការធ្លាក់យន្តហោះ នៅប្រទេសសំប៊ី កាលពីខែកញ្ញា ឆ្នាំ១៩៦១៕ | 2021-05-29T00:33:00+07:00 | freshnewsasia.com | https://m.freshnewsasia.com/index.php/en/localnews/199489-2021-05-28-10-33-27.html |
c4a042b9-ae65-4807-88f8-40c19f9c0ad5 | រកឃើញ អ្នកឆ្លងជំងឺកូវីដ១៩ ថ្មីចំនួន២៣នាក់ នៅខេត្តកំពង់ចាម | No Content | 2021-05-28T23:49:00+07:00 | dap-news.com | https://dap-news.com/national/2021/05/28/150890/ |
40b04d96-db7c-40f9-826c-752282928d2a | មន្ដ្រីជាន់ខ្ពស់ក្រសួងសេដ្ឋកិច្ច៖ ការប្រើប្រាស់ប្រព័ន្ធឌីជីថល មានសារៈសំខាន់ ក្នុងការស្ដារសេដ្ឋកិច្ចឡើងវិញនៅកម្ពុជា ក្រោយវិបត្ដិជំងឺកូវីដ-១៩ | លោក ហួត ពុំ អនុរដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ នៅថ្ងៃទី២៨ ខែឧសភា ឆ្នាំ២០២១នេះ បានលើកឡើងថា ការពន្លឿន ក្នុងការប្រើប្រាស់ប្រព័ន្ធឌីជីថល គឺមានសារៈសំខាន់ ក្នុងការជួយស្ដារសេដ្ឋកិច្ចជាតិឡើងវិញនៅកម្ពុជា ក្រោយវិបត្ដិជំងឺកូវីដ-១៩។ ការលើកឡើងបែបនេះ ធ្វើឡើងក្នុងសិក្ខាសាលាស្តីពី ដែលរៀបចំដោយធនាគារអភិវឌ្ឍន៍អាស៊ី (ADB) និងក្រសួងសេដ្ឋកិច្ច និងហិរញ្ញវត្ថុ តាមរយៈប្រព័ន្ធ ZOOM នៅថ្ងៃទី២៨ ខែឧសភា ឆ្នាំ២០២១នេះ។ លោក ហួត ពុំ បានឲ្យដឹងទៀតថា ក្នុងវិបត្ដិកូវីដ១៩នេះ ការប្រើប្រាស់ប្រព័ន្ធឌីជីថល មានការកើនឡើងដូចជា៖ ការធ្វើពាណិជ្ជកម្ម តាមរយៈប្រព័ន្ធអនឡាញ ធ្វើពាណិជ្ជកម្មតាមប្រព័ន្ធអេឡិកត្រូនិក និងការទូទាត់តាមប្រព័ន្ធអេឡិកត្រូនិកជាដើម -ល-។ បន្ថែមពីនោះទៀត មន្ដ្រីជាន់ខ្ពស់ក្រសួងសេដ្ឋកិច្ចបានបន្ដថា ការជំរុញឲ្យមានការប្រើប្រាស់ប្រព័ន្ធឌីជីថល គឺជានិន្នាការមួយដ៏សំខាន់ ដើម្បីជំរុញកំណើនសេដ្ឋកិច្ច ក៏ដូចជា ការផ្ដល់លទ្ធភាពនូវការបង្កឲ្យមានការបង្កើនសមាហរណកម្ម នៅក្នុងតំបន់ផងដែរ។ ថ្លែងក្នុងសិក្ខាសាលាខាងលើនេះ លោក ហួត ពុំ បានបញ្ជាក់យ៉ាងដូច្នេះថា ។ លោក ហួត ពុំ បានបន្ដថា ក្នុងវិបត្ដិកូវីដ១៩នេះ ការប្រើប្រាស់ប្រព័ន្ធឌីជីថល គឺជាដំណោះស្រាយដ៏ល្អបំផុត ក្នុងការដោះសា្រយ ដើម្បីឲ្យសកម្មភាពសេដ្ឋកិច្ច មានការកើនឡើង។ ជាមួយគ្នានេះ មន្ដ្រីជាន់ខ្ពស់ក្រសួងសេដ្ឋកិច្ចរូបនេះ ក៏បានស្នើដល់អ្នកពាក់ព័ន្ធ ទាំងរដ្ឋ និងឯកជន ត្រូវធ្វើការរួមគ្នាបង្កើតសេវាឌីជីថល ដើម្បីឲ្យប្រជាពលរដ្ឋ ទទួលបានលទ្ធផល ឲ្យកាន់តែល្អប្រសើរផងដែរ។ លោក រស់ សីលវ៉ា រដ្ឋលេខាក្រសួងសេដ្ឋកិច្ច និងហិរញ្ញវត្ថុ បានឲ្យដឹងថា ក្រសួងសេដ្ឋកិច្ច បានតាំងតែងគោលនយោបាយសេដ្ឋកិច្ចម៉ាក្រូ ជាពិសេសទាក់ទង នឹងការវិនិយោគ នៅក្នុង ICT (វិស័យបច្ចេកវិទ្យាគមនាគមន៍ និងព័ត៌មាន) ឬក៏ថ្នាលឌីជីថលជាដើម។ លោក រស់ សីលវ៉ា បានគូសបញ្ជាក់ឲ្យដឹងថា ការប្រើប្រាស់ប្រព័ន្ធឌីជីថល បានកើតឡើងលឿន ហើយបញ្ហាកូវីដ-១៩ ក៏បានធ្វើឲ្យមានការផ្លាស់ប្ដូរ នៅប្រតិបត្ដិការទំនាក់ទំនងផងដែរ៕ | 2021-05-28T23:46:00+07:00 | freshnewsasia.com | https://m.freshnewsasia.com/index.php/en/localnews/199482-2021-05-28-09-46-13.html |
ba3913da-8c57-45a5-9e9e-297d0a43b0c9 | អ្នកជំងឺកូវីដ១៩ ចំនួន៨១នាក់ នៅខេត្តបន្ទាយមានជ័យ បានជាសះស្បើយ | តាមរបាយណ៍បញ្ជាក់ថា៖ ១/-មណ្ឌលព្យាបាល Crystal 07 ចំនួន 9នាក់ (ស្រី 5នាក់) -ជនជាតិខ្មែរ 3នាក់ -ជនជាតិឥណ្ឌូនេស៊ី 6នាក់ ២/-មណ្ឌលព្យាបាល Grand Diamond ចំនួន 14នាក់ (ស្រី 4នាក់) – ជនជាតិខ្មែរ 7នាក់ -ជនជាតិថៃ 3នាក់ ៣/-មណ្ឌលព្យាបាល តាឡា្លក់ 10ចំនួន នាក់ (ស្រី 5នាក់) -ជនជាតិខ្មែរ 9នាក់ -ជនជាតិឥណ្ឌូនេស៊ី 1នាក់ ៤/-មណ្ឌលព្យាបាល តាំងប៊ុនហេង ចំនួន 11នាក់ ( ស្រី 6នាក់) -ជនជាតិខ្មែរ 8នាក់ -ជនជាតិនេប៉ាល់ 1នាក់ -ជនជាតិឥណ្ឌូនេស៊ី 2នាក់ ៥/-មណ្ឌលព្យាបាល Grand Resort ចំនួន 13នាក់ (ស្រី 6នាក់) -ជនជាតិខ្មែរ 8នាក់ -ជនជាតិឥណ្ឌូនេស៊ី 1នាក់ -ជនជាតិចិន 2នាក់ -ជនជាតិថៃ 2នាក់ ៦/-សាកលវិទ្យាល័យ មានជ័យ ចំនួន 4នាក់ (ស្រី 2នាក់) -ជនជាតិខ្មែរ 3នាក់ -ជនជាតថៃ 1នាក់ ៧/-មណ្ឌលព្យាបាល Parama ចំនួន 8នាក់ (ស្រី 2នាក់) -ជនជាតិថៃ 4នាក់ -ជនជាតិវៀតណាម 1នាក់ -ជនជាតិចិន 1នាក់ -ជនជាតិឥណ្ឌូនេស៊ី 2នាក់ ៨/-មណ្ឌលសុខភាពប៉ោយប៉ែត ១ ចំនួន ចំនួន 10នាក់ (ស្រី 5នាក់) -ជនជាតិខ្មែរ 9នាក់ -ជនជាតថៃ 1នាក់ ៩/-មណ្ឌលព្យាបាល Memory ចំនួន 1នាក់ (ស្រី 1នាក់) ជនជាតិឥណ្ឌូនេស៊ី ។ ? មន្ទីរពេទ្យខេត្តមង្គលបូរីចំនួន 1នាក់ (ស្រី 1នាក់ ) ជនជាតិខ្មែរ ។ | 2021-05-28T23:46:00+07:00 | dap-news.com | https://dap-news.com/national/2021/05/28/150878/ |
8b244283-ea09-4893-a8c7-bcb697d22899 | រដ្ឋបាលខេត្តស្វាយរៀង បង្ហាញអត្តសញ្ញាណ និងប្រវត្តិធ្វើដំណើររបស់អ្នកជំងឺកូវីដ ចំនួន៥០នាក់ ដែលទើបរកឃើញថ្មី | រដ្ឋបាលខេត្តស្វាយរៀង នៅរសៀលថ្ងៃទី២៨ ខែឧសភា ឆ្នាំ២០២១នេះ បានចេញសេចក្ដីជូនដំណឹង បង្ហាញអត្ដសញ្ញាណ និងប្រវត្តិធ្វើដំណើររបស់អ្នកកើតជំងឺកូវីដ១៩ ចំនួន៥០នាក់បន្ថែមទៀត ភាគច្រើនជាកម្មករ កម្មការិនីរោងចក្រ ដែលទើបរកឃើញថ្មីប្រកាសដោយក្រសួងសុខាភិបាល។ បច្ចុប្បន្នអ្នកជំងឺកូវីដ១៩ទាំងអស់នេះ ត្រូវបានបញ្ជូនទៅព្យាបាលនៅមន្ទីរពេទ្យបង្អែកសាមគ្គីរំដួល ចំនួន១នាក់, មន្ទីរពេទ្យបង្អែកស្វាយជ្រំ ចំនួន៤នាក់ និងមណ្ឌលព្យាបាលជំងឺកូវីដ១៩ បាវិត ចំនួន៤៥នាក់។ សូមជម្រាបថា រហូតមកដល់ពេលនេះ ខេត្តស្វាយរៀង រកឃើញអ្នកកើតជំងឺកូវីដ១៩ ចំនួន៧០៧នាក់ ស្រី៣៨៨នាក់ ក្នុងនោះជាសះស្បើយ ចំនួន៣៧៧នាក់ ស្រី១៥៤នាក់, កំពុងសម្រាកព្យាបាល ចំនួន៣២៤នាក់ ស្រី២៣២នាក់ និងករណីស្លាប់ ចំនួន៥នាក់ ស្រី២នាក់៕ | 2021-05-28T23:27:00+07:00 | freshnewsasia.com | https://m.freshnewsasia.com/index.php/en/localnews/199476-2021-05-28-09-27-17.html |
bb823b73-3133-4d68-a01e-d33455e201d5 | ខេត្តបន្ទាយមានជ័យ ប្រកាសរកឃើញ និងបង្ហាញអត្តសញ្ញាណអ្នកកើតជំងឺកូវីដចំនួន ៣៦នាក់បន្ថែមទៀត | រដ្ឋបាលខេត្តបន្ទាយមានជ័យ នៅរសៀលថ្ងៃទី២៨ ខែឧសភា ឆ្នាំ២០២១នេះ បានប្រកាសរកឃើញមនុស្សចំនួន៣៦នាក់បន្ថែមទៀត ឆ្លងជំងឺកូវីដ១៩ ក្នុងនោះមានទាំងកម្មករកម្មការិនីរោងចក្រ និងអាជីវករផ្សារ ព្រមទាំងពលករមកពីប្រទេសថៃ។ តាមរយៈសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តបន្ទាយមានជ័យ ក៏បានបង្ហាញពីអត្តសញ្ញាណ និងកន្លែងធ្វើការរបស់អ្នកកើតជំងឺកូវីដ១៩ ទាំង៣៦នាក់នោះផងដែរ។ ជាមួយគ្នានេះ ខេត្តបន្ទាយមានជ័យ បានប្រកាសថា មានអ្នកជាសះស្បើយរបស់អ្នកកើតជំងឺកូវីដ១៩ ចំនួន៨១នាក់៕ | 2021-05-28T22:50:00+07:00 | freshnewsasia.com | https://m.freshnewsasia.com/index.php/en/localnews/199470-2021-05-28-08-50-13.html |
4c739743-d995-4024-af02-80726adf821c | Nham24 នាំយកស្បៀងអាហារ ជាច្រើនមុខ ជូនរដ្ឋបាលរាជធានី ដើម្បីជួយពលរដ្ឋ រងផលប៉ះពាល់ ធ្ងន់ធ្ងរពីកូវីដ-១៩ | ក្នុងពិធីប្រគល់នឹងទទួល ដែលធ្វើឡើង នៅព្រឹកថ្ងៃទី២៨ ខែឧសភា ឆ្នាំ២០២១នេះ លោក នួន ផារ័ត្ន អភិបាលរងរាជធានីភ្នំពេញ តំណាងលោក ឃួង ស្រេង អភិបាលរាជធានីភ្នំពេញ បានថ្លែងអំណរគុណ យ៉ាងជ្រាលជ្រៅ ចំពោះក្រុមហ៊ុន ហ្គោ២៤ ខេមបូឌា ឯ.ក ដែលបានឧបត្ថម្ភទឹកបរិសុទ្ធ (ចំណុះ៥០០មីលីលីត្រ) ចំនួន២០០កេស មីជាតិ ចំនួន ១៦០កេសតូច ទឹកស៊ីស៊ីវចំនួន ៥០កេស ទឹកត្រីចំនួន ៥០កេស ។ ទឹកចិត្តសប្បុរសធម៌ ដ៏ថ្លៃថ្លាមួយនេះ ស្ដែងឲ្យឃើញពីការគិតគូ និងក្តីអាណិតស្រលាញ់ ចំពោះជនរួមជាតិ ដោយឈរលើបុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា ក្នុងកាលៈទេសៈប្រទេសជាតិ កំពុងជួបប្រទះគ្រោះភ័យ នៃការរាតត្បាត មេរោគកូវីដ-១៩ (Covid-19) ៕ | 2021-05-28T22:47:00+07:00 | dap-news.com | https://dap-news.com/national/2021/05/28/150856/ |
650114ef-6b62-4a22-8155-66e2690ee245 | សូមកុំយល់ច្រឡំ ឃ្លាំងដែលស្ដុកទំនិញមានបុគ្គលិកកើតជំងឺកូវីដ១៩ នៅខណ្ឌមានជ័យ គឺមិនមែនជាឃ្លាំងរបស់ក្រុមហ៊ុនខារ៉ាបាវនោះទេ | ក្រុមហ៊ុនខារ៉ាបាវ នៅយប់ថ្ងៃទី២៨ ខែឧសភា ឆ្នាំ២០២១នេះ បានចេញមកបញ្ជាក់ថា ឃ្លាំងស្ដុកទំនិញមួយនៅខណ្ឌមានជ័យ ដែលរកឃើញមានបុគ្គលិកកើតជំងឺកូវីដ១៩នោះ មិនមែនជាឃ្លាំងរបស់ក្រុមហ៊ុនខារ៉ាបាវនោះទេ ដូច្នេះសូមប្រជាពលរដ្ឋកុំមានការយល់ច្រឡំ។ ការចេញមកបំភ្លឺរបស់ក្រុមហ៊ុនខារ៉ាបាវ បែបនេះធ្វើឡើងបន្ទាប់ពីមានការចែកចាយព័ត៌មានថា ឃ្លាំងស្ដុកទំនិញមួយដែលមានទីតាំងស្ថិតនៅខណ្ឌមានជ័យ បានរកឃើញបុគ្គលិកកើតជំងឺកូវីដ១៩ ហើយជាកម្មសិទ្ធិរបស់ក្រុមហ៊ុនខារ៉ាបាវ។ តាមរយៈលិខិតបំភ្លឺក្រុមហ៊ុនខារ៉ាប៉ាវ បញ្ជាក់យ៉ាងដូច្នេះថា «ថ្មីៗនេះមានព័ត៌មានមួយចំនួនពាក់ព័ន្ធជាមួយឈ្មោះផលិតផលខារ៉ាប៉ាវ ដើម្បីកុំឲ្យមានការយល់ច្រំឡ ក្រុមហ៊ុនខារ៉ាបាវ សូមបញ្ជាក់ថា ឃ្លាំងទំនិញដែលមានករណីកូវីដ១៩ ឈ្មោះ ស ពុទ្ធា នៅទីតាំងខណ្ឌមានជ័យ មិនមែនជាឃ្លាំងរបស់ក្រុមហ៊ុនខារ៉ាបាវនោះទេ»។ | 2021-05-28T22:22:24+07:00 | kbnnews.com | https://kbn.news/archives/224083 |
52c72b9b-1fe3-4385-982c-50ea53d95f55 | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ ២៣នាក់បន្ថែមទៀត ដែលភាគច្រើនជាកម្មកររោងចក្រ | រដ្ឋបាលខេត្តកំពង់ចាម នៅរសៀលថ្ងៃទី២៨ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន២៣នាក់បន្ថែមទៀត ដែលក្នុងនោះភាគច្រើនជាកម្មករ កម្មការិនីរោងចក្រ។ អ្នកដែលទើបរកឃើញឆ្លងជំងឺកូវីដ១៩ ទាំង២៣នាក់នេះ មាននៅក្រុងកំពង់ចាម ចំនួន១នាក់, ស្រុកព្រៃឈរ ចំនួន៣នាក់, ស្រុកជើងព្រៃ ចំនួន១១នាក់, ស្រុកបាធាយ ចំនួន៧នាក់ និងស្រុកចំការលើ ចំនួន១នាក់។ ក្នុងនោះរដ្ឋបាលខេត្ត ក៏បានប្រកាសពីអ្នកជាសះស្បើយ ចំនួន៨នាក់ផងដែរ។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-05-28T22:06:00+07:00 | freshnewsasia.com | https://m.freshnewsasia.com/index.php/en/localnews/199464-2021-05-28-08-06-21.html |
fbc9a7f6-9f7f-4365-9f98-f39726659e49 | UPDATE: ជនញៀនថ្នាំកើតជំងឺកូវីដ១៩ ដែលសម្លាប់មន្ត្រីយោធា ដើម្បីចេញពីមន្ទីរពេទ្យបង្អែកស្រុកពញាក្រែក បានស្លាប់ដោយសារគាំងបេះដូង ព្រោះអំណាចថ្នាំញៀន (Video inside) | បុរសជាអ្នកជំងឺកូវីដ១៩ម្នាក់ បន្ទាប់ពីវាយសម្លាប់អ្នកយាមជាយោធាម្នាក់ ដើម្បីរត់ចេញពីមន្ទីរពេទ្យបង្អែកស្រុកពញាក្រែក នៅល្ងាចថ្ងៃទី២៥ ខែឧសភា ឆ្នាំ២០២១កន្លងទៅ នៅព្រឹកថ្ងៃទី២៨ ខែឧសភា ឆ្នាំ២០២១នេះ បានគាំងបេះដូងស្លាប់ បណ្តាលមកពីផលវិបាកនៃការប្រើប្រាស់សារធាតុញៀនធ្ងន់ធ្ងរ ចំពោះអ្នកជំងឺកូវីដ១៩។ នេះបើតាមការឱ្យដឹងពីមន្ត្រីសុខាភិបាលមន្ទីរពេទ្យបង្អែកពញាក្រែក ក្នុងស្រុកពញាក្រែក ខេត្តត្បូងឃ្មុំ។ បុរសជាយោធា ដែលស្លាប់ដោយសារជនញៀនថ្នាំសម្លាប់កាលពីថ្ងៃល្ងាចថ្ងៃទី២៥ ខែឧសភា ឆ្នាំ២០២១កន្លងទៅ ឈ្មោះ មាន វ៉ៃ អាយុ២៩ឆ្នាំ នៅភូមិហួចកើត ឃុំក្រែក ស្រុកពញាក្រែក ជាមន្រ្តីយោធាផ្នែកសឹករងស្រុកពញាក្រែក ត្រូវបានអង្គភាពបញ្ជូនទៅយាមនៅមន្ទីរពេទ្យបង្អែកស្រុកពញាក្រែក។ ចំណែកឃាតកដែលញៀនថ្នាំនោះឈ្មោះ មឿន ម៉ឺន អាយុ ៣៨ឆ្នាំ មានទីលំនៅភូមិក្រពើសារ ឃុំដំរិល ស្រុកអូររាំងឪ ត្រូវបានចាប់ខ្លួនក្រោយធ្វើសកម្មភាពសម្លាប់ជនរងគ្រោះ និងបានគាំងបេះដូងស្លាប់ នៅព្រឹកថ្ងៃទី២៨ ខែឧសភា ឆ្នាំ២០២១នេះ។ សពជាឃាតករ ត្រូវបានបញ្ជូនយកទៅបូជានៅវត្តសមាធិ ក្នុងស្រុកពញាក្រែក៕ | 2021-05-28T21:28:00+07:00 | freshnewsasia.com | https://m.freshnewsasia.com/index.php/en/localnews/199460-2021-05-28-07-28-40.html |
e23895d7-4b6e-43fe-8472-247cdfbfe33d | អភិបាល ខេត្តកំពង់ចាម ចុះប្រមូលសំណាក អ្នកពាក់ព័ន្ធជំងឺកូវីដ-១៩ ក្នុងស្រុកជើងព្រៃ និងស្រុកបាធាយ និងរៀបចំមណ្ឌល ចត្តាឡីស័កបន្ថែម | លោក អ៊ុន ចាន់ដា អភិបាលខេត្តកំពង់ចាម បានមានប្រសាសន៍ថា កម្មករ-កម្មការិនី នៅរោងចក្រ ខាលីនតុន ក្នុងស្រុកជើងព្រៃ ប្រមាណជា ៨.០០០ នាក់ ដែលសង្ស័យបានប៉ះពាល់ជាមួយអ្នកវិជ្ជមានកូវីដ-១៩ ត្រូវប្រមូលសំណាក ដើម្បីធ្វើតេស្តរហ័ស នៅថ្ងៃទី ២៩ ខែឧសភា ស្អែកនេះ ប៉ុន្តែក្រោយពី អាជ្ញាធរខេត្ត បានចុះពិនិត្យ និងរៀបចំកន្លែងធ្វើចត្តាឡីស័ក ទើបសម្រេចលើកទៅធ្វើតេស្ត នៅថ្ងៃទី ៣១ ខែឧសភា វិញ។ លោកអភិបាលខេត្ត បានមានប្រសាសន៍បន្តថា បន្ទាប់ពីចុះពិនិត្យ និងរៀបចំ កន្លែងធ្វើចត្តាឡីស័ក នៅរោងចក្រ ខាលីនតុន ក្រុមការងារបានចុះពិនិត្យ តាមខ្នងផ្ទះ របស់កម្មករ-កម្មការិនី ក្នុងស្រុកជើងព្រៃ និង ស្រុកបាធាយ ដែលវិជ្ជមានកូវីដ-១៩ ហើយបានប៉ះពាល់ ជាមួយក្រុមគ្រួសារ និងត្រូវប្រមូលអ្នក ដែលពាក់ព័ន្ធ យកមកធ្វើចត្តាឡីស័ក នៅមណ្ឌលចត្តាឡីស័កក្នុងក្រុងកំពង់ចាម ។ ចំពោះ ផ្ទះរបស់ពួកគាត់ ត្រូវបានបិទខ្ទប់ ការពារដោយអាជ្ញាធរ មូលដ្ឋាន ហាមចេញ-ចូល ។ លោកអភិបាលខេត្ត បានមានប្រសាសន៍ ឲ្យដឹងទៀតថា អាជ្ញាធរខេត្ត បានដាក់វិធានការ រៀបចំកន្លែងធ្វើចត្តាឡីស័ក បន្ថែម ដើម្បីនាំយកអ្នកដែលប៉ះពាល់ ជាមួយអ្នកវិជ្ជមានកូវីដ-១៩ មកធ្វើចត្តាឡីស័កឲ្យបានត្រឹមត្រូវក្នុងមណ្ឌលតែម្ដង ។ សូមបញ្ជាក់ថា នៅព្រឹកថ្ងៃដដែលនេះដែរ អភិបាលខេត្តកំពង់ចាម លោក អ៊ុន ចាន់ដា បាននាំយក អំណោយមានអង្ករ ១០០ គីឡូ មី ១០កេស និងម៉ាសមួយចំនួនធំ ប្រគល់ជូនមណ្ឌលចត្តាឡីស័ក ក្នុងស្រុកព្រៃឈរ និងប្រគល់រថយន្តដឹកសំរាម ដែលជាអំណោយរបស់ លោក សាយ សំអាល់ រដ្ឋមន្ត្រីក្រសួងបរិស្ថាន ជូនរដ្ឋបាលស្រុកព្រៃឈរផងដែរ ។ លោកអភិបាលខេត្តបានបញ្ជាក់ថា ថ្ងៃនេះនេះដែរ មណ្ឌលចត្តាឡីស័ក តាមបណ្ដាក្រុង-ស្រុក ក្នុងខេត្តកំពង់ចាម មានប្រមាណជាង ១០ មណ្ឌល សុទ្ធតែទទួលបាន អំណោយមានអង្ករ ១០០ គីឡូ មី ១០កេស និងម៉ាសមួយចំនួនធំដូចៗគ្នា ។ | 2021-05-28T21:02:00+07:00 | dap-news.com | https://dap-news.com/national/2021/05/28/150816/ |
bd707534-1474-4db7-9aec-cad89c840870 | ថៃរាយការណ៍ពីអ្នកជំងឺកូវីដ-១៩ចំនួន ៣៤នាក់ទៀតស្លាប់ និងមនុស្ស ៣,៧៥៩នាក់ឆ្លង នៅក្នុងរបាយការណ៍ថ្ងៃសុក្រនេះ (Video inside) | ក្រសួងសុខាភិបាលថៃនៅថ្ងៃសុក្រ ទី២៨ ខែឧសភា ឆ្នាំ២០២១ នេះបានរាយការណ៍ពីការរកឃើញ ករណីឆ្លងថ្មីៗនៃជំងឺ COVID-19 ចំនួន ៣,៧៥៩ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ ខណៈចំនួនករណីស្លាប់វិញ គឺបានធ្លាក់ចុះវិញបន្តិច បើធៀបនឹងប៉ុន្មានថ្ងៃមុន។ នេះបើតាមការចេញផ្សាយ ដោយសារព័ត៌មានថៃ Bangkok Post។ ក្រោយការរកឃើញករណីឆ្លងថ្មីៗខាងលើនេះ ក្រសួងសុខាភិបាលថៃ ក៏បានរាយការណ៍ពីតួលេខអ្នកស្លាប់ចំនួន ៣៤នាក់ផងដែរ ក្នុងរយៈពេល ២៤ម៉ោងកន្លងទៅនេះ។ ក្នុងចំណោមករណីឆ្លងថ្មីៗខាងលើនេះមាន ១,២៩៤នាក់ជាករណីឆ្លងក្នុងពន្ធនាគារ។ ចំណែកឯអ្នកជំងឺជិត ៣,០០០នាក់ បានជាសះស្បើយ និងត្រូវបានអនុញ្ញាតឱ្យចាកចេញពីមន្ទីរពេទ្យ។ គួរបញ្ជាក់ថា បើគិតចាប់តាំងពីជំងឺ COVID-19 បានឆ្លងរីករាលដាលចូលមកដល់ជាលើកដំបូង កាលពីដើមឆ្នាំ២០២០ រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេស ១៤៤,៩៧៦ករណី ក្នុងនោះមានអ្នកស្លាប់ ៩៥៤នាក់ និងអ្នកជាសះស្បើយជាង ៩៧,៨៧២នាក់។ ដោយឡែកសម្រាប់យុទ្ធនាការចាក់វ៉ាក់សាំងបង្ការ COVID-19 វិញនោះ ប្រទេសថៃដែលមានប្រជាជនសរុបជិត ៧០លាននាក់ សម្រេចបានចំនួន ៣.២១លានដូស ក្នុងនោះប្រជាជន ២.២១លាននាក់បានចាក់ដូសដំបូង (ស្មើនឹង ៣.២% នៃចំនួនប្រជាជនសរុប) និងជិត ១លាននាក់ បានចាក់គ្រប់ដូស (១.៤% នៃចំនួនប្រជាជនសរុប) គិតត្រឹមថ្ងៃទី២៧ ខែឧសភា ឆ្នាំ២០២១៕ | 2021-05-28T20:08:00+07:00 | freshnewsasia.com | https://m.freshnewsasia.com/index.php/en/internationalnews/199450-2021-05-28-06-08-08.html |
5ea8c1b3-df08-4a18-b7c6-3f3bf93a00f0 | អាជ្ញាធរខេត្តកំពង់ចាម ចុះស្រាវជ្រាវអ្នកពាក់ព័ន្ធជំងឺកូវីដ-១៩ ក្នុងស្រុកជើងព្រៃ និងស្រុកបាធាយ, កម្មកររោងចក្រនៅស្រុកជើងព្រៃ ប្រមាណ៨ពាន់នាក់ទៀត ត្រូវពិនិត្យសំណាក | អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី២៨ ខែឧសភា ឆ្នាំ២០២១នេះ បានដឹកនាំក្រុមការងារ មន្ត្រីនៃអង្គភាពពាក់ព័ន្ធចុះស្រាវជ្រាវ និងប្រមូលសំណាកអ្នកពាក់ព័ន្ធ និងអ្នកវិជ្ជមានកូវីដ-១៩ ក្នុងស្រុកជើងព្រៃ និងស្រុកបាធាយ ដើម្បីធ្វើតេស្តសុខភាព និងបិទខ្ទប់ផ្ទះមួយចំនួនដែលពាក់ព័ន្ធនឹងការប៉ះពាល់អ្នកកើតជំងឺកូវីដ-១៩។ លោក អ៊ុន ចាន់ដា អភិបាលខេត្តកំពង់ចាម បានបញ្ជាក់ថា កម្មករ-កម្មការិនី នៅរោងចក្រខាលីនតុន ក្នុងស្រុកជើងព្រៃ ប្រមាណជា៨,០០០នាក់ ដែលសង្ស័យបានប៉ះពាល់ជាមួយអ្នកវិជ្ជមានកូវីដ-១៩ ត្រូវប្រមូលសំណាកដើម្បីធ្វើតេស្តរហ័ស នៅថ្ងៃទី២៩ ខែឧសភាស្អែកនេះ ប៉ុន្តែក្រោយពីអាជ្ញាធរខេត្ត បានចុះពិនិត្យ និងរៀបចំកន្លែងធ្វើចត្តាឡីស័ក ទើបសម្រេចលើកទៅធ្វើតេស្តនៅថ្ងៃទី៣១ ខែឧសភាវិញ។ លោកអភិបាលខេត្ត បានបន្តថា បន្ទាប់ពីចុះពិនិត្យ និងរៀបចំកន្លែងធ្វើចត្តាឡីស័ក នៅរោងចក្រ ខាលីនតុន ក្រុមការងារបានចុះពិនិត្យតាមខ្នងផ្ទះរបស់ កម្មករ-កម្មការិនី ក្នុងស្រុកជើងព្រៃ និងស្រុកបាធាយ ដែលវិជ្ជមានកូវីដ-១៩ ហើយបានប៉ះពាល់ជាមួយក្រុមគ្រួសារ និងត្រូវប្រមូលអ្នកដែលពាក់ព័ន្ធ យកមកធ្វើចត្តាឡីស័ក នៅមណ្ឌលចត្តាឡីស័កក្នុងក្រុងកំពង់ចាម។ ចំពោះផ្ទះរបស់ពួកគាត់ ត្រូវបានបិទខ្ទប់ការពារដោយអាជ្ញាធរមូលដ្ឋាន ហាមចេញ-ចូល។ បើតាមលោកអភិបាលខេត្ត អាជ្ញាធរបានដាក់វិធានការ រៀបចំកន្លែងធ្វើចត្តាឡីស័កបន្ថែម ដើម្បីនាំយកអ្នកដែលប៉ះពាល់ជាមួយអ្នកវិជ្ជមានកូវីដ-១៩ មកធ្វើចត្តាឡីស័កឲ្យបានត្រឹមត្រូវក្នុងមណ្ឌលតែម្ដង។ សូមបញ្ជាក់ថា នៅព្រឹកថ្ងៃដដែលនេះដែរ អភិបាលខេត្តកំពង់ចាម លោក អ៊ុន ចាន់ដា បាននាំយកអំណោយមាន អង្ករ១០០គីឡូ, មី១០កេស និងម៉ាសមួយចំនួនធំ ប្រគល់ជូនមណ្ឌលចត្តាឡីស័ក ក្នុងស្រុកព្រៃឈរ និងប្រគល់រថយន្តដឹកសំរាម ដែលជាអំណោយរបស់ លោក សាយ សំអាល់ រដ្ឋមន្ត្រីក្រសួងបរិស្ថាន ជូនរដ្ឋបាលស្រុកព្រៃឈរផងដែរ។ លោកអភិបាលខេត្តបានបញ្ជាក់ថា ថ្ងៃនេះដែរមណ្ឌលចត្តាឡីស័ក តាមបណ្ដាក្រុង-ស្រុក ក្នុងខេត្តកំពង់ចាម មានប្រមាណជាង១០មណ្ឌល សុទ្ធតែទទួលបាន អំណោយមានអង្ករ ១០០គីឡូ, មី១០កេស និងម៉ាសមួយចំនួនធំដូចៗគ្នា៕ | 2021-05-28T19:41:00+07:00 | freshnewsasia.com | https://m.freshnewsasia.com/index.php/en/localnews/199447-2021-05-28-05-41-30.html |
7c7b710a-dd2c-4129-8b9d-84f1edcff817 | អ្នកវិជ្ជមានកូវីដ-១៩ម្នាក់ ព្យាយាមរត់គេចពីតំបន់រោងចក្រយូលី ក្នុងគោលបំណងមកផ្ទះ ត្រូវបានសមត្ថកិច្ចតាមឃាត់ទាន់ពេល នៅស្រុកស្វាយជ្រំ | លោកស្រីបន្តថា ដោយកម្លាំងសមត្ថកិច្ចបានឃាត់ខ្លួន បាននៅចំណុចទួលគជ់ វាលស្រែ ស្ថិតនៅភូមិអង្គប្បាស ឃុំគោកព្រីង ស្រុកស្វាយជ្រំ ខេត្តស្វាយរៀងនាវេលាម៉ោង ៤និង៩នាទីរសៀល ថ្ងៃទី២៧ ខែឧសភា ឆ្នាំ២០២១។ លោកស្រីអភិបាលរងស្រុក បានអំពាវនាវដល់បងប្អូន ប្រជាពលរដ្ឋប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមមេត្តាប្រញាប់ ទៅធ្វើតេស្តរកមេរោគកូវីដ-១៩ ដែលមានទីតាំងនៅជិតផ្ទះ ឬផ្ដល់ព័ត៌មានទៅអាជ្ញាធរមូលដ្ឋាន សម្រាប់អ្នកដែលគ្មានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ ៕ | 2021-05-28T19:37:00+07:00 | dap-news.com | https://dap-news.com/national/2021/05/28/150797/ |
130a9eda-e7ad-427e-a7c6-2890a0e9386e | អាជ្ញាធរខេត្តបាត់ដំបង ដាក់ចេញវិធានបណ្ដោះអាសន្នរយៈពេល១៤ថ្ងៃ ដើម្បីទប់ស្កាត់ជំងឺកូវីដ១៩ | អាជ្ញាធរខេត្តបាត់ដំបង ចេញសេចក្តីណែនាំស្តីពីវិធានការជាបណ្ដោះអាសន្នរយៈពេល១៤ថ្ងៃ បន្តចាប់ពីថ្ងៃទី២៨ ខែឧសភា ដល់ថ្ងៃទី១០ ខែមិថុនា ឆ្នាំ២០២១ ដើម្បីបង្ការទប់ស្កាត់ការឆ្លងរាលដាលជំងឺកូវីដ-១៩ ក្នុងភូមិសាស្ត្រខេត្តបាត់ដំបង។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី២៨ ខែឧសភានេះ៕ | 2021-05-28T19:35:00+07:00 | freshnewsasia.com | https://m.freshnewsasia.com/index.php/en/localnews/199445-2021-05-28-05-35-18.html |
9cd1bd78-f9e6-4d0e-bc93-1842b0fcded5 | អាជ្ញាធរខេត្តបាត់ដំបង ដាក់ចេញ វិធានការបណ្ដោះអាសន្ន រយៈពេល ១៤ ថ្ងៃទៀត ដើម្បីបង្ការទប់ស្កាត់ ការឆ្លងរាលដាលជំងឺកូវីដ១៩ | No Content | 2021-05-28T19:32:00+07:00 | dap-news.com | https://dap-news.com/national/2021/05/28/150791/ |
eaa7c63c-8d9b-423a-bf43-f0311501fa9c | ថៃដាក់ពង្រាយកងកម្លាំងក្នុងខេត្តមួយ ដើម្បីគ្រប់គ្រងអ្នកជំងឺកូវីដ-១៩ ជាជនជាតិមីយ៉ាន់ម៉ារាប់រយនាក់ ដែលបម្រុងរត់ចេញពីកន្លែងព្យាបាល | ថៃបានដាក់ពង្រាយកងកម្លាំងសន្តិសុខ ឲ្យគ្រប់គ្រងស្ថានការណ៍ បន្ទាប់អ្នកជំងឺ COVID-19 ប្រមាណជាង ៥០០នាក់ សុទ្ធតែជាជនជាតិមីយ៉ាន់ម៉ាទាំងអស់ បាននាំគ្នារត់ចេញពីកន្លែងព្យាបាល នៅខេត្ត ផេតឆាបុរី (Phetchaburi) កំលុងពេលដាច់ចរន្តអគ្គិសនី កាលពីល្ងាចថ្ងៃព្រហស្បតិ៍ម្សិលមិញ។ នេះបើតាមការចេញផ្សាយ ដោយសារព័ត៌មាន The Nation នាព្រឹកថ្ងៃសុក្រ ទី២៨ ខែឧសភា ឆ្នាំ២០២១។ កន្លែងព្យាបាលបណ្តោះអាសន្នខាងលើ ត្រូវបានរៀបចំឡើងនៅក្នុងរោងចក្រមួយកន្លែង ស្ថិតក្នុងស្រុក ខាវ យុយ (Khao Yoi) ចម្ងាយប្រហែល ១០០គីឡូម៉ែត្រ ពីភាគនិរតីទីក្រុងបាងកក បន្ទាប់ពីកម្មករចំនួន ៦៨២នាក់ បានធ្វើតេស្តវិជ្ជមានចំពោះ COVID-19 កាលពីពេលកន្លងទៅ ក្នុងខែឧសភានេះ។ នៅវេលាម៉ោងប្រមាណ ៦៖០០នាទីល្ងាចថ្ងៃព្រហស្បតិ៍ម្សិលមិញ ចរន្តអគ្គិសនីស្រាប់តែបានដាច់ នៅកន្លែងព្យាបាល ជាហេតុធ្វើឲ្យកង្ហារមិនដំណើរការ។ ដូច្នេះហើយអ្នកជំងឺ COVID-19 ដែលសម្រាកព្យាបាលនៅទីនោះ ក៏បានព្យាយាមរត់ចេញពីអគារ ដោយសារតែស្ថានភាពក្តៅស្អុះស្អាប់ និងមនុស្សច្រើនកកកុញពេក។ គួរបញ្ជាក់ថា ឆ្លើយតបចំពោះហេតុការណ៍ខាងលើ កងកម្លាំងប៉ូលិស ទាហាន និងបុគ្គលិកសុខាភិបាល ត្រូវបានដាក់ពង្រាយ ដើម្បីគ្រប់គ្រងស្ថានការណ៍ទីនោះ ដែលគិតត្រឹមព្រឹកថ្ងៃសុក្រនេះ គឺមិនទាន់ដោះស្រាយបានទាំងស្រុងនៅឡើយទេ៕ | 2021-05-28T18:57:00+07:00 | freshnewsasia.com | https://m.freshnewsasia.com/index.php/en/internationalnews/199437-2021-05-28-04-57-19.html |
c58553d6-a588-4df5-9e96-72eb04a6c6a9 | កូវីដ១៩៖ អ្នកឆ្លងថ្មី៥៩៩នាក់ ជា៥០២នាក់ និងស្លាប់២នាក់ | ក្នុងចំណោមអ្នកឆ្លងថ្មីទាំង៥៩៩នាក់ មានករណីឆ្លងសហគមន៍៥៧៤នាក់ និងអ្នកដំណើរ ពីបរទេស២៥ នាក់។ សូមបញ្ជាក់ថា គិតត្រឹមព្រឹក ថ្ងៃទី២៨ ខែឧសភា ឆ្នាំ២០២១ កម្ពុជាមានអ្នកឆ្លងសរុប ចំនួន២៨២៣៧ នាក់ អ្នកជាសះស្បើយចំនួន២០៩០០នាក់ និងអ្នកស្លាប់ចំនួន១៩៦នាក់ ៕ | 2021-05-28T18:57:00+07:00 | dap-news.com | https://dap-news.com/national/2021/05/28/150777/ |
a0af0a97-6c89-484f-9c4a-f1168de1c2a7 | TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ២នាក់បន្ថែមទៀត ដោយសារជំងឺកូវីដ១៩ (Video inside) | ក្រសួងសុខាភិបាល នៅព្រឹកថ្ងៃទី២៨ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស២នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមថ្ងៃទី២៨ ខែឧសភា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ កើនរហូតដល់១៩៦នាក់ នៅទូទាំងប្រទេស៕ | 2021-05-28T18:48:00+07:00 | freshnewsasia.com | https://m.freshnewsasia.com/index.php/en/localnews/199436-2021-05-28-04-48-39.html |
acc9cff4-893f-4b8f-a743-24c36121ba38 | បទអត្ថាធិប្បាយ៖ យកស្ថាប័នស៊ើបការណ៍ជំនួសឱ្យអ្នកវិទ្យាសាស្ត្រ, កលល្បិចរបស់អាមេរិកដែលបំប្លែងឱ្យបញ្ហាជំងឺឆ្លងក្លាយជាបញ្ហានយោបាយ គួរតែបញ្ចប់ហើយ | ថ្ងៃទី២៦ ខែឧសភា លោក បៃដិន ប្រធានាធិបតីអាមេរិកបានចេញបទបញ្ជាឱ្យស្ថាប័នស៊ើបការណ៍ធ្វើការស៊ើបអង្កេតអំពីប្រភពដើម នៃវីរុសកូវីដ១៩ ក្នុងនោះបូករួមទាំង តើវីរុសនេះបានកើតចេញធម្មជាតិ ឬក៏បន្ទប់ពិសោធន៍ ព្រមទាំងបញ្ជាឱ្យប្រគល់របាយការណ៍ក្នុងរយៈពេល៩០ថ្ងៃ។ ព្រមពេលជាមួយគ្នានេះ លោកបានអះអាងថាអាមេរិកនឹងបន្តធ្វើកិច្ចសហប្រតិបតិ្តការជាមួយដៃគូតទៅទៀត និងដាស់តឿនឱ្យប្រទេសចិនចូលរួម ការស៊ើបអង្កេតអន្តរជាតិ។ អ្នកផងទាំងពួងបានជ្រាបស្រាប់ហើយថានៅចុងខែមីនា អង្គការសុខភាពពិភពលោកបានដាក់ចេញរបាយការណ៍សិក្សាស្រាវជ្រាវរួមស្តីពីការតាមដានរក ប្រភពដើមនៃវីរុសកូវីដ១៩ របស់ចិន-អង្គការសុខភាពពិភពលោក ហើយបានបញ្ជាក់ថា វីរុសកូវីដ១៩ «គ្មានលទ្ធភាព» ឆ្លងទៅមនុស្សតាមរយៈ បន្ទប់ពិសោធន៍នោះទេ។ ទង្វើខុសឆ្គងរបស់រដ្ឋាភិបាលលោកត្រាំដែលចង់ទម្លាក់កំហុសឱ្យគេ ក៏បានរងការរិះគន់ពិភពលោកទាំងមូលផងដែរ។ តើហេតុអ្វីបានជារដ្ឋាភិបាលរបស់លោក បៃដិន ស្រាប់តែលើកឡើង ក្នុងពេលថ្មីៗកន្លងទៅនេះ រហូតដល់គំរាមកំហែងអ្នកជំនាញមួយចំនួន ឱ្យចូលរួមការស៊ើបការណ៍អង្កេតអំពីប្រភពដើមនៃវីរុសកូវីដ១៩? ទីមួយ៖ ជនជាតិអាមេរិកមួយចំនួនបានធ្វើវិនិច្ឆ័យខុសឆ្គងចំពោះស្ថានការណ៍បង្ការ និងគ្រប់គ្រងជំងឺកូវីដ១៩នាពេលបច្ចុប្បន្ននេះ ពួកគេយល់ឃើញថា ស្របនឹងពេលដែលបានចាក់វ៉ាក់សាំងដោយទ្រងទ្រាយធំ ការងារបង្ការនិងគ្រប់គ្រងជំងឺឆ្លងប្រហែលជិតដល់ទីបញ្ចប់ហើយ។ ពួកគេខ្លាចត្រូវគេដេញដោល ទំនួលខុសត្រូវ ដូច្នេះបានលេងកលល្បិចម្តងទៀត ដោយបានឃោសនាបំប៉ោងពាក្យសំដីអ្វីដែលហៅថា ។ ទីពីរ៖ ទង្វើរបស់អាមេរិកក៏មានទំនាក់ទំនងយ៉ាងជិតស្និទ្ធជាមួយបរិបទដែលរដ្ឋាភិបាលអាមេរិកចាត់ទុកប្រទេសចិនជា «គូប្រជែងធំបំផុត» ។ បច្ចុប្បន្ននេះ បក្សទាំងពីររបស់អាមេរិកបានធ្វើការប្រកួតប្រជែង ដើម្បីបង្ហាញថាអ្នកណាមានអាកប្បកិរិយាកាន់តែរឹងចចេសចំពោះប្រទេសចិន ហើយចាត់ទុកការនេះ ជាមធ្យោបាយសម្រាប់ដណ្តើមយកសន្លឹកឆ្នោត។ ប្រសិនបើអាមេរិកទទូចធ្វើការស៊ើបអង្កេតតាមគំនិតខុសទំនងស្តីពីពាក្យសំដីដែលហៅថា «វីរុសធ្លាយចេញពីបន្ទប់ពិសោធន៍» នោះអ្នកដែលត្រូវគេ ស៊ើបអង្កេតមុនគេ គឺអាមេរិកខ្លួនហ្នឹងឯង។ បន្ទប់ពិសោធន៍ជីវសាស្ត្រសម្ងាត់ទាំងក្នុង និងក្រៅប្រទេសអាមេរិក គួរឱ្យចោទជាមន្ទិលសង្ស័យ។ ឧទាហរណ៍ ដូចជាបន្ទប់ពិសោធន៍Fort Detrick ដែលស្ថិតនៅរដ្ឋ Maryland របស់អាមេរិកស្រាប់តែបិទទ្វារនៅខែកក្កដា ឆ្នាំ២០១៩។ បន្ទាប់ពីនោះមិនជាយូរប៉ុន្មាន សហគមន៍មួយដែលស្ថិតនៅរដ្ឋ Virginia ដែលមានចម្លាយបើកឡានតែមួយម៉ោងពីបន្ទប់ពិសោធន៍នោះក៏បានផ្ទុះ ដ៏ចម្លែក អាការរោគរបស់អ្នកជំងឺប្រហាក់ប្រហែលគ្នានឹងអ្នកឆ្លងជំងឺកូវីដ១៩។ តើសភាពការណ៍បែបនេះមិនគួរត្រូវដាក់បញ្ចូលក្នុងក្របខណ្ឌតាមដានរកប្រភពដើមនៃវីរុសកូវីដ១៩ ទេ? ការតាមដានរកប្រភពដើមនៃវីរុសកូវីដ១៩ គួរតែពឹងផ្អែកទៅលើវិទ្យាសាស្ត្រ តែមិនត្រូវឱ្យវាក្លាយជាបញ្ហានយោបាយនោះទេ។ ពាក់ព័ន្ធនឹងបញ្ហាដ៏សំខាន់មួយនេះ ជនជាតិអាមេរិកមួយចំនួនចង់ បំភាន់ភ្នែកមនុស្សនិងទម្លាក់កំហុសឱ្យគេ។ តើពេលណាអាមេរិកអាចអញ្ជើញអង្គការសុខភាពពិភពលោកឱ្យទៅធ្វើការងារតាមដានរកប្រភពដើមវីរុសកូវីដ១៩ នៅអាមេរិកដូចប្រទេសចិនអ៊ីចឹង? អាមេរិកគួរតែផ្តល់ចម្លើយមួយដល់ពិភពលោកទាំងមូល៕ | 2021-05-28T17:52:00+07:00 | freshnewsasia.com | https://m.freshnewsasia.com/index.php/en/internationalnews/199427-2021-05-28-03-52-48.html |
9f1d37b5-9656-4b2e-b75b-5dbc77a8098f | លោក សុខ ឥសាន ៖ អ្នកថាពលរដ្ឋស្លាប់ ដោយកូវីដ១៩ ជាសេណារីយោ នយោបាយជាការប្រមាថ ជីវិតអ្នករងគ្រោះ ដោយកូវីដ | អ្នកដែលអ្នកនាំពាក្ យគណបក្សប្រជាជនកម្ពុជា និយាយដល់នោះ គឺកាសែតឌឹខេមបូឌាដេលី (The Cambodia Dally) កាសែតនេះ បានចេញផ្សាយ កាលពីថ្ងៃទី២៧ ខែឧសភា ឆ្នាំ២០២១ដោយដាក់ចំណងជើងថា “គណបក្សក្រៅរដ្ឋាភិបាលថា បញ្ហា Covid-19នៅកម្ពុជា ត្រូវបានគេរិះគន់ថា កំពុងស្ថិតក្នុងសេណារីយោ នយោបាយ” ។ ក្រោយឃើញបែបនេះ លោក សុខ ឥសាន បានថ្លែងបកតាមបណ្តាញតេឡេក្រាម នាថ្ងៃ២៧ ឧសភាដែរថា “កាសែតខេបូឌាដេលីថា អ្នកស្លាប់ដោយកូវីដ១៩គឺជាសេណារីយោ នយោបាយនោះសំដីបែបនេះ គឺជាការប្រមាថមើលងាយ អាយុជីវិត ពលរដ្ឋជាអ្នករងគ្រោះដោយកូវីដ១៩ ដែលត្រូវកាសែតមួយនេះ យកទៅលេងសើចខាងនយោបាយ” ។ សូមបញ្ជាក់ថា រាជរដ្ឋាភិបាលកម្ពុជា បានយកចិត្តទុកដាក់ជាខ្លាំង ទៅលើបញ្ហាកូវីដ១៩នេះ ដោយគ្មានការធ្វេសប្រហែសឡើយ ។ ក្នុងនោះរាជរដ្ឋាភិបាល បានដាក់គោលដៅ សម្រេចឲ្យបានការចាក់វ៉ាក់សាំង ជូនប្រជាជនចំនួន ១០លាននាក់ ក្នុងចំណោម ១៦លាននាក់ នៅត្រឹមខែមិថុនា ឆ្នាំ២០២២ ខាងមុខ ។ គិតមកដល់ពេលនេះ ប្រជាពលរដ្ឋជាង២លាននាក់ ហើយបានទទួលវ៉ាក់សាំងកូវីដ១៩៕ | 2021-05-28T17:34:00+07:00 | dap-news.com | https://dap-news.com/national/2021/05/28/150750/ |
530d54be-e8ff-4dd6-875a-34a904ca2d93 | BREAKING: សហរដ្ឋអាមេរិក៖ មនុស្ស ២.៤ម៉ឺននាក់ទៀតឆ្លងកូវីដ-១៩ និងអ្នកជំងឺ ៦៣០នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២៤,៣៩៣នាក់ទៀតបានឆ្លងជំងឺ COVID-19 ខណៈអ្នកជំងឺ ៦៣០នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី២៨ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,៩៩៩,៦៨០ករណី ក្នុងនោះមានអ្នកស្លាប់សរុបចំនួន ៦០៧,៧២៦នាក់ និងជាសះស្បើយឡើងសរុប ២៧,៧០១,៨៧៩នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ សេតវិមានកាលពីដើមសប្ដាហ៍នេះបានប្រកាសថា មនុស្សពេញវ័យនៅសហរដ្ឋអាមេរិក ប្រមាណជាងពាក់កណ្តាលហើយ បានទទួលការចាក់វ៉ាក់សាំងបង្ការជំងឺ COVID-19 ពេញលេញ ឬ ០២ដូស ពោលគឺប្រហែល ០៦សប្តាហ៍ មុនគោលដៅរបស់លោកប្រធានាធិបតី ចូ បៃដិន នៅថ្ងៃទី០៤ ខែកក្កដា ដែលសមានបំណងចាក់វ៉ាក់សាំងយ៉ាងហោចណាស់ ០១ដូសជូនដល់មនុស្សពេញវ័យ នៅសហរដ្ឋអាមេរិកប្រមាណ ៧០ភាគរយ។ គួរបញ្ជាក់ថា គិតត្រឹមថ្ងៃទី២៧ ខែឧសភា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ២៨៩លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុបជិត ១៦៥.០៧លាននាក់ (៥០.៣%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជិត ១៣២លាននាក់ (៤០.២% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-05-28T17:31:00+07:00 | freshnewsasia.com | https://m.freshnewsasia.com/index.php/en/internationalnews/199424-2021-05-28-03-31-22.html |
61b72c71-5a56-4bea-8d0c-35766e2251d6 | ប្រជាពលរដ្ឋជាច្រើនគ្រួសារ នៅសង្កាត់បឹងទំពុនទី១ ដែលរងផលប៉ះពាល់ជីវភាព ដោយជំងឺកូវីដ១៩ ទទួលអំណោយ ពីប្រធានក្រុមការងារចុះជួយសង្កាត់បឹងទំពុនទី១ | ភ្នំពេញ ៖ ប្រជាពលរដ្ឋជាច្រើនគ្រួសារ នៅក្នុងភូមិទាំង១១ ក្នុងសង្កាត់បឹងទំពុនទី១ ខណ្ឌមានជ័យ រាជធានីភ្នំពេញ ដែលរងផលប៉ះពាល់ជីវភាព ខ្វះខាតដោយវិបត្តិជំងឺកូវីដ១៩ ហើយរស់នៅក្នុងតំបន់ក្រហម ដែលរងការបិទខ្ទប់កន្លងមកនោះ ទទួលបានការយកចិត្តទុកដាក់ ពីប្រធានក្រុមការងារចុះជួយសង្កាត់បឹងទំពុនទី១ លោក ស ថេត បានចាត់ក្រុមការងារនាំយកអំណោយ ជាស្បៀងអាហារជាច្រើនឧបត្ថម្ភ ជូនដល់ប្រជាពលរដ្ឋទាំងនោះ ដើម្បីដោះស្រាយជីវភាពប្រចាំថ្ងៃ ជាការចូលរួមចំណែកជាមួយរាជរដ្ឋាភិបាលកម្ពុជា ក្នុងការជួយដោះស្រាយស្បៀងអាហារ ជូនប្រជាពលរដ្ឋដែលរងផលប៉ះពាល់ ជីវភាពដោយជំងឺកូវីដ១៩នៅគ្រាដែលបញ្ហាជំងឺឆ្លងកូវីដ១៩ នៅតែបន្តគំរាមកំហែង ប្រជាពលរដ្ឋនៅក្នុងសហគមន៍រាជធានីភ្នំពេញនៅឡើយនោះទេ។ ការចែកអំណោយជាស្បៀងអាហារ បានធ្វើឡើងជាបន្តបន្ទាប់ កាលពីថ្ងៃទី២៧ ឧសភា និងបន្តចែកនៅរសៀលថ្ងៃទី២៨ ខែឧសភា ឆ្នាំ២០២១រួមមានៈ នៅភូមិសន្សំកុសល៣ ចំនួន២៥គ្រួសារ ,នៅភូមិចំរើនផល១ ចំនួន២២គ្រួសារ, នៅភូមិសន្សំកុសល៤ ចំនួន៤៣គ្រួសារ, នៅភូមិចំរើនផលចំនួន៣៥គ្រួសារ, នៅភូមិសន្សំកុសល២ ចំនួន៤៣គ្រួសារ, នៅភូមិសន្សំកុសល១ ចំនួន៤៣គ្រួសារ, ភូមិសន្សំកុសល៦ចំនួន១៩គ្រួសារ។ ក្រុមការងារបន្តនាំយកអំណោយជាស្បៀងអាហារ ដែលជាអំណោយរបស់កឧត្តម ស ថេត ប្រធានក្រុមការងារ ចុះជួយសង្កាត់បឹងទំពុនទី១ ខណ្ឌមានជ័យយក ទៅចែកជូនប្រជាពលរដ្ឋ ដែលមានជីវភាពខ្វះខាត នៅតាមភូមិមួយចំនួនទៀត ដែលមានរហូត១១ភូមិនោះ។ លោក សួស សារិន ចៅសង្កាត់បឹងទំពុនទី១ ខណ្ឌមានជ័យ ប្រាប់ឱ្យដឹងថា សង្កាត់បឹងទំពុនទី១ ខណ្ឌមានជ័យមាន ប្រជាពលរដ្ឋសរុប៦ពាន់៦រយគ្រួសារ ហើយក្នុងអំឡុងនៃការឆ្លងរីករាលដាលជំងឺកូវីដ១៩ សង្កាត់បឹងទំពុនទី១ ត្រូវបានរដ្ឋបាលរាជធានីភ្នំពេញ ចាត់ទុកជាតំបន់ក្រហម បន្ទាប់មកប្រែមកជាតំបន់លឿងទុំ ដែលបានរងការបិទខ្ទប់ ធ្វើឱ្យប៉ះពាល់ជីវភាពរស់នៅ របស់ប្រជាពលរដ្ឋនៅ ក្នុងសហគមន៍សង្កាត់បឹងទំពុនទី១។ ប៉ុន្តែមកដល់ពេលនេះ សង្កាត់បឹងទំពុនទី១ ខណ្ឌមានជ័យ គឺស្ថានភាពជំងឺកូវីដ១៩ អាជ្ញាធរសមត្ថកិច្ចបានទប់ស្កាត់ និងមានសភាពធូរស្បើយច្រើននោះ ហើយដោយប្រែក្លាយជាតំបន់លឿង។ ក្នុងនាមអាជ្ញាធរ និងប្រជាពលរដ្ឋ ក្នុងសង្កាត់បឹងទំពុនទី១ សូមថ្លែង អំណរគុណ យ៉ាងជា្រលជ្រៅបំផុត ជូនចំពោះឯកឧត្តម ស ថេត ប្រធានក្រុមការងារចុះជួយសង្កាត់បឹងទំពុនទី១ និងក្រុមការងារចុះជួយតាមបណ្តាភូមិទាំង១១ ដែលបានយកចិត្តទុកដាក់ គិតគូរពីសុខទុក្ខ និងការរស់នៅរបស់ប្រជាពលរដ្ឋ នៅក្នុងសង្កាត់បឹងទំពុងទី១ នៅគ្រប់គ្រាលំបាក ជាពិសេសកំពុងប្រឈម រងផលប៉ះពាល់ជីវភាព ដោយបញ្ហាជំងឺឆ្លងកូវីដ១៩នេះ៕ រក្សាសិទ្ធិដោយៈ ចេស្តារ | 2021-05-28T17:30:54+07:00 | cen.com.kh | https://cen.com.kh/archives/340384.html |
bae690e6-a30a-431f-9dda-669cddf3a76c | រដ្ឋបាលខេត្តកំពង់ចាម បន្តការអនុវត្តវិធានការរដ្ឋបាល ចំនួន២សប្តាហ៍បន្ថែមទៀត ដើម្បីទប់ស្កាត់ជំងឺកូវីដ១៩ | លោក អ៊ុន ចាន់ដា អភិបាលខេត្តកំពង់ចាម បានចេញសេចក្តីសម្រេច បន្តសុពលភាពនៃការពង្រឹងការអនុវត្តនូវវិធានការរដ្ឋបាល ដើម្បីទប់ស្កាត់ការឆ្លងរីករាលដាលជំងឺកូវីដ១៩ រយៈពេល ២សប្តាហ៍បន្ថែមទៀត ចាប់ពីថ្ងៃទី២៨ ខែឧសភា ដល់ថ្ងៃទី១០ ខែមិថុនា ឆ្នាំ២០២១។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៨ ខែឧសភា ឆ្នាំ២០២១នេះ។ លោក អ៊ុន ចាន់ដា បានឱ្យដឹងថា យោងស្ថានភាពនៃការឆ្លងរីករាលដាលនៃជំងឺកូវីដ១៩ ក្នុងព្រឹត្តិការណ៍ «សហគមន៍ ២០-កុម្ភៈ នៅមិនទាន់មានសភាពធូរស្រាលនៅឡើយ ពិសេសការរកឃើញនូវករណ៏វិជ្ជមានកូវីដ១៩ ជាបន្តបន្ទាប់នៅក្នុងខេត្តកំពង់ចាម រដ្ឋបាលខេត្ត សូមបន្តសុពលភាព នៃការអនុវត្តវិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងការពង្រឹងការអនុវត្តវិធានការបិទខ្ទប់ភូមិ ឬខ្នងផ្ទះ ក្នុងករណីរកឃើញប្រជាពលរដ្ឋវិជ្ជមានកូវីដ១៩។ សកម្មភាពអាជីវកម្មពេលរាត្រី រួមមានភោជនីយដ្ឋាន អាហារដ្ឋាន តូបលក់ចល័ត ផ្សាររាត្រី ផ្សារ ទំនើប ម៉ាត់ ហាងលក់ទំនិញគ្រប់ប្រភេទ ការជួបជុំនៅតាមទីសាធារណៈនានា ដែលមានសភាពអ៊ូអរ និងការជួបជុំមនុស្សច្រើន ត្រូវផ្អាកជាបណ្តោះអាសន្ន ចាប់ពីម៉ោង ២០៖០០នាទីយប់ ដល់ម៉ោង ០៣៖០០នាទីព្រឹកជាកំហិត។ ការលក់ដូរគ្រឿងស្រវឹងគ្រប់ប្រភេទ និងការជួបជុំទទួលទានគ្រឿងស្រវឹងគ្រប់ប្រភេទ។ ការប្រមូលផ្តុំមនុស្សច្រើន ក្នុងគោលបំណងប្រារព្ធពិធីជប់លៀងកម្សាន្តសប្បាយនានានៅតាមគេហដ្ឋាន កន្លែងធ្វើការ និងក្រុមហ៊ុនឯកជន រួមនឹងការជួបជុំបែបសាសនា ឬការថ្វាយបង្គំ។ អភិបាលខេត្តកំពង់ចាម បន្ថែមពីវិធានការរដ្ឋបាលខាងលើ គណៈបញ្ជាការឯកភាពរដ្ឋបាលក្រុង-ស្រុក ឃុំស្តង្កាត់ មន្ទីរអង្គភាពពាក់ព័ន្ធ បងប្អូនប្រជាពលរដ្ឋត្រូវបន្តអនុវត្តន៍សេចក្តីណែនាំរបស់រដ្ឋបាលខេត្ត លេខ០១០/២១ ស.ណ.ន ចុះថ្ងៃទី០៦ ខែឧសភា ឆ្នាំ២០២១ ស្តីពីការអនុវត្តកាតព្វកិច្ចពាក់ម៉ាស និងកាតព្វកិច្ចរកម្លាតសុវត្ថិភាពក្នុងអំឡុងពេលនៃការឆ្លងរាលដាលនៃជំងឺកូវីដ១៩ ក្នុងព្រឹត្តិការណ៍ សហគមន៍ ២០ កុម្ភៈ ក្នុងភូមិសាស្ត្រខេត្តកំពង់ចាម៕ | 2021-05-28T17:14:00+07:00 | freshnewsasia.com | https://m.freshnewsasia.com/index.php/en/localnews/199418-2021-05-28-03-14-27.html |
3891ea93-dc58-46ee-aaa6-4cd8d704b892 | ប្រុងប្រយ័ត្ន! អាហារពេលល្ងាចមានសាច់ខ្លាញ់ច្រើនរាល់ថ្ងៃ ប្រឈមហានិភ័យខ្ពស់នៃជំងឺបេះដូងមិនដឹងខ្លួន | យោងតាមការសិក្សាដែលបានចុះផ្សាយនៅក្នុងទស្សនាវដ្ដីគ្លីនិកព្យាបាលរោគ endocrinology និងការរំលាយអាហារ Endocrine បាននិយាយថា អ្នកដែលទទួលទានសាច់ខ្លាញ់និងជាតិខ្លាញ់នៅអាហារពេលល្ងាច គឺមានហានិភ័យខ្ពស់នៃជំងឺបេះដូងជាងអ្នកដែលមានរបបអាហារស្រដៀងគ្នាសម្រាប់អាហារពេលព្រឹក។ មនុស្សប្រហែល ១៧.៩ លាននាក់ជារៀងរាល់ឆ្នាំ ធ្លាក់ខ្លួនឈឺដោយសារជំងឺសរសៃឈាមបេះដូង ដូចជាការគាំងបេះដូង ជំងឺដាច់សរសៃឈាមខួរក្បាលឬជំងឺខ្សោយបេះដូង។ ការញ៉ាំខ្លាញ់ឆ្អែត អាហារជាតិស្ករ និងសាច់កែច្នៃក្នុងបរិមាណខ្ពស់ អាចបង្កើនកូលេស្តេរ៉ុលនិងជំងឺបេះដូង។ ចំណែកឯការញ៉ាំអាហារដែលផ្ដល់នូវសុខភាពល្អជាមួយនឹងជាតិកាបូអ៊ីដ្រាតទាំងមូលដូចជាបន្លែនិងធញ្ញជាតិ ខ្លាញ់រុក្ខជាតិអាចជួយកាត់បន្ថយហានិភ័យនៃជំងឺសរសៃឈាមបេះដូង។ អ្នកស្រាវជ្រាវបានពិនិត្យទិន្នន័យពីការស្ទង់មតិពិនិត្យសុខភាព និងអាហាររូបត្ថម្ភជាតិ (NHANES) លើមនុស្សពេញវ័យអាមេរិកចំនួន ២៧,៩១១ នាក់និងបានវាយតម្លៃលើព័ត៌មានអំពីរបបអាហារដែលត្រូវបានប្រមូលអំឡុងពេលសម្ភាសន៍ ក្នុងរយៈពេលពីរថ្ងៃជាប់គ្នា។ ការសិក្សាបានរកឃើញថា អ្នកដែលបរិភោគអាហារពេលល្ងាចដោយដែលផ្អែកលើមានជាតិខ្លាញ់រុក្ខជាតិនិងខ្លាញ់មិនឆ្អែត បានកាត់បន្ថយហានិភ័យនៃជំងឺបេះដូងបាន ១០ ភាគរយ។ លោកស្រី Ying Li មកពីសាកលវិទ្យាល័យវេជ្ជសាស្ត្រ Harbin ក្នុងទីក្រុង Harbin ប្រទេសចិនបានមានប្រសាសន៍ថា ” វាតែងតែត្រូវបានគេណែនាំឲ្យញ៉ាំអាហារដែលផ្ដល់នូវសុខភាព ជាពិសេសសម្រាប់អ្នកដែលមានហានិភ័យខ្ពស់នៃជំងឺបេះដូង ប៉ុន្តែយើងបានរកឃើញថា ការញ៉ាំសាច់និងការ៉ុតដែលមានជាតិចម្រាញ់សម្រាប់អាហារពេលព្រឹក ជំនួសអាហារពេលល្ងាច ត្រូវបានផ្សារភ្ជាប់ជាមួយនឹងការថយចុះហានិភ័យ ” ៕ | 2021-05-28T16:38:00+07:00 | kampucheathmey.com | https://www.kampucheathmey.com/health/130197 |
d21da0d6-b349-4b36-a2fe-ff67e6eda1a0 | បុគ្គលិកធ្វើការក្នុងហាង តូតា ឆ្លងជំងឺកូវីដ១៩ និងបុគ្គលិកចំនួន ១១នាក់ទៀត បានប៉ះពាល់ផ្ទាល់ | មុននេះបន្តិច អនុគណៈកម្មការស្រាវជ្រាវជំងឺកូវីដ១៩ បានជូនដំណឹងថា សូមពាក់ម៉ាស់ រក្សារគម្លាត ឧស្សាហ៍លាងដៃ គ្រប់ទីកន្លែង គ្រប់ពេលវេលា និង សូមអំពាវនាវដល់ ប្រជាពលរដ្ឋ ដែលបានទៅ ឬទំនាក់ទំនងជាមួយបុគ្គលិកធ្វើការនៅហាង តូតា ដែលមានទីតាំងស្ថិតនៅផ្ទះលេខ ៥៦៤-៥៦៦ ផ្លូវលេខ ១២៨ (ផ្លូវកម្ពុជាក្រោម) សង្កាត់ផ្សារដេប៉ូទី២ ខណ្ឌទួលគោក ចាប់ពីថ្ងៃទី១៦ ដល់ថ្ងៃទី២០ ខែឧសភា ឆ្នាំ២០២១។ ដោយសារមាន អ្នកជំងឺកូវីដ១៩ គឺជាបុគ្គលិកធ្វើការនៅទីតាំងខាងលើនេះ។ យ៉ាងណា បុគ្គលិកធ្វើការទាំងអស់ចំនួន ១១នាក់ បានប៉ះពាល់ផ្ទាល់ជាមួយអ្នកជំងឺកូវី១៩។ សូមដាក់ខ្លួន ដាច់ដោយឡែក និងយកចិត្តទុកដាក់ តាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ | 2021-05-28T16:34:12+07:00 | kbnnews.com | https://kbn.news/archives/224113 |
c9bf847a-d3f0-43ab-93dd-a8fd0e526583 | ឧត្តមសេនីយ៍ឯក រ័ត្ន ស្រ៊ាង ចាត់ឲ្យក្រុមការងារ បាញ់ថ្នាំសម្លាប់មេរោគ ក្នុងបរិវេណ សាលាបឋមសិក្សា អ្នកឧកញ៉ាមហាភក្តី ហ៊ុន នាង ព្រែកកំពឹស | ភ្នំពេញ៖ លោកឧត្តមសេនីយ៍ឯក រ័ត្ន ស្រ៊ាង មេបញ្ជការរង កងរាជអាវុធហត្ថលើផ្ទៃប្រទេស មេបញ្ជាការ កងរាជអាវុធហត្ថរាជធានីភ្នំពេញ និងជាប្រធានក្រុមការងាររាជរដ្ឋាភិបាលចុះជួយខណ្ឌដង្កោ នៅថ្ងៃទី២៧ ខែឧសភា ឆ្នាំ២០២១ បានចាត់ឲ្យក្រុមការងារជំនាញ ធ្វើការបាញ់ថ្នាំសម្លាប់មេរោគ ក្នុងបរិវេណ សាលាបឋមសិក្សា អ្នកឧកញ៉ាមហាភក្តី ហ៊ុន នាង ព្រែកកំពឹស ដែលជាទីតាំងដំណើរការនៃយុទ្ធនាការចាក់វ៉ាក់សាំងការពារជំងឺកូវីដ-១៩ ជូនប្រជាពលរដ្ឋក្នុងមូលដ្ឋានសង្កាត់ព្រែកកំពឹស នូវដូសទី១ និងដូសទី២ ទើបតែរួចរាល់នេះ ដើម្បីធានាសុវត្ថិភាពជូនបុគ្គលិកសិក្សា លោកគ្រូ អ្នកគ្រូ និងសិស្សានុសិស្ស ក្នុងគោលបំណង ចូលរួម បង្ការ និងទប់ស្កាត់ការឆ្លងរាលដាលវីរុសកូវីដ-១៩ តាមការណែនាំរបស់ ក្រសួងសុខាភិបាល ក៏ដូចជា អនុសាសន៍ដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃ ព្រះរាជាណាចក្រកម្ពុជា “៣ការពារ ៣កុំ” ផងដែរ៕ | 2021-05-28T16:18:00+07:00 | dap-news.com | https://dap-news.com/national/2021/05/28/150708/ |
9fa77a45-c47a-4fcc-b853-72b8e49f04cc | អ្នកលក់កើតជំងឺកូវីដ ! អ្នកទៅទិញ ច្បាស់ជាហានិភ័យហើយ | នៅមុននេះបន្តិច អនុគណៈកម្មការស្រាវជ្រាវជំងឺកូវីដ១៩ សូមអំពាវនាវដល់ប្រជាពលរដ្ឋ ដែលបានយកឡានទៅតុបតែង និងអ្នករកស៊ីដូចគ្នានៅក្បែរ ពន្លក៩៩ លក់គ្រឿងតុបតែងឡាន ដែលមានទីតាំងស្ថិតនៅ ផ្លូវព្រះមុនីវង្ស សង្កាត់ស្រះចក ខណ្ឌដូនពេញ ចាប់ពីថ្ងៃទី១៧ ដល់ថ្ងៃទី២៤ ខែឧសភា ឆ្នាំ២០២១ សូមតាមដានសុខភាពរបស់ខ្លួន ។ ដោយសារតែទីតាំងនោះ មានអ្នកលក់កើតជំងឺកូវីដ១៩ គឺជាបុគ្គលិកធ្វើការនៅទីតាំងខាងលើនេះ និងបានចល័តទៅធ្វើនៅកន្លែងលក់ផ្សេងទៀតនៅក្បែរទីតាំងនេះផងដែរ ។សូមដាក់ខ្លួន ដាច់ដោយឡែក និងយកចិត្តទុកដាក់ តាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ៕ | 2021-05-28T16:07:25+07:00 | kbnnews.com | https://kbn.news/archives/224104 |
07afdbf2-66a4-4a8d-9d93-e29445097c86 | ធ្វើយ៉ាងណាដើម្បីដឹងថា មានជំងឺខ្សោយតម្រងនោម? ហើយអ្នកណាខ្លះគួរតែព្រួយបារម្ភ? | តើអ្នកដឹងទេថា សព្វថ្ងៃនេះចំនួនអ្នកជំងឺខ្សោយតម្រងនោមបាននឹងកំពុងតែកើនឡើងគួរឲ្យកត់សំគាល់ពីមួយថ្ងៃទៅមួយថ្ងៃ ដោយសារតែជំងឺនេះមិនមានរោគសញ្ញាណាមួយស្ដែងចេញឡើងជាក់ច្បាស់ ហើយនៅពេលដែលមានរោគសញ្ញាលេចចេញឡើងគឺ វាអាចស្ថិតនៅដំណាក់ធ្ងន់ធ្ងរ ឫ ដំណាក់កាលចុងក្រោយទៅហើយ ដែលដំណាក់កាលនេះ គឺជាដំណាក់កាលដ៏គ្រោះថ្នាក់អាចប៉ះពាល់ដល់អាយុជីវិត ដែលចាំបាច់ត្រូវធ្វើការលាងឈាម ដើម្បីជួយសង្គ្រោះអ្នកជំងឺ និងជំហានបន្ទាប់ គឺឈានដល់ការត្រៀមផ្ដូតតម្រងនោម ដើម្បីបន្តនូវគុណភាពជីវិតមួយដ៏ប្រសើរ។ ដើម្បីដឹងនៅមុខងារតម្រងនោម គឺយើងត្រូវមើលឈាមអំពី créatinine។ Créatinine គឺជាការផលិតចុងក្រោយនៃកាតាបូលីសរបស់សាច់ដុំ វាបញ្ចេញចោលតាមតម្រងនោម ប្រសិនបើតម្រងនោមខ្សោយវានឹងកើនឡើង ។ សូមបញ្ជាក់ថាវាគ្មានចំនួនណាមួយជាក់ច្បាស់ពីកម្រិតធម្មតារបស់វា ពីព្រោះវាប្រែប្រួលទៅតាមរបបអាហារ អាយុ ភេទ ជាតិសាសន៍ និងទម្ងន់របស់មនុស្សម្នាក់ៗ ។ ដូចនេះដើម្បីដឹងច្បាស់ពីមុខងារតម្រងនោមគេត្រូវធ្វើការគណនាតាមរូបមន្ត ៣ដូចខាងក្រោមៈ – Cockroft-Gaul – MDRD – CKD-EPI ក្នុងចំណោមរូបមន្តទាំង៣ខាងលើបច្ចុប្បន្ននេះ រូបមន្តMDRDត្រូវបានគេប្រើប្រាស់ជាសកល ដើម្បីគណនាមុខងារតម្រងនោមចំពោះមនុស្សពេញវ័យ។ ការតាមដាននៃមុខងារតម្រងនោមជារឿងដែលចាំបាច់ចំពោះក្រុមមនុស្សប្រឈមខ្ពស់ដូចខាងក្រោម៖ ១) មនុស្សអាយុលើសពី៦៥ឆ្មាំ ២) មនុស្សប្រុស ៣) អ្នកជំងឺលើសឈាម និងជំងឺខ្សោយបេះដូង ៤) អ្នកជំងឺទឹកនោមផ្អែម មនុស្សធាត់ លើសជាតិខ្លាញ់ និង លើសជាតិអាស៊ីត ៥) អ្នកជំងឺគ្រួសក្នុងតម្រងនោម អ្នកជំងឺដែលមានភាពមិនប្រក្រតីនៃប្រព័ន្ធបង្ហូរនោម និងអ្នកដែលមានជំងឺរលាកតម្រងនោមញឹកញាប់ ៦) អ្នកជំងឺ auto-immune ៧) អ្នកជំងឺមហារីក ៨) អ្នកជំងឺរលាកថ្លើម ប្រភេទ B & C នឹង ជំងឺ HIV ៩) ការងារប៉ះពាល់ទៅនឹងជាតិពុលដូចជា Plomb, Cadmium, Mercure ១០) ការប្រើប្រាស់ថ្នាំប៉ះពាល់ដល់តម្រងនោមមួយចំនួនដូចជា IEC/ARA II, AINS, LITHIUM, AMINOCIDE, CHIMIOTHÉRAPIE, RADIOTHÉRAPIE, Anti Retroviraux នឹង Scanner ដោយចាក់ថ្នាំ produit de contraste ១១) ក្នុងប្រវត្តិគ្រួសារមានអ្នកកើតជំងឺតម្រងនោម ១២) ចំពោះស្ត្រីមានផ្ទៃពោះ ជារួមដោយសារការធ្វើ រោគវិនិច្ឆ័យទាមទារត្រូវតែមានភាពច្បាស់លាស់ ដូចនេះដើម្បីទទួលបាននូវការព្យាបាលមួយត្រឹមត្រូវ ប្រសិទ្ធភាព និងទំនុកចិត្ត ប្រសិនបើលោកអ្នកកំពុងតែមានបញ្ហាដូចរៀបរាប់ខាងលើ លោកអ្នកគួរតែមកពិគ្រោះជំងឺជាមួយក្រុមគ្រូពេទ្យឯកទេសតម្រងនោមនិងលាងឈាម នៅមន្ទីរពេទ្យកាល់ម៉ែត ដើម្បីរកពីមូលហេតុបង្កពិតប្រាកដ៕ | 2021-05-28T15:48:00+07:00 | kampucheathmey.com | https://www.kampucheathmey.com/health/130174 |
a5fe5b86-17cb-4dfb-b0f6-15f6696677ca | ឈឺផ្ដាសាយធម្មតាក៏ដោយ បើចេញសញ្ញាទាំងនេះគួរទៅជួបពេទ្យហើយ! | ជឿថាគ្នាយើងមួយចំនួនធំដែលកើតផ្ដាសាយចាត់ទុកថា វាជារឿងធម្មតា អ្នកណាៗក៏កើតជំងឺនេះដែរ មិនថាក្មេង ឬចាស់ទេ។ ភាគច្រើនពេលផ្ដាសាយ យើងមិនសូវទៅខ្វាយខ្វល់រកពេទ្យពិនិត្យទេ គ្រាន់តែទិញថ្នាំញ៉ាំទៅក៏ជាដែរ ប៉ុន្តែបើយើងផ្ដាសាយដល់កម្រិតនេះហើយ ទុកចោលយូរមិនបានទេ។ ជំងឺផ្ដាសាយ អាចកើតឡើងនៅពេលយើងប៉ះពាល់ត្រូវវីរ៉ុសផ្ដាសាយ ដែលមានរាប់ម៉ឺនប្រភេទ ប៉ុន្តែវីរុសបង្កពេទ្យតែងប្រទះឃើញច្រើនជាងគេនោះគឺ ឬត្រូវឆ្លងដោយវីរុសផ្ដាសាយធំតែម្ដង។ ធម្មតា យើងអាចជាសះស្បើយពីជំងឺផ្ដាសាយក្នុងរយៈពេល ។នេះបើតាមការឲ្យដឹងរបស់លោកវេជ្ជបណ្ឌិត ឯកទេសជំងឺទូទៅ។ ផ្ទុយទៅវិញ បើសិនឈឺហួស ថ្ងៃហើយ នៅមិនទាន់បានធូរស្បើយទៀត គួរទៅជួបគ្រូពេទ្យហើយដែលភាគច្រើនរោគសញ្ញាសម្គាល់មាន៖ – គ្រុនក្ដៅខ្លាំង (លើស៣៨.៥អង្សារសេ) – ក្ដៅខ្លួនលើស៥ថ្ងៃ ឬបាត់ទៅវិញម្ដងហើយ តែក្ដៅខ្លួនម្ដងទៀត – ដកដង្ហើមខ្លីៗ – ដកដង្ហើមឮសូរសំឡេង – ឈឺក ឬឈឺក្បាលខ្លាំង – ក្ដៅខ្លួន ៣៨អង្សារសេ – កម្ដៅឡើង ឬកម្ដៅនៅថេរ រយៈពេលពីរថ្ងៃឡើងទៅ (កម្ដៅមិនស្រកចុះ) – ដកដង្ហើមឮសូរសំឡេង – ឈឺត្រចៀក – មួរមៅច្រើន – សន្លឹមៗ ឬមិនចង់ញ៉ាំចំណីអាហារ – រោគសញ្ញាមិនធូរស្បើយ ឬប្រែខ្លាំងទៅ។ល។ បើយើងផ្ដាសាយ ហើយលេចចេញរោគសញ្ញាខាងលើនេះគួរប្រញាប់ទៅជួបគ្រូពេទ្យ ចំណែករោគសញ្ញាទូទៅនៃជំងឺផ្ដាសាយមានដូច ហៀរសម្បោរ តឹងច្រមុះ ឈឺបំពង់ក ក្អក ឈឺខ្លួនប្រាណ ឬក្បាល កណ្ដាស់ ក្ដៅខ្លួនតិចៗ ឬមួយយើងមិនស្រួលខ្លួនជាដើម។ យើងក៏អាចការពារខ្លួនពីជំងឺផ្ដាសាយបានដែរដោយលាងដៃឲ្យបានស្អាត កុំនៅជិតអ្នកជំងឺផ្ដាសាយ កុំប្រើរបស់ជាមួយអ្នកឈឺផ្ដាសាយ ត្រូវញ៉ាំអាហារត្រឹមត្រូវ និងហាត់ប្រាណទៀងទាត់។ល៕ ចុចអាន៖ ចុចអាន៖ | 2021-05-28T15:25:00+07:00 | kampucheathmey.com | https://www.kampucheathmey.com/health/130145 |
9574bd43-1a4d-44e8-b05b-05f7bde352b2 | ខេត្តរតនគិរី រកឃើញអ្នកឆ្លងជំងឺកូវីដ១៩ ម្នាក់ ជាអ្នកធ្វើដំណើរមកពីរាជធានីភ្នំពេញ | រដ្ឋបាលខេត្តរតនគិរី បានចេញសេចក្តីប្រកាសព័ត៌មាន បញ្ជាក់អំពីការរកឃើញអ្នកវិជ្ជមានកូវីដ១៩ ម្នាក់ ដែលជាអ្នកដំណើរមកពីរាជធានីភ្នំពេញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៨ ខែឧសភា ឆ្នាំ២០២១។ ក្នុងសេចក្តីប្រកាសព័ត៌មានបញ្ជាក់ថា អ្នកជំងឺកូវីដ១៩ម្នាក់នេះ ឈ្មោះ ជឿន កាឡាក់ទី ភេទប្រុស អាយុ១៩ឆ្នាំ ជាប្រជាពលរដ្ឋដែលមានទីលំនៅអចិន្ត្រៃយ៍ នៅភូមិកាហប់ឃុំទឹកផុស ស្រុករលាប្អៀរ ខេត្តកំពង់ឆ្នាំង។ បុរសឈ្មោះ ជឿន កាឡាស់ទី គឺជាកម្មករសំណង់ ធ្លាប់ធ្វើការងារសំណង់នៅម្តុំមុខផ្សារដើមស្កូវ រាជធានីភ្នំពេញ។ នៅថ្ងៃទី២៧ ខែឧសភាម្សិលមិញបុគ្គលរូបនេះ បានធ្វើដំណើរចេញពីរាជធានីភ្នំពេញ តាមរយៈរថយន្ត១គ្រឿងម៉ាកតូយ៉ូតា ពាក់ស្លាក លេខភ្នំពេញ 2AH-1517 គោលដៅឆ្ពោះមកខេត្តរតនគិរី ត្រូវបានក្រុមការងារឆ្លើយតបបន្ទាន់មន្ទីរសុខាភិបាល នៃរដ្ឋបាលខេត្តរតនគិរី តាមរយៈលទ្ធផលវិភាគ ដោយប្រើតេស្តរហ័ស។ បច្ចុប្បន្នអ្នកជំងឺកូវីដ១៩ និងអ្នកពាក់ព័ន្ធត្រូវបញ្ជូន ទៅសម្រាកព្យាបាល និងធ្វើចត្តាឡីស័កនៅវិទ្យាល័យត្រពាំងក្រហម ស្ថិតក្នុងភូមិ៣ ឃុំត្រពាំងក្រហម ស្រុកកូនមុំ ខេត្តរតនគិរី៕ | 2021-05-28T14:51:00+07:00 | freshnewsasia.com | https://m.freshnewsasia.com/index.php/en/localnews/199404-2021-05-28-00-51-03.html |
238a3e5d-c821-4693-8d87-c4e01d1905ee | រកឃេីញករណីជំងឺកូវីដ-១៩ថ្មីចំនួន ៥៩៩នាក់ជាសះស្បេីយ ៥០២នាក់ និងស្លាប់ថ្មី២នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ២៨ ឧសភា ២០២១ រកឃេីញករណីជំងឺ កូវីដ-១៩ សរុបចំនួន ៥៩៩នាក់ (ឆ្លងសហគមន៌: ៥៧៤នាំចូល: ២៥) និងមានជាសះស្បេីយ ៥០២នាក់។ ដូច្នេះចំនួនករណី ជំងឺកូវីដ-១៩សរុបកេីន ២៨២៣៧នាក់ និងចំនួនជាសះស្បេីយសរុបកេីន ២០៩០០នាក់ និង ស្លាប់ថ្មី ២នាក់ សរុបស្លាប់ ១៩៦នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ ព្រោះប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ ត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ ត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល៕ រក្សាសិទ្ធិដោយ៖បញ្ញាស័ក្តិ | 2021-05-28T12:04:14+07:00 | cen.com.kh | https://cen.com.kh/archives/340208.html |
037aa03f-903e-4963-afe8-4c4fb3b43f68 | មន្ត្រីនគរបាលម្នាក់ ជាអធិការរងនគរបាលខណ្ឌមានជ័យ ឆ្លងជំងឺកូវីដ | លោកវរសេនីយ៍ទោ គង់ គា អធិការរងនគរបាលខណ្ឌមានជ័យ ទទួលផែនសន្តិសុខ ត្រូវក្រុមគ្រូពេទ្យតេស្តសំណាក លទ្ធផលចេញមកវិជ្ជមានកូវីដ-១៩ កាលពីរសៀលថ្ងៃទី២៧ ខែឧសភា ឆ្នាំ២០២១ ។ ក្រោយពិនិត្យឃើញវិជ្ជមានកូវីដ លោកត្រូវក្រុមគ្រូពេទ្យដឹកតាមរថយន្តយកទៅព្យាបាលនៅមជ្ឍមណ្ឌលកោះពេជ្រ ។ សូមបញ្ជាក់ថា នៅព្រឹកថ្ងៃទី២៧ ខែឧសភា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៦៤៩នាក់ ខណៈអ្នកជំងឺ ៦២៦នាក់ជាសះស្បើយ។ បើគិតត្រឹមព្រឹកថ្ងៃទី២៧ ខែឧសភា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន២៧,៦៣៨នាក់ ក្នុងនោះអ្នកជាសះស្បើយសរុបចំនួន២០,៣៩៨នាក់ និងស្លាប់សរុបចំនួន១៩៤នាក់៕ | 2021-05-28T10:25:33+07:00 | kbnnews.com | https://kbn.news/archives/223982 |
f2a56806-d347-4f35-aa02-76e2fd9e0948 | អាសន្នដល់ហើយ ! ស្រី្តលក់ផ្លែឈើឲ្យពលរដ្ឋហូប នៅផ្សារហ៊ុយឡេង កើតជំងឺកូវីដ | រដ្ឋបាលក្រុងសិរីសោភ័ណ បានជូនដំណឹងថា នៅយប់ថ្ងៃទី២៧ ខែឧសភា ឆ្នាំ២០២១ ក្រោយពីមានករណីរកឃើញវិជ្ជមានកូវីដ-១៩ ឈើស្រ្តីម្នាក់ដែលជាអាជីវករលក់ផ្លែឈើនៅផ្សារហ៊ុយឡេង លោក ហ៊ឹល រ៉ាយ៉ា អភិបាលក្រុងសិរីសោភ័ណ បានធ្វើការអំពាវនាវដល់ពាក់ព័ន្ធជាមួយឈ្មោះ រឿង សាខន ហៅ ម៉ាក់ចំប៉ា លក់ផ្លែឈើនៅផ្សារហ៊ុយ ឡេង ក្រុងសិរីសោភ័ណ ប្រញាប់មកយកសំណាក នៅមន្ទីរពេទ្យបង្អែកក្រុង។ សូមបញ្ជាក់ថា បុគ្គលឈ្មោះ រឿង សាខន ហៅម៉ាក់ចំប៉ា ត្រូវបានរកតេស្តឃើញវិជ្ជមានកូវីដ-១៩ ហហើយនៅយប់ថ្ងៃទី២៧ ខែឧសភានេះ ក្រុមការងារកំពុងធ្វើការស្វែងរកអ្នកជាប់ពាក់ព័ន្ធផ្ទាល់ និងប្រយោល បុគ្គលខាងលើ ដើម្បីយកសំណាករកកូវីដ-១៩៕ | 2021-05-28T08:38:53+07:00 | kbnnews.com | https://kbn.news/archives/223927 |
f7120266-af92-4724-a6f3-57ed43cac42a | អបអរសាទរ! ប៉ូលីសដែលឆ្លងកូវីដ១៩ ពេលបំពេញបេសកកម្ម ពេលនេះបានជាសះស្បើយមួយចំនួនហើយ | គ្រូពេទ្យស្ម័គ្រចិត្តយុវជនសម្តេចតេជោ (TYDA) បានឲ្យដឹងថា មន្ត្រីនៃ អង្គភាពអន្តរាគមន៍នៃអគ្គស្នងការដ្ឋាននគរបាលជាតិ ពេលបេសកម្មហើយបានឆ្លងកូវីដ១៩កន្លងទៅនេះ បានជាសះស្បើយមួយចំនួនហើយ។ សូមរំលឹកថា កងអន្តរាគមន៍នៃអគ្គស្នងការដ្ឋាននគរបាលជាតិ ប្រមាណជាង៨០នាក់ បានឆ្លងកូវីដ១៩ ពេលប្រចាំការនៅតំបន់ក្រហមនាពេលកន្លងមក។ យោងបណ្ដាញសង្គមហ្វេសប៊ុករបស់ គ្រូពេទ្យស្ម័គ្រចិត្តយុវជនសម្តេចតេជោ (TYDA)បានបញ្ជាក់ថា” មន្ទីរពេទ្យ ហ្លួងម៉ែ មន្ត្រីនៃ អង្គភាពអន្តរាគមន៍នៃ អគ្គស្នងការដ្ឋាននគរបាលជាតិ នាពេលកន្លងមកពួកគាត់បានចូលរួមក្នុងកិច្ចការពារនៃការរីករាលដាលជំងឺកូវីដ១៩ ប៉ុន្តែជំងឺដ៏កាចសាហាវមួយនេះ បានឆ្លងដល់កងកម្លាំងរបស់យើង។ ក្រោមការយកចិត្តទុកដាក់ខ្ពស់ពីបងប្រុស ហ៊ុន ម៉ាណែត និងបងស្រី ពេជ ចន្ទមុន្នី និងការខិតខំប្រឹងប្រែងតាមដាន យ៉ាងយកចិត្តទុកដាក់ពីក្រុមគ្រូពេទ្យសម្តេចតេជោប្រឆាំងជំងឺកូវីដ១៩ ពួកគាត់បានជាសះស្បើយ និងត្រូវធ្វើចត្តាឡីស័កខ្លួនឯងដាច់ដោយឡែករយៈពេល១៤ថ្ងៃបន្តទៀត ដើម្បីតាមដានសុខភាព”។ សូមរំលឹកថា គិតត្រឹមព្រឹកថ្ងៃទី២៧ ខែឧសភា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន២៧,៦៣៨នាក់ ក្នុងនោះអ្នកជាសះស្បើយសរុបចំនួន២០,៣៩៨នាក់ និងស្លាប់សរុបចំនួន១៩៤នាក់៕ | 2021-05-28T08:11:15+07:00 | kbnnews.com | https://kbn.news/archives/223906 |
714b843e-ad23-425b-a8d6-28310ad56cf9 | កម្ពុជារកឃើញជំងឺកូវីដថ្មីជាង៤.០០០ករណីក្នុងមួយសប្ដាហ៍នៃការឆ្លងហក់ឡើងវិញ | រយៈពេល៧ថ្ងៃចុងក្រោយពោលគឺពីថ្ងៃសៅរ៍ទី២២មកទល់នឹងថ្ងៃសុក្រទី២៨ខែឧសភានេះក្រសួងសុខាភិបាលបានរកឃើញការឆ្លងជំងឺកូវីដថ្មីសរុប៤.០៨០ករណីមានអ្នកស្លាប់៣១នាក់និងអ្នកជាសះស្បើយ៤.៣៧៦នាក់។ បើគិតជាមធ្យមនា៧ថ្ងៃកន្លងមកនេះក្នុងមួយថ្ងៃក្រសួងរកឃើញអ្នកឆ្លងថ្មីរង្វង់៥៨២នាក់និងអ្នកជាសះស្បើយ៦២៥នាក់។ ល្បឿននៃនិន្នាការឆ្លងថ្មីនេះបង្ហាញថាករណីឆ្លងមានការហក់ឡើងហើយសន្ទុះនៃការជាសះស្បើយបានបន្ថយល្បឿនបើធៀបនឹងសប្ដាហ៍មុនដែលមានអ្នកឆ្លងថ្មីជាមធ្យមក្នុងមួយថ្ងៃត្រឹម៣៧៩នាក់និងមានអ្នកជាសះស្បើយជាមធ្យម៩៥១នាក់។ អ្នកស្រីវេជ្ជបណ្ឌិត Li Ailan តំណាងអង្គការសុខភាពពិភពលោកនៅកម្ពុជាបាន ថាការហក់ឡើងមកវិញហាក់មានសភាពធ្ងន់ធ្ងរដោយសារតែឆាប់បន្ធូរវិធានការបង្ការទប់ស្កាត់ពេក។ អ្នកស្រីវេជ្ជបណ្ឌិត ឱ វណ្ណឌីន រដ្ឋលេខាធិការក្រសួងសុខាភិបាលបានព្រមានថា ការបិទខ្ទប់អាចនឹងមានឡើងវិញបើសិនជាមានសភាពធ្ងន់ធ្ងរ។ រដ្ឋមន្ត្រីសុខាភិបាល ម៉ម ប៊ុនហេង ត្រូវបាន ថាការសះស្បើយគឺច្រើនដោយសារប្រសិទ្ធភាពថ្នាំចិនសែប្រភេទ Lianhua Qingwen Jiaonang ដែលទើបត្រូវបានអនុញ្ញាតឱ្យប្រើប្រាស់និងត្រូវបានចិនផ្ដល់ជាជំនួយជាផ្នែកនៃរបបថ្នាំសម្រាប់អ្នកជំងឺកូវីដប្រើប្រាស់ក្នុងដំណាក់កាលព្យាបាល៕ | 2021-05-28T07:00:00+07:00 | khmer.voanews.com | https://khmer.voanews.com/a/covid-resurge-in-cambodia-escalating-/5907934.html |
89cb4c09-54ba-432e-aa5b-0aed4df8d948 | ខេត្តកំពង់ធំ បន្តរកឃើញ អ្នកឆ្លងជំងឺកូវីដ ចំនួន១៧នាក់ នៅក្នុងស្រុកចំនួន៣ | ភ្នំពេញ៖ រដ្ឋបាលខេត្តកំពង់ធំ បានចេញសេចក្តីប្រកាសព័ត៌មាន ស្តីពីការរកឃើញ អ្នកវិជ្ជមានជំងឺកូវីដ១៩ ចំនួន១៧នាក់ ក្នុងនោះនៅស្រុកស្ទោងចំនួន១នាក់ ស្រុកតាំងគោក ចំនួន១៥នាក់ និងស្រុកបារាយណ៍ចំនួន១នាក់ នៅថ្ងៃទី២៧ ខែឧសភា ឆ្នាំ២០២១ ។ | 2021-05-28T04:56:00+07:00 | dap-news.com | https://dap-news.com/national/2021/05/27/150702/ |
ef3e7997-48f1-46a0-8496-cc966ac94d8e | ខេត្តសៀមរាប រកឃើញអ្នកវិជ្ជមានជំងឺកូវីដ ថ្មីចំនួន៤នាក់ និងជាសះស្បើយម្នាក់ | ភ្នំពេញ៖ រដ្ឋបាលខេត្តសៀមរាប បានចេញសេចក្ដីប្រកាសព័ត៌មានស្ដីពី ការរកឃើញអ្នកវិជ្ជមានជំងឺកូវី-១៩ ថ្មី ចំនួន៤នាក់ និងជាសះស្បើយអ្នកវិជ្ជមានជំងឺកូវីដ-១៩ ចំនួន១នាក់ នៅថ្ងៃទី២៧ ខែឧសភា ឆ្នាំ២០២១។ យោងតាមសេចក្ដីប្រកាសព័ត៌មាន របស់រដ្ឋបាលខេត្តសៀមរាប បានបញ្ជាក់ថា អ្នកវិជ្ជមានជំងឺកូវីដ-១៩ ថ្មី ចំនួន៤នាក់មានរាយនាមខាងក្រោម៖ ១- ឈ្មោះ កែ ស៊ីនលាង ភេទប្រុស អាយុ៥៤ឆ្នាំ អាសយដ្ឋាននៅភូមិស្ពានក្អែក ឃុំកណ្ដែក សុ្រកប្រាសាទបាគង។ ២- ឈ្មោះ លាង ស៊ត់ ភេទស្រី អាយុ៥៦ឆ្នាំ អាសយដ្ឋាននៅភូមិមណ្ឌល៣ សង្កាត់ស្លក្រាម ក្រុងសៀមរាប។ ៣- ឈ្មោះ សុខ ភារិត ភេទស្រី អាយុ៣០ឆ្នាំ អាសយដ្ឋាននៅភូមិវត្តបូព៍ សង្កាត់សាលាកំរើក ក្រុងសៀមរាប។ ៤- ឈ្មោះ ស៊ុង វិជ្ជា ភេទស្រី អាយុ៣០ឆ្នាំ អាសយដ្ឋាននៅភូមិព្រលឹត ឃុំរើល ស្រុកពួក មកពីខេត្តសមុទ្រប្រាកាន ប្រទេសថៃ នៅថ្ងៃទី២៦ ខែឧសភា ឆ្នាំ២០២១ ដោយបានធ្វើចត្តាឡីស័កនៅវិទ្យាល័យសម្តេចឪ។ ជាមួយគ្នានេះ ក្រុមគ្រូពេទ្យនៃមន្ទីរពេទ្យបង្អែកខេត្តសៀមរាប បានព្យាបាលជាសះស្បើយអ្នកជំងឺកូវីដ-១៩ ចំនួន១នាក់ ឈ្មោះ សៀន សៅណា ភេទស្រី អាយុ៣០ឆ្នាំ អាសយដ្ឋាននៅភូមិពោធិ៍ ឃុំពង្រក្រោម ស្រុកជីក្រែង ហើយក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្ត ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ ។ សូមបញ្ជាក់ថា គិតមកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន១០៧នាក់ បានព្យាបាលជាសះស្បើយ ចំនួន៥៧នាក់ ស្លាប់២នាក់ និង៤៨នាក់ កំពុងសម្រាកព្យាបាល នៅមន្ទីរពេទ្យ បង្អែកខេត្តសៀមរាប ៕ | 2021-05-28T04:54:00+07:00 | dap-news.com | https://dap-news.com/national/2021/05/27/150697/ |
57b0a027-37a9-4258-b257-212a992c276d | កម្មការិនីរោងចក្រដែលសម្រាលកូន ពេលកំពុងកើតជំងឺកូវីដ១៩ នៅមន្ទីរពេទ្យរុស្ស៉ី ទទួលបានឧបត្ថម្ភថវិកា៥លានរៀលពីសម្តេចតេជោ តាមរយៈអភិបាលរាជធានីភ្នំពេញ | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី២៧ ខែឧសភា ឆ្នាំ២០២១នេះ បានឧបត្ថម្ភថវិកាចំនួន៥លានរៀល តាមរយៈលោក ឃួង ស្រេង អភិបាលរាជធានីភ្នំពេញ ជូនកម្មការិនីរោងចក្រម្នាក់ ដែលទើបសម្រាកកូន ពេលខ្លួនកំពុងកើតជំងឺកូវីដ១៩ នៅមន្ទីរពេទ្យមិត្តភាពខ្មែរ-សូវៀត។ ថវិកាជាអំណោយរបស់សម្ដេចតេជោ ហ៊ុន សែន នេះត្រូវបានផ្ដល់ជូនបងស្រីបង្កើតរបស់កម្មការិនីឈ្មោះ ព្រិច ផាន់ណា ដើម្បីយកទៅប្រគល់ជូនក្រុមគ្រួសារ របស់កម្មការិនីឈ្មោះ ព្រិច ផាន់ណា អាយុ២៥ឆ្នាំ ជាកម្មការិនីរោងចក្រ SIX Plus នៅម្ដុំព្រែកអញ្ចាញ ស្រុកមុខកំពូល ខេត្តកណ្ដាល ដែលកំពុងសម្រាកក្រោយសម្រាលកូនដោយសុវត្ថិភាព នៅមន្ទីរពេទ្យមិត្តភាពខ្មែរ-សូវៀត។ បងស្រីបង្កើតរបស់ស្រ្តីដែលទើបសម្រាកកូន កំពុងកើតជំងឺកូវីដ១៩ បានគោរពថ្លែងអំណរគុណយ៉ាងជ្រាលជ្រៅបំផុត ចំពោះសម្តេចតេជោ ហ៊ុន សែន និងលោកអភិបាលរាជធានីភ្នំពេញលោក ឃួង ស្រេង បានឧបត្ថម្ភថវិកាចំនួន៥លានរៀលជូនប្អូនស្រីរបស់គាត់ និង សូមលើកហត្ថបួងសួងដល់វត្ថុស័ក្តិសិទ្ធិលើលោក តាមជួយបីបាច់ថែរក្សាសម្តេចតេជោ ហ៊ុន សែន និងអភិបាលរាជធានីភ្នំពេញ បានជួបប្រទះតែសេចក្តីសុខសេចក្តីចម្រើនជានិច្ចនិរន្ទតទៅ។ សូមរំលឹកថា កម្មការិនីរោងចក្ររូបនេះ បានកើតជំងឺកូវីដ១៩ ហើយកំពុងសម្រាកនៅមណ្ឌលចត្តាឡីស័កអនុវិទ្យាល័យសិរីមង្គល ស្រុកខ្សាច់កណ្ដាល ខេត្តកណ្ដាល ស្រាប់តែឈឺពោះឆ្លងទន្លេ ត្រូវបានគេបញ្ជូនទៅមន្ទីរពេទ្យផ្សេងៗ តែមិនមានពេទ្យណាហ៊ានទទួលនោះទេ ចុងក្រោយត្រូវបានគេបញ្ជូនទៅ មន្ទីរពេទ្យមិត្តភាពខ្មែរ-សូវៀត និងសម្រាលបានដោយសុវត្ថិភាពទាំងម្ដាយ ទាំងកូន នៅទីនោះ។ លោកស្រី ព្រិច ម៉ារី ដែលជាបងស្រីបង្កើតរបស់ស្ដ្រីឈ្មោះ ព្រិច ផាន់ណា ជំនួសមុខឲ្យក្រុមគ្រួសារទាំងមូល បានថ្លែងអំណរគុណយ៉ាងជ្រាលជ្រៅជាទីបំផុត ចំពោះសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា តាមរយៈលោក ឃួង ស្រេង អភិបាលរាជធានីភ្នំពេញ ប្រធានមន្ទីរពេទ្យ និងក្រុមគ្រូពេទ្យនៃមន្ទីរពេទ្យរុស្ស៉ី ដែលបានអន្ដរាគមន៍ភ្លាមៗទាន់ពេលវេលា ដើម្បីជួយសង្គ្រោះប្អូនស្រីរបស់គាត់ រួមទាំងកូនក្នុងផ្ទៃ បើគ្មានកិច្ចអន្ដរាគមន៍ទេ ពេលនោះមិនដឹងប្អូនរបស់គាត់យ៉ាងមិចនោះទេ។ លោកស្រីបានបញ្ជាក់ទៀតថា ការអន្ដរាគមន៍នេះ គឺជាការសង្គ្រោះជីវិតរបស់ក្រុមគ្រួសារគាត់ផងដែរ៕ | 2021-05-28T03:47:00+07:00 | freshnewsasia.com | https://m.freshnewsasia.com/index.php/en/localnews/199389-2021-05-27-13-47-58.html |
dabee55e-3b04-4765-88da-a31c36bad7ba | ខេត្តពោធិ៍សាត់ រកឃើញ អ្នកវិជ្ជមានកូវីដ១៩ ចំនួន៥នាក់ បន្ថែមទៀត | ភ្នំពេញ៖ មន្ទីរសុខាភិបាល ខេត្តពោធិ៍សាត់ នៅយប់ថ្ងៃទី២៧ ខែឧសភា ឆ្នាំ២០២១នេះ បានចេញប្រកាស ស្ដីពីការរកឃើញ ករណីវិជ្ជមានកូវីដ១៩ ចំនួន៥នាក់បន្ថែមទៀត (ស្រី៤នាក់) មកពីរាជធានីភ្នំពេញ ៣នាក់ ខេត្តកំពង់ស្ពឺ ១នាក់ និងថៃ ១នាក់។ | 2021-05-28T03:47:00+07:00 | dap-news.com | https://dap-news.com/national/2021/05/27/150684/ |
79679ee9-b8ef-4cc6-9347-a63c75bfd576 | អាជ្ញាធរខេត្តបាត់ដំបង បន្តរកឃើញ អ្នកវិជ្ជមានកូវីដ១៩ ចំនួន១០នាក់ និងជាសះស្បើយ ២នាក់ | ភ្នំពេញ៖ រដ្ឋបាលខេត្តបាត់ដំបង នៅយប់ថ្ងៃទី២៧ ខែឧសភា ឆ្នាំ២០២១នេះ បានចេញសេចក្ដី្រកាសព័ត៌មាន ស្ដីពីការរកឃើញ អ្នកវិជ្ជមានកូវីដ១៩ ចំនួន១០នាក់ ក្នុងនោះពាក់ព័ន្ធព្រឹត្តិការណ៍សហគមន៍ ២០ កុម្ភៈ ចំនួន៣នាក់ និងជាពលករវិលត្រឡប់ មកពីប្រទេសថៃចំនួន៧នាក់ និងមានករណីជាសះស្បើយ ចំនួន២នាក់។ | 2021-05-28T03:44:00+07:00 | dap-news.com | https://dap-news.com/national/2021/05/27/150679/ |
9606db08-3abe-433c-abc8-86dff17ef7e0 | មន្ទីរពេទ្យគន្ធបុប្ផាវះកាត់ ជួយសង្រ្គោះទារក២នាក់ វិជ្ជមានកូវីដ-១៩ ដោយជោគជ័យ | ភ្នំពេញ ៖ សូមចូលរួម បរិច្ចាគដល់គន្ធបុប្ផា ទោះតិចក្តី ច្រើនក្តី! មន្ទីរពេទ្យគន្ធបុប្ផា នាថ្ងៃទី២២ ខែឧសភាឆ្នាំ២០២១ បានជួយសង្រ្គោះនិងធ្វើការវះកាត់ បានដោយជោគជ័យ នូវទារក២នាក់ វិជ្ជមានកូវីដ-១៩។ នេះបើយោងតាមហ្វេសប៊ុកផេក របស់មូលនិធិគន្ធបុប្ផាកម្ពុជា។ ទារកតូចស្ទើរគីឡូ អាយុ១៤ថ្ងៃ មានជំងឺស្ទះគល់ពោះវៀន កៀបដោយសង្វារ ស្បៃពោះវៀនពីកំណើត និងបានឆ្លងកូវីដ-១៩ ពីក្រុមគ្រួសារ ចូលពេទ្យក្នុងស្ថានភាពធ្ងន់ធ្ងរបំផុត ដោយក្អួតខ្សោះជាតិទឹក និងខ្សោយក្រលៀន នោមឈាម។ ចំណែកឯទារកម្នាក់ទៀត អាយុ១៧ថ្ងៃ មានបូសគុំខ្ទុះ នៅដើមទ្រូងនិង បានឆ្លងកូវីដ-១៩ ពីម្តាយ។ សូមអរគុណ ក្រុមគ្រូពេទ្យយាមប្រចាំការ និងក្រុមគ្រូពេទ្យវះកាត់នៃមន្ទីរពេទ្យគន្ធបុប្ផាភ្នំពេញ ដឹកនាំដោយវេជ្ជបណ្ឌិត ហ៊ី ប៉េងកាំង។ នេះជាលទ្ធផលនៃការពិនិត្យ ព្យាបាលដោយមិនបង់ថ្លៃ និងមិនមានការរើសអើង ដែលអាចប្រព្រឹត្តទៅ និងអាចបន្តទៀតបាន ដោយសារការបរិច្ចាគរបស់សប្បុរសជនទាំងអស់៕ | 2021-05-28T03:39:00+07:00 | dap-news.com | https://dap-news.com/national/2021/05/27/150674/ |
34c0b79d-2e90-4e76-a6aa-1886f954587b | ខេត្តកំពង់ស្ពឺ បន្តរកឃើញ អ្នកឆ្លងជំងឺកូវីដ-១៩ ចំនួន៦៤នាក់ បន្ថែមទៀត | ភ្នំពេញ៖រដ្ឋបាលខេត្តកំពង់ស្ពឺ បានចេញសេចក្ដីប្រកាសព័ត៌មាន ស្ដីពីការរកឃើញអ្នកឆ្លង ជំងឺកូវីដ-១៩ ចំនួន៦៤នាក់បន្ថែមទៀត ដែលពាក់ព័ន្ធព្រឹត្តិការសហគមន៍២០កុម្ភៈ និងមានករណីជាសះស្បើយ ចំនួន២៣នាក់។ | 2021-05-28T02:34:00+07:00 | dap-news.com | https://dap-news.com/national/2021/05/27/150638/ |
9983f6b1-887f-4d55-814c-d7c5a6d9bc3f | អាជ្ញាធរខេត្តកោះកុង បន្តរកឃើញ អ្នកឆ្លងជំងឺ កូវីដ-១៩ ចំនួន៤នាក់ ពាក់ព័ន្ធ នឹងសហគមន៍ ២០កុម្ភៈ | ភ្នំពេញ៖ រដ្ឋបាលខេត្តកោះកុង បានចេញ សេចក្ដីប្រកាសព័ត៌មាន ស្ដីពីការរកឃើញករណីវិជ្ជមានកូវីដ-១៩ នៅស្រុកស្រែអំបិល និង នៅស្រុកមណ្ឌលសីមា ខេត្តកោះកុង ពាក់ព័ន្ធ នឹងសហគមន៍ ២០កុម្ភៈ ថ្ងៃទី២៧ ខែឧសភា ឆ្នាំ២០២១ ៕ | 2021-05-28T02:28:00+07:00 | dap-news.com | https://dap-news.com/national/2021/05/27/150629/ |
9416f08c-d08e-4c40-9a76-3dc7c906b753 | ខេត្តកោះកុង ប្រកាសពីការរកឃើញអ្នកជំងឺកូវីដ ៤នាក់ទៀត តាមរយៈឧបករណ៍តេស្តរហ័ស | រដ្ឋបាលខេត្តកោះកុង នៅថ្ងៃទី២៧ ខែឧសភានេះ បានចេញសេចក្តីប្រកាសព័ត៌មាន ស្តីពីការរកឃើញអ្នកជំងឺកូវីដ-១៩ ចំនួន០៤នាក់បន្ថែមទៀត តាមរយៈឧបករណ៍តេស្តរហ័ស។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕ | 2021-05-28T01:27:00+07:00 | freshnewsasia.com | https://m.freshnewsasia.com/index.php/en/localnews/199377-2021-05-27-11-27-11.html |
ec1059da-4e06-425a-8543-4c0fd5a137c1 | អាជ្ញាធរខេត្តកំពង់ឆ្នាំង បន្តរកឃើញអ្នកឆ្លងកូវីដ ចំនួន១៩នាក់ នៅក្នុងស្រុក-ក្រុងចំនួន៥ | ភ្នំពេញ៖ រដ្ឋបាលខេត្តកំពង់ឆ្នាំង បានចេញសេចក្ដីប្រកាសព័ត៌មាន ស្ដីពីការ បន្តរកឃើញករណីវិជ្ជមានកូវីដ-១៩ ចំនួន ១៩នាក់ថ្មីបន្ថែមទៀត នៅថ្ងៃទី២៦ ខែឧសភា ឆ្នាំ២០២១ ក្នុងនោះមានស្រុកកំពង់ត្រឡាច ចំនួន ០២នាក់ ស្រុកសាមគ្គីមានជ័យ ០៣នាក់ ស្រុករលាប្អៀរ ចំនួន ០៧នាក់ ក្រុងកំពង់ឆ្នាំង ១នាក់ និងស្រុកទឹកផុស ០៦នាក់ ។ | 2021-05-28T01:20:00+07:00 | dap-news.com | https://dap-news.com/national/2021/05/27/150620/ |
502225f7-46f8-4ab7-8957-47d2e1982ea2 | សូមកុំប្រហែស! ប្ដីប្រពន្ធនិងកូនអាយុ២ខួប ឆ្លងកូវីដ១៩ | ភ្នំពេញ៖ អនុគណៈកម្មការស្រាវជ្រាវជំងឺកូវីដ១៩ បានអំពាវនាវសូមកុំប្រហែសឲ្យសោះ ខណៈ មានករណីប្ដីប្រពន្ធនិងកូនអាយុ ២ខួប ឆ្លងមេរោគ កូវីដ១៩ ដែលមានប្ដី ជាបុគ្គលិកហាងហ្គាសទាន់សម័យ មានទីតាំងស្ថិតនៅផ្ទះលេខ A1Eo ផ្លូវលេខ ២១៧ សង្កាត់ផ្សារថ្មី២ ខណ្ឌដូនពេញ ។ អនុគណៈកម្មការស្រាវជ្រាវជំងឺកូវីដ១៩ នៅរសៀលថ្ងៃទី២៧ ខែឧសភា ឆ្នាំ២០២១នេះ បានឱ្យដឹងថា ស្ត្រីមេផ្ទះម្នាក់ នៅផ្ទះមើលថែកូនអាយុ ២ខួប មានប្ដី ជាអ្នកធ្វើការ ខាងផ្នែកដឹកជញ្ចូន នៅហាងហ្គាសទាន់សម័យ។ គាត់ តែងតែទៅទិញគ្រឿងទេស ដែលលក់នៅទល់មុខផ្ទះ ហើយបាននិយាយគ្នាលេងបន្តិច ពេលទៅទិញកាលពីថ្ងៃទី ២១ ខែឧសភា ។ស្រាប់តែនៅថ្ងៃទី ២២ ខែឧសភា អ្នកលក់នោះ បានទៅធ្វើតេស្តរកឃើញ វិជ្ជមានមេរោគកូវីដ១៩។ ស្ត្រីនោះក៏បាន សម្រេចចិត្តទៅធ្វើតេស្ដ នៅថ្ងៃបន្ទាប់ ដោយសារមានអាការៈក្អក ហើយទទួលបានលទ្ធផលវិជ្ជមាន។ ប្ដីនិងកូនរបស់គាត់ ក៏រកឃើញ វិជ្ជមាន ជាបន្តបន្ទាប់។ អនុគណៈកម្មការស្រាវជ្រាវជំងឺកូវីដ១៩ សូមអំពាវនាវដល់ ប្រជាពលរដ្ឋ ដែល បានទៅ ឬទទួលអីវ៉ាន់ ឬហ្គាសពី ហាងហ្គាសទាន់សម័យ មានទីតាំងស្ថិតនៅផ្ទះលេខ A1Eo ផ្លូវលេខ ២១៧ សង្កាត់ផ្សារថ្មី២ ខណ្ឌដូនពេញ ចាប់ពីថ្ងៃទី១៥ ដល់ថ្ងៃទី២៥ ខែឧសភា ឆ្នាំ២០២១សូមដាក់ខ្លួន ដាច់ដោយឡែក និងយកចិត្តទុកដាក់ តាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ មូលហេតុ អ្នកជំងឺកូវីដ១៩ ជាបុគ្គលិកខាងផ្នែកដឹកជញ្ជូន ធ្វើការនៅទីតាំងខាងលើនេះ៕ | 2021-05-28T01:19:00+07:00 | dap-news.com | https://dap-news.com/national/2021/05/27/150616/ |
d371d072-cac8-4e6b-84cb-13e8c56b048f | ខេត្តស្ទឹងត្រែង បន្តរកឃើញអ្នកឆ្លងជំងឺកូវីដ១៩ ថ្មី២នាក់បន្ថែមទៀត | ភ្នំពេញ៖ រដ្ឋបាលខេត្តស្ទឹងត្រែង បានចេញសេចក្ដីប្រកាសព័តមាន ស្ដីពីករណីរកឃើញ អ្នកវិជ្ជមានកូវីដ៩ ថ្មីចំនួន២នាក់បន្ថែមទៀត ដែលធ្វើឱ្យកើនឡើង ៧ករណីគិតមកត្រឹមថ្ងៃទី២៧ ខែឧសភា ឆ្នាំ២០២១នេះ។ | 2021-05-28T01:17:00+07:00 | dap-news.com | https://dap-news.com/national/2021/05/27/150612/ |
e1e36083-cf22-4be8-ab0f-f887a009920e | អភិបាលខេត្តត្បូងឃ្មុំ បិទការចេញចូលភូមិមួយ នៅឃុំកំពាន់ ស្រុកមេមត់ ក្រោយមានអ្នកឆ្លងជំងឺកូវីដ | លោក ជាម ច័ន្ទសោភ័ណ អភិបាលខេត្តត្បូងឃ្មុំ នៅថ្ងៃទី២៧ ខែឧសភា ឆ្នាំ២០២១នេះ បានចេញសេចក្ដីសម្រេចបិទការចេញ-ចូលជាបណ្ដោះអាសន្ន នៅទីតាំងភូមិលោ ឃុំកំពាន់ ស្រុកមេមត់ រយៈពេល១៤ថ្ងៃ ក្រោយរកឃើញមានប្រជាពលរដ្ឋឆ្លងជំងឺកូវីដ១៩។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបានរដ្ឋបាលខេត្តត្បូងឃ្មុំ បានបញ្ជាក់ថា ទីតាំងនេះត្រូវបិទបណ្ដោះអាសន្នរយៈពេល១៤ថ្ងៃ ចាប់ពីថ្ងៃទី២៧ ខែឧសភា ដល់ថ្ងៃទី០៩ ខែមិថុនា ឆ្នាំ២០២១ ដើម្បីទប់ស្កាត់ការឆ្លងរាលដាល នៃជំងឺកូវីដ១៩។ | 2021-05-28T00:50:00+07:00 | freshnewsasia.com | https://m.freshnewsasia.com/index.php/en/localnews/199372-2021-05-27-10-50-28.html |
1a3ce52a-f5d7-4214-ab05-85a352567f54 | រដ្ឋបាលខេត្តកំពង់ឆ្នាំង បង្ហាញអត្តសញ្ញាណអ្នកជំងឺកូវីដ១៩ ចំនួន១៩នាក់ ដែលទើបរកឃើញថ្មី | រដ្ឋបាលខេត្តកំពង់ឆ្នាំង នៅព្រលប់ថ្ងៃទី២៧ ខែឧសភា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន ១៩នាក់បន្ថែមទៀត ដែលទើបរកឃើញថ្មីប្រកាសដោយក្រសួងសុខាភិបាល។ ក្នុងសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ឆ្នាំង បានបញ្ជាក់ថា អ្នកកើតជំងឺកូវីដ១៩ ដែលទើបរកឃើញនេះក្នុងនោះមានស្រុកកំពង់ត្រឡាច ចំនួន០២នាក់ ស្រុកសាមគ្គីមានជ័យ ០៣នាក់ ស្រុករលាប្អៀរ ចំនួន ០៧នាក់ ក្រុងកំពង់ឆ្នាំង ១នាក់ និងស្រុកទឹកផុស ០៦នាក់។ បច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមណ្ឌលព្យាបាលវិទ្យាល័យ ហ៊ុន សែន កំពង់ត្រឡាច និងមន្ទីរពេទ្យខេត្តកំពង់ឆ្នាំង។ សូមជម្រាបថា រហូតមកដល់ពេលនេះ ខេត្តកំពង់ឆ្នាំង មានអ្នកឆ្លងជំងឺកូវីដក្នុងព្រឹត្តិការណ៍ សហគមន៍ ២០ កុម្ភៈ ចំនួន២១៦នាក់, ព្យាបាលជាសះស្បើយ ចំនួន៣២នាក់, ស្លាប់ចំនួន ៣នាក់ និងកំពុងសម្រាកព្យាបាល ចំនួន១៨១នាក់៕ | 2021-05-28T00:50:00+07:00 | freshnewsasia.com | https://m.freshnewsasia.com/index.php/en/localnews/199373-2021-05-27-10-50-55.html |
a05d1aab-a2d6-4c44-96b0-cf40519dab05 | ប្រជាពលរដ្ឋ នៅភ្នំពេញ ជាង១០ម៉ឺននាក់ទៀត ទទួលបានការ ចាក់វ៉ាក់សាំង ការពារកូវីដ-១៩ | លោក ឃួង ស្រេង អភិបាលរាជធានីភ្នំពេញ និងជាអនុប្រធានគណៈកម្មការ ចំពោះកិច្ចចាក់វ៉ាក់សាំងកូវីដ១៩ តែងបានចុះធ្វើការត្រួតពិនិត្យ ទីតាំងចាក់វ៉ាក់សាំងជារឿយៗ និងបានជម្រុញអោយ ក្រុមការងារ ក្រុមគ្រូពេទ្យនិងអាជ្ញាធរដែនដី សម្រុកចាក់អោយបានលឿន ដើម្បីអោយការចាក់វ៉ាក់សាំងនេះ បានគ្រប់គ្នាសម្រាប់ អ្នករស់នៅភ្នំពេញ យ៉ាងយូរបំផុត ក្នុងអំឡុងខែមិថុនា ឆ្នាំ២០២១ខាងមុខនេះ ស្របតាមការកំណត់ របស់រាជរដ្ឋាភិបាល ។ យោងតាមរបាយការណ៍ របស់រដ្ឋបាលរាជធានី បានបញ្ជាក់ថា គិតត្រឹមថ្ងៃ២៦ឧសភានេះ ដំណើរការចាក់វ៉ាក់សាំង ការពារជំងឺកូវីដ-១៩ ជូនប្រជាពលរដ្ឋ ដែលមានអាយុចាប់ពី ១៨ឆ្នាំឡើងទៅ ក្នុងរាជធានីភ្នំពេញ បានចំនួន ១ ៨២១ ៥៥៩នាក់ហើយ ខណៈដែលចំនួន អ្នកបានចាក់វ៉ាក់សាំង កាលពីថ្ងៃទី២៦ឧសភា មានចំនួន១០៦ ៧៧៤នាក់។ ប្រជាពលរដ្ឋ ក្នុងខណ្ឌច្បារអំពៅ រាជធានីភ្នំពេញ ដែលបានទទួលការចាក់វាក់សាំង ក្នុងថ្ងៃនេះ នៅវត្តវាលស្បូវ បានសម្តែងការអរគុណ ដល់អភិបាលរាជធានីភ្នំពេញ លោក ឃួង ស្រេង និង មន្រ្តីសុខាភិបាល ដែលបានយកចិត្តទុកដាក់ ដល់ការចាក់វាក់សាំង ជូនពួកគាត់ ។ គួរបញ្ជាក់ថា លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នាព្រឹកថ្ងៃទី ២៥ ខែឧសភា ឆ្នាំ ២០២១កន្លងទៅនេះ បានអះអាងថា ការចាក់វ៉ាក់សាំងកូវីដ-១៩ មានវឌ្ឍនភាពល្អ និងសម្រេចបាន ប្រមាណជាង ២២ភាគរយហើយ។ ក្នុងខណ្ឌទាំង ៣ រួមមានខណ្ឌច្បារអំពៅ ខណ្ឌចំការមន និងខណ្ឌ ៧ មករា បើតាមស្ថិតិដែលទទួលបាន ពីសាលារាជធានីភ្នំពេញ មានអ្នកមកទទួលការចាក់វ៉ាកសាំង ចំនួន ២៦០,៥៨៣នាក់ ដែលចំនួននេះ បើគិតតាមវ៉ាក់សាំង ដែលកម្ពុជាទទួលបាន ១លានដូស កាលពីថ្ងៃទី ២៣កន្លងទៅ គឺវាអាចគ្រប់គ្រាន់ សម្រាប់ចាក់ជូនដល់ប្រជាពលរដ្ឋ ទាំង៣ខណ្ឌខាងលើនេះ៕ | 2021-05-28T00:28:00+07:00 | dap-news.com | https://dap-news.com/national/2021/05/27/150602/ |
e691795f-4c54-413f-a95e-cb84702df69b | ខេត្តស្ទឹងត្រែង បន្តរកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន២នាក់ថ្មីបន្ថែមទៀត | រដ្ឋបាលខេត្តស្ទឹងត្រែង នៅថ្ងៃទី២៧ ខែឧសភា ឆ្នាំ២០២១នេះ បានប្រកាសរកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន២នាក់ថ្មីបន្ថែមទៀត។ នេះបើតាមសេចក្តីសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី២៧ ខែឧសភានេះ។ បើតាមសេចក្តីប្រកាសព័ត៌មានដដែល បានឱ្យដឹងថា ដោយមានការត្រួតពិនិត្យសុខភាព និងយកសំណាកវត្ថុវិភាគអ្នកពាក់ព័ន្ធនិងសង្ស័យ ដែលកំពុងដាក់ឱ្យធ្វើចត្តាឡីស័ក នៅមណ្ឌលចត្តាឡីស័កក្រុងស្ទឹងត្រែង ដោយក្រុមគ្រូពេទ្យជំនាញរបស់មន្ទីរសុខាភិបាល នៃរដ្ឋបាលខេត្ត ជាលទ្ធផលវិភាគរកជំងឺកូវីដ១៩ ផ្តល់ជូនដោយមន្ទីរពិសោធន៍ បានបង្ហាញថាមានលទ្ធផលវិជ្ជមាន លើប្រជាពលរដ្ឋចំនួន២នាក់ ជាករណីទី៧ ក្នុងខេត្តស្ទឹងត្រែង។ ឈ្មោះ ពៅ ឆៃ ភេទប្រុស អាយុ៣៦ឆ្នាំ ត្រូវជាស្វាមីឈ្មោះ អ៊ុក វន្នី ឈ្មោះ ភិន គុណណា ភេទស្រី អាយុ១៥ឆ្នាំ ត្រូវជាកូនស្រី ឈ្មោះ អ៊ុក វន្នី។ អ្នកជំងឺខាងលើនេះ បានដាក់ឱ្យសម្រាកព្យាបាល នៅអគារព្យាបាលអ្នកជំងឺកូវីដ១៩ រៀបចំដោយមន្ទីរពេទ្យបង្អែកខេត្ត និងមានការយកចិត្តទុកដាក់ព្យាបាលពីក្រុមគ្រូពេទ្យជំនាញ។ រដ្ឋបាលខេត្ត សូមអំពាវនាវដល់ប្រជាពលរដ្ឋទាំងអស់ មេត្តាចូលរួមអនុវត្តវិធានការសុខាភិបាល ពិសេសវិធានការ «ការពារ និង៣កុំ» ក្នុងករណីមានការសង្ស័យណាមួយពាក់ព័ន្ធនឹងជំងឺកូវីដ១៩ សូមធ្វើការទំនាក់ទំនងផ្ទាល់បន្ទាន់ មកក្រុមការងារជំនាញ តាមរយៈលេខទូរស័ព្ទលេខ៖ ០៨៨ ៨៧៧ ៨០០០ ឬ ០១៧ ៧៨៨ ០០០ ដើម្បីអនុវត្តវិធានការឆ្លើយតបបានទាន់ពេលវេលា៕ | 2021-05-28T00:24:00+07:00 | freshnewsasia.com | https://m.freshnewsasia.com/index.php/en/localnews/199367-2021-05-27-10-24-22.html |
b3b60e40-dea3-4539-8eae-c7d826abac51 | រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង២៩៩នាក់ ដែលឆ្លងថ្មី | No Content | 2021-05-28T00:15:00+07:00 | dap-news.com | https://dap-news.com/national/2021/05/27/150579/ |
3e2eaf6b-cf80-4703-9403-3e5c27479440 | សមត្ថកិច្ចចាប់ខ្លួនមនុស្សម្នាក់ទៀត ទាក់ទិនករណីពុលស្រា នៅក្នុងខេត្តកំពត | សមត្ថកិច្ចប៉ូលិសចាប់ខ្លួនមនុស្សម្នាក់ទៀតពីបទសង្ស័យថា បានធ្វើឱ្យមនុស្សស្លាប់ និងសង្គ្រោះបន្ទាន់ជិត ៥០ នាក់ ដោយសារតែករណីពុលស្រា ស នៅក្នុងខេត្តកំពត។ ស្នងការប៉ូលិសខេត្តកំពតលោក ម៉ៅ ច័ន្ទមធុរិទ្ធ ប្រាប់វិទ្យុអាស៊ីសេរីនៅថ្ងៃទី២៦ ខែឧសភាថា សមត្ថកិច្ចបានឃាត់ខ្លួនបុរសម្នាក់ឈ្មោះ មុំ ផល្លា អាយុ ៣៨ ឆ្នាំ រស់នៅភូមិ ធ្នង់ ឃុំឫស្សីស្រុកខាងកើត ស្រុកកំពង់ត្រាច ខេត្តកំពត កាលពីថ្ងៃទី២៥ ខែឧសភា កន្លងទៅនេះ ដោយសារតែបានទិញស្រាពីកន្លែងបិតស្រា ហើយយកមកលាយជាមួយថ្នាំខ្មែរបន្ថែមទៀត ដែលធ្វើឱ្យស្រាមានកម្រិតជាតិពុលខ្លាំងខុសប្រក្រតី៖ « »។ លោកស្នងការប៉ូលិសខេត្តកំពតរូបនេះបន្តថា គិតរហូតមកទល់ពេលនេះ មានជនសង្ស័យសរុបចំនួន ៣ នាក់ហើយដែលសមត្ថកិច្ចបានឃាត់ខ្លួន។ ក្នុងនោះរួមមានអ្នកលក់ស្រា និងអ្នកបិតស្រា ហើយសមត្ថកិច្ច នឹងបញ្ជូនពួកគេទៅតុលាការនៅថ្ងៃទី២៧ ខែឧសភានេះ ។ ទាក់ទិន នឹងករណីពុលស្រាសនេះ អ្នកសម្របសម្រួលសមាគមសិទ្ធិមនុស្សអាដហុកខេត្តកំពតលោក យន់ ផល្លី មានប្រសាសន៍ថា សមត្ថកិច្ចគួរតែស្រាវជ្រាវស្វែងរកចាប់ខ្លួន អ្នកនៅពីក្រោយខ្នងនៃការផលិតស្រា ដើម្បីយកមកកាត់ទោសបើមិនដូច្នេះទេ នៅថ្ងៃខាងមុខ នឹងមានមនុស្សពុលស្រាជាបន្តបន្ទាប់ទៀត៖ « »។ ករណីពុលស្រានេះ បានកើតមានឡើងជាប់ៗគ្នានៅក្នុងខេត្តកណ្ដាល និងខេត្តកំពត នៅក្នុងចុងខែឧសភានេះ។ កាលពីថ្ងៃទី២៣ ខែឧសភា កន្លងទៅនេះ តុលាការខេត្តកណ្ដាលសម្រេចឃុំខ្លួនអ្នកផលិតស្រា និងលក់ស្រា ១៣ នាក់ នៅពន្ធនាគារខេត្ត ក្រោយពីបានធ្វើឱ្យមនុស្ស ១២នាក់ស្លាប់ និងមនុស្សជាច្រើននាក់ផ្សេងទៀតធ្លាក់ខ្លួនឈឺនៅភូមិតាស្គរ ឃុំសារិកាកែវ ស្រុកល្វាឯម ខេត្តកណ្ដាល។ ចៅក្រមស៊ើបសួរសាលាដំបូងខេត្តកណ្ដាលលោក ប្លុង វិសាល បានសម្រេចចោទប្រកាន់ជនសង្ស័យទាំង ១៣ នាក់ពីបទ «អំពើមិនសុចរិតទាក់ទងនឹងទំនិញ សេវា ឬការអះអាងដោយបំភាន់ មានស្ថានទម្ងន់ទោស» រួចហើយបានបង្គាប់ឱ្យអនុរក្សពន្ធនាគារបញ្ជូនទៅឃុំឃាំងដើម្បីរងចាំជំនុំជម្រះទោស។ ក្រសួងសុខាភិបាលកាលពីថ្ងៃទី២៥ ខែឧសភា បានចេញសេចក្ដីប្រកាសព័ត៌មានថា លទ្ធផលចេញពីមន្ទីរពិសោធន៍សុខាភិបាលបានឱ្យដឹងថា មន្ទីរពិសោធន៍បានទទួលយកសំណាកស្រា ១១ សំណាក នៅក្នុងខេត្តកណ្ដាល និង ខេត្តកំពត ក្នុងនោះ មាន ៦ សំណាកមានជាតិមេតាណុល(Methanol) ខ្ពស់ ក្នុងកម្រិត០,២ % ដែលលើសពីកម្រិតមិនពុលនោះ មិនត្រូវលើស០,១ % នោះទេ។ ក្រសួងសុខាភិបាលបាន សន្និដ្ឋាន ថាករណីនៅក្នុងខេត្តកំពត និង ខេត្តកណ្ដាល កាលពីថ្ងៃទី១៩ ដល់ថ្ងៃទី២៥ ខែឧសភា កន្លងទៅនេះ គឺជាករណីពុលស្រា ស និងស្រាថ្នាំ ហើយករណីនេះ បានកើតឡើងបន្ទាប់ពីការបិតស្រាធ្វើឡើងមិនត្រឹមត្រូវតាមបច្ចេកទេស។ ក្រសួងសុខាភិបាលក៏បានណែនាំដល់អ្នកលក់ បោះដុំ និងរាយ ឱ្យផ្អាកអាជីវកម្មស្រាស ដែលមិនមានការត្រួតពិនិត្យត្រឹមត្រូវ ពីសមត្ថកិច្ចជំនាញ និងបញ្ឈប់ជាបន្ទាន់នូវការបិតស្រា មិនត្រឹមត្រូវតាមក្បួនខ្នាតបច្ចេកទេស។ តែទោះជាយ៉ាងណា ក្រសួងមិនបានចាត់ឱ្យមន្ត្រីជំនាញ ចុះផ្សព្វផ្សាយដល់កន្លែងបិតស្រា នៅទូទាំងប្រទេស ថារូបមន្តកម្រិតណា ត្រឹមត្រូវតាមបច្ចេកទេស និងមិនប៉ះពាល់ដល់សុខភាពមនុស្សនោះទេ។ ករណីពុលស្រាសនេះ បានកើតមានឡើងដដែលៗ ដោយគ្មានវិធានការជាក់លាក់ពីស្ថាប័នរដ្ឋពាក់ព័ន្ធ តាំងពីឆ្នាំ២០១៦ រហូតមកដល់ឆ្នាំ ២០២១ នេះ ដែលបានបណ្ដាលឱ្យមនុស្សស្លាប់ជិត ៥០ នាក់ និងជាង ៥០០ នាក់ផ្សេងទៀតបាន ត្រូវសង្គ្រោះបន្ទាន់ដោយសារពុលស្រា ស និង ស្រាថ្នាំចិនសែ៕ | 2021-05-27T23:26:40+07:00 | rfa.org | https://www.rfa.org/khmer/news/health/update-on-rice-wine-poisoning-in-kampot-province-05272021122602.html |
920944cb-e23c-4238-bac7-c8d41d187e01 | ខេត្តបន្ទាយមានជ័យ ប្រកាសរកឃើញ និងបង្ហាញអត្តសញ្ញាណអ្នកកើតជំងឺកូវីដ ចំនួន៤៤នាក់បន្ថែមទៀត ខណៈអ្នកជាសះស្បើយមាន១១៣នាក់ | រដ្ឋបាលខេត្តបន្ទាយមានជ័យ នៅរសៀលថ្ងៃទី២៧ ខែឧសភា ឆ្នាំ២០២១នេះ បានប្រកាសរកឃើញមនុស្សចំនួន៤៤នាក់បន្ថែមទៀត ឆ្លងជំងឺកូវីដ១៩ ដែលទើបរកឃើញថ្មី ក្នុងនោះមានទាំងកម្មករ កម្មការិនីរោងចក្រ និងអាជីវករផ្សារ។ តាមរយៈសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តបន្ទាយមានជ័យ ក៏បានបង្ហាញពីអត្តសញ្ញាណ និងកន្លែងធ្វើការរបស់អ្នកកើតជំងឺកូវីដ១៩ ទាំង៤៤នាក់នោះផងដែរ។ ជាមួយគ្នានេះ ខេត្តបន្ទាយមានជ័យ បានប្រកាសថា មានអ្នកជាសះស្បើយរបស់អ្នកកើតជំងឺកូវីដ១៩ ចំនួន១១៣នាក់៕ | 2021-05-27T23:26:00+07:00 | freshnewsasia.com | https://m.freshnewsasia.com/index.php/en/localnews/199353-2021-05-27-09-26-12.html |
da7abe52-1cc2-4ed0-b023-91602e3f882b | TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន២៩៩នាក់ ដែលទើបរកឃើញថ្មី | រដ្ឋបាលរាជធានីភ្នំពេញ នៅល្ងាចថ្ងៃទី២៧ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន២៩៩នាក់ ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។ | 2021-05-27T22:33:00+07:00 | freshnewsasia.com | https://m.freshnewsasia.com/index.php/en/localnews/199346-2021-05-27-08-33-16.html |
7d2522d6-2e0b-40d5-948a-ddd45f658e80 | BREAKING: ប្រធានាធិបតីប្រទេស Namibia និងភរិយា «ឆ្លងជំងឺកូវីដ-១៩» (Video inside) | លទ្ធផលធ្វើតេស្តបានចេញមកហើយ ដោយប្រធានាធិបតីប្រទេសណាមីបៀ (Namibia) លោក ហេច ហ្គេងអប់ (Hage Geingob) និងភិរិយារបស់លោកគឺលោកស្រី ម៉ូនីកា (Monica Geingos) បានឆ្លងជំងឺ COVID-19។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នារសៀលថ្ងៃព្រហស្បតិ៍ ទី២៧ ខែឧសភា ឆ្នាំ២០២១។ ការបញ្ចេញលទ្ធផលខាងលើនេះ ត្រូវបានធ្វើឡើងបន្ទាប់ពីអ្នកទាំងពីរ បានធ្វើតេស្តរក COVID-19 កាលពីល្ងាចថ្ងៃពុធ (ម៉ោងនៅតំបន់អាហ្វ្រិកខាងត្បូង)។ យ៉ាងណាក៏ដោយ នៅព្រឹកថ្ងៃព្រហស្បតិ៍នេះរដ្ឋាភិបាល Namibia បានប្រកាសថា លោកប្រធានាធិបតី និងភរិយាស្ថិតនៅក្នុងស្ថានភាពនឹងនរ ហើយកំពុងសម្រាកព្យាបាលដាច់ដោយឡែក នៅក្នុងផ្ទះរបស់អ្នកទាំងពីរផ្ទាល់។ គួរបញ្ជាក់ថា Namibia គឺជាប្រទេសស្ថិតនៅភាគខាងត្បូងទ្វីបអាហ្វ្រិក ដែលមានផ្ទៃដីធំធេងតែមានប្រជាជនរស់នៅតែ ២.៥៨លាននាក់ប៉ុណ្ណោះ។ គិតត្រឹមថ្ងៃពុធម្សិលមិញនេះ Namibia មានអ្នកឆ្លង COVID-19 សរុប ៥៣,៦០៣ករណី ក្នុងនោះមានអ្នកស្លាប់ ៧៨៩នាក់ និងជាសះស្បើយវិញជិត ៥ម៉ឺននាក់៕ | 2021-05-27T22:31:00+07:00 | freshnewsasia.com | https://m.freshnewsasia.com/index.php/en/internationalnews/199345-2021-05-27-08-31-27.html |
8b8ef1eb-ee12-43c6-86da-82532925cca0 | ករណីជំងឺគ្រុនឈាម៥ខែដើមឆ្នាំនេះ ថយចុះជាង៥ដង | ភ្នំពេញ៖ ប្រធានកម្មវិធីជាតិប្រយុទ្ធនឹងជំងឺគ្រុនឈាមបានឱ្យដឹងថា នៅក្នុងរយៈពេលជិត៥ខែដើមឆ្នាំ២០២១នេះមានករណីជំងឺគ្រុនឈាមនៅទូទាំងប្រទេសចំនួន៥៧១ករណី និងស្លាប់១នាក់ ថយចុះជាង៥ដង ខណៈរយៈពេលដូចគ្នាកាលពីឆ្នាំ២០២០កន្លងទៅមានករណីគ្រុនឈាមរហូតដល់ជាង២,៨០០ករណី គ្មានអ្នកស្លាប់។ លោកវេជ្ជបណ្ឌិត លាង ឫទ្ធា ប្រធានកម្មវិធីជាតិប្រយុទ្ធនឹងជំងឺគ្រុនឈាមបានឱ្យដឹងនៅថ្ងៃទី២៧ ខែឧសភានេះថា ការធ្លាក់ចុះនៃករណីជំងឺគ្រុនឈាមនេះដោយសារតែមានការអន្តរាគមន៍ពីក្រសួងសុខាភិបាលកាលពីឆ្នាំមុនដែលធ្វើឱ្យប្រជាពលរដ្ឋមានការយល់ដឹងពីការធ្វើអនាម័យសំអាតបរិស្ថានដោយមិនចោលនូវកាកសំណល់ផ្តេសផ្តាសដូចជាសំបកកង់ឡានក៏ដូចជាលាងសំអាតពាង ឬអាងទឹកជាដើម។ លោក វេជ្ជបណ្ឌិត បានបន្ដទៀតថា ជាងនេះទៅទៀតជំងឺកូវីដ-១៩ ក៏ជាកក្តាមួយចូលរួមចំណែកក្នុងការទប់ស្កាត់ជំងឺគ្រុនឈាមផងដែរ ដោយសារប្រជាពលរដ្ឋចេះធ្វើអនាម័យទាំងខ្លួនប្រាណក៏ដូចជាសំអាតលំនៅដ្ឋាន និងបរិស្ថានបានស្អាត។ លោកវេជ្ជបណ្ឌិត បានបន្ថែមថា ដើម្បីទប់ស្កាត់ជំងឺគ្រុនឈាមនៅក្នុងរដូវវស្សានេះ ក្រសួងសុខាភិបាលបានត្រៀមថ្នាំអាបែតប្រមាណ១,៦០០តោនទូទាំងប្រទេស និងបានធ្វើការចែកចាយដល់មន្ទីរសុខាភិបាលនៅទូទាំងប្រទេសរួចរាល់ហើយសម្រាប់ដាក់នៅក្នុងពាង ឬអាងទឹកតាមខ្នងផ្ទះប្រជាពលរដ្ឋដើម្បីសម្លាប់ដង្កូវទឹកដែលជាភ្នាក់ងារចម្លងជំងឺគ្រុនឈាម។ លោកវេជ្ជបណ្ឌិត បានឱ្យដឹងទៀតថា ក្រៅពីនេះក្រសួងបានត្រៀមថ្នាំបាញ់សម្លាប់មូស៦ពាន់លីត្រ និងសេរ៉ូមចំនួន៦ទៅ៧ម៉ឺនប្លោកនៅពេលដែលមានការរាតត្បាតជំងឺគ្រុនឈាម។ យ៉ាងណាក៏ដោយ លោកវេជ្ជបណ្ឌិត បានណែនាំដល់ប្រជាពលរដ្ឋបន្តធ្វើអនាម័យសំអាតបរិស្ថានឱ្យបានស្អាតដើម្បីទប់ស្កាត់ជំងឺគ្រុនឈាមខណៈជំងឺនេះអាចនឹងមានការកើនឡើងនៅរដូវវស្សាដូចឆ្នាំមុនៗដែរ៕ អត្ថបទ៖ សំអឿន | 2021-05-27T22:24:00+07:00 | kampucheathmey.com | https://www.kampucheathmey.com/health/129685 |
758c3847-4c08-4c18-a124-9879a8975954 | វត្តចំនួន២ក្នុងស្រុកស្វាយលើ ដែលជួបការខ្វះខាតក្នុងបរិបទជំងឺកូវីដ១៩ ទទួលបានទេយ្យទានពីរដ្ឋបាលខេត្តសៀមរាប | នៅព្រឹកថ្ងៃទី២៧ ខែឧសភា ឆ្នាំ២០២១នេះ លោក ពៅ ពិសិដ្ឋ អភិបាលរង តំណាង លោក ទៀ សីហា អភិបាលខេត្តសៀមរាប បាននាំយកនូវទេយ្យទាន ជាគ្រឿងឧបភោគបរិភោគ យកទៅវេរប្រគេនព្រះសង្ឃគង់នៅវត្តចំនួន២ ក្នុងស្រុកស្វាយលើ ដែលជួបការខ្វះខាតក្នុងបរិបទ នៃជំងឺកូវីដ១៩ មានវត្តព្រះអង្គជប់ និងវត្តប្រាសាទសង្កែសឹង្ហ។ ពិធីវេរប្រគេននេះបានប្រព្រឹត្តនៅវត្តព្រះអង្គជប់ ស្ថិតក្នុងភូមិតាហាន ឃុំខ្នងភ្នំ ស្រុកស្វាយលើ ដោយមានការចូលរួមពីលោកលោកស្រីថ្នាក់ដឹកនាំមន្ទីរ អង្គភាព ក្រុមប្រឹក្សាស្រុក គណៈអភិបាលស្រុក សហភាពសហព័ន្ធយុវជនកម្ពុជាស្រុក អាជ្ញាធរឃុំ ភូមិ ពុទ្ធបរិស័ទផងដែរ។ លោក អៀង ពិសិដ្ឋ អភិបាលស្រុកស្វាយលើ បានបញ្ជាក់ថា វត្តព្រះអង្គជប់ ជាវត្តមួយស្ថិតនៅនឹងចង្កេះភ្នំគូលែន ក្នុងតំបន់ឧទ្យានជាតិ ភ្នំគូលែន និងវត្តប្រាសាទសង្កែសឹង្ហ ជាវត្តខ្វះខាតមួយ ស្ថិតនៅភូមិត្រពាំងខ្ទះ ឃុំស្វាយលើ ស្រុកស្វាយលើ ក្នុងតំបន់ព្រៃភ្នំជាប់ខេត្តព្រះវិហារ។ លោកបានបន្តទៀតថា ស្របពេលដែលនៅលើពិភពលោក ក៏ដូចប្រទេសកម្ពុជា កំពុងជួបវិបត្តិជំងឺកូវីដ១៩ សំខាន់ក្នុងព្រឹត្តិការណ៍ ២០កុម្ភៈ ដែលបានធ្វើឲ្យវត្តមួយចំនួនក្នុងស្រុក ជួបនូវកង្វះខាតផងដែរ។ ក្នុងនាមអភិបាលខេត្ត លោក ពៅ ពិសិដ្ឋ បានគូសបញ្ជាក់ថា ក្នុងពេលដែលនៅលើពិភពលោក ក៏ដូចនៅកម្ពុជាបានកំពុងជួបនូវវិបត្តិជំងឺកូវីដ១៩ បានធ្វើឲ្យប៉ះពាល់យ៉ាងខ្លាំង ដល់វិស័យសេដ្ឋកិច្ច សំខាន់ជីវភាពប្រចាំថ្ងៃរបស់ប្រជាពលរដ្ឋ ក៏ដូចព្រះសង្ឃនៅតាមទីវត្តអារាម ដាច់ស្រយាលផងដែរ។ ដោយបញ្ហានេះ ប្រមុខរាជរដ្ឋាភិបាល ក្រោមកិច្ចដឹកនាំរបស់សម្តេចតេជោ ហ៊ុន សែន ក៏ដូចរដ្ឋបាលខេត្ត បានយកចិត្តទុកដាក់ខ្ពស់ ក្នុងការចូលរួមប្រយុទ្ធប្រឆាំងបង្ការទប់ស្កាត់ជំងឺកូវីដ១៩ កុំឲ្យមានការឆ្លងរាលដាលជាសហគមន៍។ លោក ពៅ ពិសិដ្ឋ បានលើកផងដែរថា រដ្ឋបាលខេត្ត ក្រៅពីប្រជាពលរដ្ឋជួបការខ្វះខាត តែងតែគិតដល់តាមទីវត្តអារាប ហើយមកដល់ថ្ងៃនេះមាន ៣២វត្ត និង៦អាស្រមនៅទូទាំងខេត្ត បានទទួលទេយ្យទាន ជាគ្រឿងឧបភោគបរិភោព្រមទាំង សម្ភារៈប្រើប្រាស់ ក្នុងបរិបទនៃជំងឺកូវីដ១៩នេះ។ ទេយ្យទាន គ្រឿងឧបភោគបរិភោគ និងសម្ភារៈ រួមទាំងបច្ច័យបានវេរប្រគេនដល់វត្តនីមួយៗ នៅពេលនោះ រួមមាន អង្ករចាប់ពី៣០០គីឡូក្រាម មី ទឹកសុទ្ធ ទឹកត្រី ទឹកស៊ីអ៊ីវ ត្រីខ ស្ករស ទឹកដោះគោ ភេសជ្ជៈ និងអាល់កុល សម្រាប់ប្រើប្រាស់ក្នុងវិធានអនាម័យ រួមទាំងបច្ច័យ វត្តនីមួយៗទទួលបាន២លានរៀល៕ | 2021-05-27T22:00:00+07:00 | freshnewsasia.com | https://m.freshnewsasia.com/index.php/en/localnews/199342-2021-05-27-08-00-08.html |
ec41bb64-83c7-455e-9054-4d83f59a0e47 | អ្នកទោសនយោបាយមួយចំនួនឆ្លងជំងឺកូវី១៩ នៅក្នុងពន្ធនាគារ | អ្នកទោសនយោបាយមួយចំនួនឆ្លងជំងឺកូវី១៩ នៅក្នុងពន្ធនាគារព្រៃស (ម១)។ មន្ត្រីសង្គមស៊ីវិល ថាគ្រួសារអ្នកជាប់ឃុំមានសិទ្ធិដឹងអំពីសុខទុក្ខសាច់ញាតិពួកគាត់ពីពន្ធនាគារ ដូច្នេះអាជ្ញាធរពន្ធនាគារគួររកមធ្យោបាយជូនដំណឹងឱ្យគ្រួសារអ្នកជាប់បានដឹង ដើម្បីឱ្យពួកគាត់បានដឹងពីសុខទុក្ខគ្នាផងដែរ។ ប្រពន្ធអ្នកទោសនយោបាយព្រួយបារម្ភប្ដីដែលកំពុងឆ្លងជំងឺកូវីដ១៩ នៅក្នុងពន្ធនាគារព្រៃស (ម១)។ ពួកគាត់ស្នើឱ្យអាជ្ញាធរពន្ធនាគារយកប្ដីទៅព្យាបាលនិងថែទាំងនៅមន្ទីរពេទ្យខាងក្រៅពន្ធនាគារ ។ ពួកគាត់ក៏ទទូចឱ្យមន្ត្រីពន្ធនាគារអនុញ្ញាតអ្នកជាប់ឃុំអាចខលទំនាក់ទំនងមកគ្រួសារ ព្រោះពេលនេះពួកគាត់កំពុងខ្វាយខ្វល់ពីសុខទុក្ខប្ដី អំឡុងពេលរីករាលដាលជំងឺកូវីដ១៩ នៅក្នុងពន្ធនាគារនេះ។ ប្រពន្ធសកម្មជនបក្សប្រឆាំង ខេត្តកណ្ដាល លោក តុន និមល គឺ លោកស្រី ជ័យ ស្រីវី អះអាងថាមន្ត្រីពន្ធនាគារបានប្រាប់ថាប្ដីលោកស្រីឆ្លងជំងឺកូវីដ១៩ នៅក្នុងពន្ធនាគារព្រៃស (ម១)។ លោកស្រីចោទមន្ត្រីពន្ធនាគារថា ធ្វេសប្រហែសដែលធ្វើឱ្យប្ដីលោកស្រី និងអ្នកជាប់ឃុំមួយចំនួនទៀតឆ្លងជំងឺកូវីដ១៩ ហើយក៏រដ្ឋាភិបាលត្រូវទទួលខុសត្រូវផងដែរជុំវិញរឿងនេះ ព្រោះអ្នកទោសនយោបាយទាំងនោះ មិនមានកំហុសដូចការចោទប្រកាន់របស់អាជ្ញាធរឡើយ។ ប្រពន្ធសកម្មជនបក្សប្រឆាំងរូបនេះ បញ្ជាក់ថាលោកស្រី និងគ្រួសារសកម្មជនបក្សឆាំងផ្សេងទៀតនឹងទៅជួបមន្ត្រីស្ថានទូតសហរដ្ឋអាមេរិកប្រចាំទីក្រុងភ្នំពេញនៅថ្ងៃស្អែកនេះ ហើយលោកស្រីនឹងចេញតវ៉ាដើម្បីជំរុញឱ្យរដ្ឋាភិបាលដោះលែងប្ដីឱ្យមានសេរីភាពឡើងវិញ ទោះបីស្ថានភាពរីករាលដាលជំងឺកូវីដ១៩ ក៏ដោយចុះ ព្រោះប្តីលោកស្រីកំពុងជាប់ឃុំដោយអយុត្តិធម៌៖ « »។ ចំណែកប្រពន្ធប្រធានគណបក្សខ្មែរឈ្នះ លោក សួង សុភ័ណ្ឌ គឺលោកស្រី ហង្ស ផារី ប្រាប់ថា លោកស្រីបានទទួលដំណឹងថា នៅក្នុងពន្ធនាគារឆ្លងផ្ទុះជំងឺកូវីដ១៩ ដែលធ្វើឱ្យលោកស្រីព្រួយបារម្ភពីសុខទុក្ខរបស់ប្ដីកំពុងជាប់ឃុំនៅក្នុងបន្ទប់តូចចង្អៀត ពុំមានអនាម័យជាដើម។ ស្ត្រីវ័យ ៣៣ឆ្នាំរូបនេះប្រាប់បន្តថា រយៈពេលបីខែមកហើយ មន្ត្រីពន្ធនាគារមិនដែលផ្តល់ដំណឹងណាមួយពីសុខទុក្ខប្ដីរបស់លោកស្រីឡើយ។ លោកស្រីស្នើឱ្យមន្ត្រីពន្ធនាគារគួរឱ្យប្តីលោកស្រីអាចទូរស័ព្ទមកគ្រួសារអំឡុងឆ្លងរាលដាលជំងឺកូវីដក្នុងពន្ធនាគារនេះ ហើយលោកស្រីទទូចឲ្យតុលាការដោះលែងប្ដី និងអ្នកទោសនយោបាយទាំងអស់ ដើម្បីកុំឱ្យពួកគាត់ការឆ្លងជំងឺកូវីដ១៩៖ « »។ អាស៊ីសេរីមិនអាចទាក់ទងអ្នកនាំពាក្យអគ្គនាយកដ្ឋានពន្ធនាគារ លោក នុត សាវនា ដើម្បីសុំការបញ្ជាក់បានទេ នៅថ្ងៃទី២៧ ឧសភាដោយទូរស័ព្ទចូលពុំមានអ្នកទទួល។ ទោះជាយ៉ាងណាការផ្ទុះជំងឺកូវីដ១៩ នៅក្នុងពន្ធនាគារនេះ គ្រួសារដែលឆ្លងជំងឺកូវីដ១៩ កំពុងរង់ចាំដំណឹងសាច់ញាតិរបស់ពួកគេ ដោយទន្ទឹងរង់ចាំយ៉ាងអន្ទះសា ព្រោះពួកគាត់បាត់ដំណឹងពីសាច់ញាតិច្រើនខែមកហើយ។ ពួកគាត់ បារម្ភថាអ្នកជាប់ឃុំអាចប្រឈមនឹងឆ្លងនិងស្លាប់ដោយសារជំងឺកូវិដ១៩ ព្រោះពន្ធនាគារចង្អៀតណែន ពុំមានអនាម័យ សុខភាពអ្នកជាប់ឃុំទ្រុឌទ្រោម និងជំងឺរាំរ៉ៃ។ នាយករងទទួលបន្ទុកផ្នែកឃ្លាំមើលសិទ្ធិមនុស្សនៃអង្គការលីកាដូ (LICADHO) លោក អំ សំអាត មានប្រសាសន៍ថា រហូតមកដល់ពេលនេះលោកមិនទាន់ទទួលបានតួលេខពិតប្រាកដ ឬឈ្មោះអ្នកជាប់ឃុំដែលឆ្លងជំងឺកូវីដ១៩ ពីពន្ធនាគារផ្លូវការ ព្រោះខាងពន្ធនាគារមិនអនុញ្ញាតឱ្យមន្ត្រីសង្គមស៊ីវិលចូលឡើយ។ លោកថា សង្គមស៊ីវិលបារម្ភជាខ្លាំងចំពោះអ្នកជាប់ឃុំនៅក្នុងពន្ធនាគារ ហើយលោកយល់ថា គ្រួសារអ្នកជាប់ឃុំក៏បារម្ភផងដែរ ព្រោះពួកគាត់មិនទាន់ទទួលដំណឹងពីសាច់ញាតិនៅឡើយ។ លោកថាអាជ្ញាធរពន្ធនាគារគួររកវិធីឱ្យពួកគាត់អាចសួរសុខទុក្ខគ្នា។ មន្ត្រីសង្គមស៊ីវិលរូបនេះ បន្តទទូចឲ្យអាជ្ញាធរពន្ធនាគារ ដោះលែងអ្នកជាប់ឃុំ ក្នុងកម្រិតទោសស្រាល និងអ្នកជាប់ឃុំបណ្ដោះអាសន្ន ដើម្បីកាត់បន្ថយបញ្ហាប្រឈមការឆ្លងចូលក្នុងពន្ធនាគារ៖ « »។ បច្ចុប្បន្នកម្ពុជាមានអ្នកជាប់ឃុំ សរុបតាមពន្ធនាគារទូទាំងប្រទេស ប្រមាណបួនម៉ឺន (៤០.០០០) នាក់។ តួលេខនេះ នៅតែជាចំនួនខ្ពស់ ដែលបង្ហាញពីភាពចង្អៀតណែនតាមពន្ធនាគារ។ អង្គការឃ្លាំមើលសិទ្ធិមនុស្សអន្តរជាតិ ( ) និងអង្គការលើកលែងទោសអន្តរជាតិ (Amnesty International) បានអះអាងក្នុងសេចក្ដីថ្លែងការណ៍រួមគ្នាកាលពីពេលថ្មីៗ នេះថា ពួកគេទទួលបានព័ត៌មានសំងាត់ថា មានអ្នកជាប់ឃុំនៅពន្ធនាគារប៉េហ្ស៊ី (PJ) ឬពន្ធនាគាររាជធានីភ្នំពេញ រាប់រយនាក់បានឆ្លងជំងឺកូវីដ១៩។ អង្គការទាំងពីរចោទថា អាជ្ញាធរបានលាក់ព័ត៌មាននៃការឆ្លងជំងឺកូវីដ១៩ ក្នុងពន្ធនាគារ ដោយបង្ហាញតួលេខអ្នកឆ្លងតិចតួចបំផុត។ គិតត្រឹមព្រឹកថ្ងៃទី២៧ ឧសភា កម្ពុជាមានអ្នកស្លាប់ដោយសារជំងឺកូវីដ-១៩ បានកើនឡើងដល់ ១៩៤នាក់ហើយ បន្ទាប់ពីអ្នកជំងឺ ៤នាក់ទៀត បានស្លាប់។ ចំណែកតួលេខឆ្លងថ្មីវិញ មាន ៦៤៩នាក់បន្ថែមទៀត ក្នុងនោះភាគច្រើនជាករណីឆ្លងក្នុងសហគមន៍។ រីឯអ្នកជាសះស្បើយវិញ មាន ៦២៦នាក់ នៅថ្ងៃដដែលនេះ។ កម្ពុជាមានអ្នកកើតជំងឺកូវីដ-១៩ ជាង ២ម៉ឺន ៧ពាន់នាក់ (២៧.៦៣៨) ក្នុងនោះ អ្នកជាសះស្បើយមានជាង ២០.៣៩៨នាក់៕ | 2021-05-27T21:55:00+07:00 | rfa.org | https://www.rfa.org/khmer/news/health/some-political-prisoners-infected-with-covid-19-05272021102913.html |
9be8f377-a71b-4637-a4c4-9425f68efadc | អាហារ ៤ មុខហាមទទួលទាន ក្នុងកំលុងពេលឆ្លងនិងជាសះស្បើយពីកូវីដ | គ្រប់គ្នាបានដឹងហើយថា វីរុស COVID-19 ជះឥទ្ធិពលអវិជ្ជមានដល់ប្រព័ន្ធភាពស៊ាំ ដោយអាចបណ្តាលឱ្យបាត់បង់ទម្ងន់ និងកម្លាំងចុះខ្សោយ។ ក្នុងករណីបែបនេះ ក្រៅពីថ្នាំពេទ្យអ្នកជំងឺត្រូវប្រុងប្រយ័ត្នជាមួយរបបអាហារ ទើបសុខភាពរឹងមាំ មិនងាយទ្រុឌទ្រោម។ យោងតាមការចុះផ្សាយតាមបណ្តាញសង្គម India Times ដោយអ្នកជំនាញផ្នែកអាហារូបត្ថម្ភលោក Rujuta Diwekar បានឱ្យដឹងថា អ្វីដែលល្អបំផុតសម្រាប់រាងកាយក្នុងកាលៈទេសៈនេះ គឺត្រូវពឹងផ្អែកលើរបបអាហារត្រឹមត្រូវ ព្រោះវាសំបូរទៅដោយវីតាមីននិងជាតិរ៉ែដូចជា វីតាមីន D និង C និងស័ង្កសី សុទ្ធសឹងតែមានប្រយោជន៍ក្នុងការជាសះស្បើយឆាប់រហ័ស។ ដូច្នេះប្រសិនបើអ្នកឬសមាជិកកំពុងរងគ្រោះដោយសារកូវីដ-១៩ ឬកំពុងស្ថិតក្នុងដំណាក់កាលនៃការជាសះស្បើយ ត្រូវប្រាកដថា បានញ៉ាំអាហារដែលមានសុខភាពល្អ ហើយចៀសវាងអាហារដែលបានរៀបរាប់ខាងក្រោម ព្រោះអាចធ្វើឱ្យប្រព័ន្ធភាពស៊ាំចុះខ្សោយ។ ខណៈពេលដែលអាហារខ្ចប់ឬកំប៉ុងហាក់ដូចជាជម្រើសងាយស្រួលក្នុងការបរិភោគ វាក៏បានក្លាយជាអាហារបង្កគ្រោះថ្នាក់ច្រើនសម្រាប់អ្នកជំងឺកូវីដ-១៩។ អាហារទាំងនេះ សម្បូរទៅដោយជាតិសូដ្យូម ដែលជារឿយៗនាំឱ្យមានការរលាក និងអាចពន្យាពេលក្នុងការជាសះស្បើយពីកូវីដ-១៩ ជាពិសេសធ្វើឱ្យប្រព័ន្ធភាពស៊ាំចុះខ្សោយផងដែរ។ យោងតាមអ្នកជំនាញ ចៀសវាងអាហារហឹរក្នុងអំឡុងពេលនេះជាការល្អបំផុត ព្រោះថាមុខម្ហូបហឹរច្រើនតែរលាកបំពង់ក បណ្តាលឱ្យរលាកផ្លូវដង្ហើម និងធ្វើឱ្យក្អកកាន់តែខ្លាំង។ ចៀសវាងម្សៅម្ទេសក្រហមឬម្ទេសស្រស់លើសលុបពេក ហើយជំនួសដោយម្រេចខ្មៅដែលវាអាចប្រឆាំងនឹងវីរុសព្រមទាំងប្រឆាំងនឹងបាក់តេរីបានល្អ។ យោងតាមអ្នកជំនាញបានឱ្យដឹងថា ក្នុងដំណាក់កាលជាសះស្បើយឡើងវិញ ចូរអត់ធ្មត់កុំទាន់ទទួលទានអាហារចៀនឬបំពងមួយរយៈសិន ព្រោះថាអាហារទាំងនេះមានជាតិខ្លាញ់ច្រើន នាំឱ្យហួសកម្រិតតម្រូវការនៃសរីរាង្គ។ ពួកវាពិបាករំលាយ ហើយអាចបង្កើនបន្ទុកនៅលើពោះវៀនថែមទៀត។ អាហារចៀនឬបំពងជះឥទ្ធិពលអវិជ្ជមានដល់អតិសុខុមប្រាណនៃពោះវៀន រារាំងមុខងារភាពស៊ាំ និងច្រើនតែបង្កើនកូលេស្តេរ៉ុលអាក្រក់ផងដែរ។ ក្នុងកំលុងពេលឆ្លង និងពេលជាពីជំងឺកូវីដ-១៩ ដាច់ខាតចៀសវាងភេសជ្ជៈប៉ូវកម្លាំង ភេសជ្ជៈជាតិហ្កាស និងជាតិផ្អែម បើទោះជាឃ្លានយ៉ាងណាក្ដី ។ ភេសជ្ជៈទាំងអស់នេះបណ្តាលឱ្យរលាក និងរារាំងដំណើរការជាសះស្បើយ៕ ចុចអាន៖ ចុចអាន៖ | 2021-05-27T21:10:00+07:00 | kampucheathmey.com | https://www.kampucheathmey.com/health/129722 |
aa6b732c-d777-46b9-9129-c06dc12f12b1 | ខេត្តតាកែវ រកឃើញ ករណីវិជ្ជមានកូវីដ១៩ ថ្មី ចំនួន១១នាក់ទៀត | No Content | 2021-05-27T20:59:00+07:00 | dap-news.com | https://dap-news.com/national/2021/05/27/150482/ |
5b80c5ed-2eda-4250-a0c8-81715e451a83 | អ្នកជំងឺកូវីដ១៩ ចំនួន២៣នាក់ នៅខេត្តកំពង់ស្ពឺ បានជាសះស្បើយ | នៅលើបណ្ដាញសង្គមហ្វេសប៊ុក លោក វ៉ឺ សំណាង បានសរសេរយ៉ាងដូច្នេះថា លោកអភិបាលខេត្ត សូមសំណូមពរដោយទទូច សូមឱ្យបងប្អូនយើង ដែលជាសះស្បើយនៅថ្ងៃនេះ បន្តធ្វើច័ត្តឡីស័ក នៅផ្ទះរបស់ខ្លួនឯង រយៈពេល ១៤ ថ្ងៃជាកំហិត ។ ក្នុងករណីមានការសង្ស័យ សូមប្រញាប់ផ្ដល់ព័ត៌មាន មកអាជ្ញាធរ ឬក៏សេវាសាធារណៈ របស់រដ្ឋដែលនៅជិតបំផុត ៕ | 2021-05-27T20:57:00+07:00 | dap-news.com | https://dap-news.com/national/2021/05/27/150479/ |
f1c5cb4f-7179-4804-bf15-999555178954 | រដ្ឋបាលខេត្តតាកែវ រកឃើញ និងបង្ហាញអត្តសញ្ញាណអ្នកឆ្លងជំងឺកូវីដ១៩ថ្មីចំនួន ១១នាក់ថែមទៀត | រដ្ឋបាលខេត្តតាកែវ បានចេញសេចក្ដីជូនដំណឹង បង្ហាញអត្តសញ្ញាណអ្នកឆ្លងជំងឺកូវីដ១៩ ចំនួន ១១នាក់ថ្មីទៀត ដែលជាអាជីវករ និងកម្មករ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាននៅថ្ងៃទី២៧ ខែឧសភា ឆ្នាំ២០២១នេះ។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅរៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល៕ | 2021-05-27T20:16:00+07:00 | freshnewsasia.com | https://m.freshnewsasia.com/index.php/en/localnews/199328-2021-05-27-06-16-17.html |
4af5505e-e7dd-4844-88b4-b3c77f99c89c | BREAKING: ថៃរាយការណ៍ពីអ្នកជំងឺកូវីដ-១៩ ស្លាប់ច្រើនបំផុត «៤៧នាក់ក្នុង១ថ្ងៃ» ខណៈមនុស្ស ៣,៣២៣នាក់ទៀតឆ្លង (Video inside) | ក្រសួងសុខាភិបាលថៃនៅថ្ងៃព្រហស្បតិ៍ ទី២៧ ខែឧសភា ឆ្នាំ២០២១ នេះបានរាយការណ៍ពីការរកឃើញ ករណីឆ្លងថ្មីៗនៃជំងឺ COVID-19 ចំនួន ៣,៣២៣ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ ខណៈករណីស្លាប់វិញ គឺច្រើនបំផុតមិនធ្លាប់មាននោះឡើយ និងជាលើកទី ២ សប្តាហ៍នេះ។ នេះបើតាមការចេញផ្សាយ ដោយសារព័ត៌មានថៃ The Nation។ ក្រោយការរកឃើញករណីឆ្លងថ្មីៗខាងលើនេះ ក្រសួងសុខាភិបាលថៃ ក៏បានរាយការណ៍ពីតួលេខអ្នកស្លាប់ខ្ពស់បំផុតចំនួន ៤៧នាក់ផងដែរ ក្នុងរយៈពេល ២៤ម៉ោងកន្លងទៅនេះ។ ក្នុងចំណោមករណីឆ្លងថ្មីៗខាងលើនេះមាន ១,២១៩នាក់ជាករណីឆ្លងក្នុងពន្ធនាគារ។ ចំណែកឯអ្នកជំងឺចំនួន ២,០៦៣នាក់ បានជាសះស្បើយ និងត្រូវបានអនុញ្ញាតឱ្យចាកចេញពីមន្ទីរពេទ្យ។ គួរបញ្ជាក់ថា បើគិតចាប់តាំងពីជំងឺ COVID-19 បានឆ្លងរីករាលដាលចូលមកដល់ជាលើកដំបូង កាលពីដើមឆ្នាំ២០២០ រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេស ១៤១,២១៧ករណី ក្នុងនោះមានអ្នកស្លាប់ ៩២០នាក់ និងអ្នកជាសះស្បើយជិត ៩៤,០០០នាក់។ ដោយឡែកសម្រាប់យុទ្ធនាការ ចាក់វ៉ាក់សាំងបង្ការ COVID-19 វិញនោះ ប្រទេសថៃដែលមានប្រជាជនសរុបជិត ៧០លាននាក់ សម្រេចបានចំនួន ៣.១៥លានដូស ក្នុងនោះប្រជាជន ៣.១៥លាននាក់បានចាក់ដូសដំបូង (ស្មើនឹង ៣.១% នៃចំនួនប្រជាជនសរុប) និងជិត ១លាននាក់ បានចាក់គ្រប់ដូស (១.៤% នៃចំនួនប្រជាជនសរុប) គិតត្រឹមថ្ងៃទី២៦ ខែឧសភា ឆ្នាំ២០២១៕ | 2021-05-27T20:08:00+07:00 | freshnewsasia.com | https://m.freshnewsasia.com/index.php/en/internationalnews/199327-2021-05-27-06-08-50.html |
7d211f06-5ead-4601-9ccd-d07b2c126900 | លោក ហេង សួរ នាំអំណោយរបស់លោក ហ៊ុន ម៉ាណែត ជូនរដ្ឋបាលខេត្តកំពង់ចាម ដើម្បីប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩ | នៅថ្ងៃទី២៧ ខែឧសភា ឆ្នាំ២០២១នេះ លោក ហេង សួរ រដ្ឋលេខាធិការក្រសួងការងារ និងបណ្ដុះបណ្ដាលវិជ្ជាជីវៈ បាននាំអំណោយរបស់លោក ហ៊ុន ម៉ាណែត ទៅប្រគល់ជូនលោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងជំងឺកូវីដ-១៩ ដើម្បីប្រើប្រាស់ក្នុងយុទ្ធនាការ ប្រយុទ្ធប្រឆាំងនឹងជំងឺឆ្លងដ៏កាចសាហាវនេះ។ អំណោយទាំងនោះមានដូចជា៖ ម៉ាសចំនួន ៥០.០០០ម៉ាស, ឧបករណ៍តេស្តរហ័សចំនួន ២.៥០០, មីចំនួន ១០០កេស, សម្លៀកបំពាក់ការពារ PPE ចំនួន៥.០០០ អាវ, និងមួកចំនួន ៥.០០០មួក។ ស្ថិតក្នុងឱកាសនោះដែរ លោក អ៊ុន ចាន់ដា សូមថ្លែងអំណរគុណយ៉ាងជ្រាលជ្រៅដល់លោក ហ៊ុន ម៉ាណែត ដែលបានផ្ដល់អំណោយឲ្យមកគណៈកម្មការប្រយុទ្ធប្រឆាំងជំងឺកូវីដ១៩ ខេត្តកំពង់ចាម នាពេលនេះ ពិតជាមានសារៈសំខាន់ ស្របពេលដែលខេត្ដកំពុងប្រឈមមុខនឹងជំងឺកូវីដ-១៩៕ | 2021-05-27T20:03:00+07:00 | freshnewsasia.com | https://m.freshnewsasia.com/index.php/en/localnews/199322-2021-05-27-06-03-17.html |
579e3055-f765-4ddf-83d9-0fc195ec2cf9 | អ.ស.បអំពាវនាវឲ្យរដ្ឋាភិបាលកម្ពុជាធ្វើ ៤ចំណុចដើម្បីដោះស្រាយវិបត្តិកូវីដ-១៩ | អង្គការសហប្រជាជាតិប្រចាំនៅកម្ពុជាអំពាវនាវឲ្យរដ្ឋាភិបាលកម្ពុជាធ្វើបួនចំណុច ដើម្បីដោះស្រាយវិបត្តិដោយជំងឺកូវីដ-១៩។ នៅក្នុងឯកសារព័ត៌មាន ស្ដីពីកម្មវិធីជំនួយសង្គម និងការឆ្លើយតបចំពោះបញ្ហាជំងឺកូវីដ-១៩ កាលពីថ្ងៃទី២៥ ខែឧសភា អង្គការសហប្រជាជាតិ ស្នើឲ្យរដ្ឋាភិបាល ទីមួយអនុវត្តវិធានការទប់ស្កាត់ការឆ្លងរាលដាលជំងឺកូវីដ-១៩ តាម“បែបមិនបង្កគ្រោះថ្នាក់” ទី២ ធ្វើយ៉ាងណាឲ្យប្រជាពលរដ្ឋទទួលបានស្បៀង និងរបស់ចាំបាច់ដើម្បីជីវភាពប្រចាំថ្ងៃ ទី៣ សម្រួលការផ្គត់ផ្គង់អាហារ និងការបើកផ្សារ និងទី៤ បង្កើនបរិមាណ គុណភាព និងទំហំនៃវិធានការសង្គ្រោះ។ ធ្វើឡើងក្រោយរដ្ឋាភិបាលអនុវត្តវិធានការតឹងរ៉ឹង និងហិង្សាក្នុងការបង្ក្រាបពលរដ្ឋ ដែលល្មើសវិធានរដ្ឋបាល និងការត្អូញត្អែររបស់ពលរដ្ឋ អំពីការដាច់ស្បៀង ដោយសារតែវិបត្តិនៃជំងឺកូវីដ-១៩។ អង្គការសហប្រជាជាតិបញ្ជាក់ថា ខ្លួនបានសហការយ៉ាងជិតស្និទ្ធជាមួយរដ្ឋាភិបាលកម្ពុជា ក្នុងការរៀបចំ និងអនុវត្តកម្មវិធីជំនួយសង្គមក្នុងភាពបន្ទាន់ ដែលត្រូវផ្តល់សាច់ប្រាក់មួយលើក ដល់ពលរដ្ឋរងផលប៉ះពាល់ នៅដើមខែមិថុនា ខាងមុខ។ ទោះជាយ៉ាងនេះក្ដី អង្គការសហប្រជាជាតិ រម្លឹកថា រដ្ឋាភិបាលកម្ពុជាជាអ្នកទទួលខុសត្រូវចម្បងលើការជួយ និងការពារពលរដ្ឋគ្រប់រូប ដែលទទួលរងផលប៉ះពាល់ ដោយសារស្ថានភាពអាសន្ន ដូចវិបត្តិនៃជំងឺកូវីដ-១៩នេះ។ ប៉ុន្តែអង្គការសហប្រជាជាតិថា ខ្លួនត្រៀមរួចជាស្រេច ដើម្បីផ្តល់ជំនួយមនុស្សធម៌ ដល់ពលរដ្ឋកម្ពុជាដែលជួបការលំបាក បើរដ្ឋាភិបាលកម្ពុជាស្នើសុំជំនួយ៕ | 2021-05-27T20:02:25+07:00 | rfa.org | https://www.rfa.org/khmer/news/health/social-assistance-un-cambodia-covid-19-response-05272021090207.html |
97d09ce2-e586-4760-8bc7-dd805a77a5b1 | ទំនិញ និងសាច់បង្កក ៣៥កុងតឺន័រ ដែលនាំចូលពីប្រទេសឥណ្ឌា ត្រូវបានអនុញ្ញាតឲ្យចរាចរលើទីផ្សារ ក្រោយតេស្ដគ្មានជំងឺកូវីដ-១៩ | ទំនិញ និងសាច់បង្កក ចំនួន៣៥កុងតឺន័រ ដែលនាំចូលពីប្រទេសឥណ្ឌា និងបានមកដល់កម្ពុជា មុនអគ្គនាយកដ្ឋានគយ និងរដ្ឋាករកម្ពុជា សម្រេចផ្អាកនាំចូលជាបណ្តោះអាសន្ននោះ ត្រូវបានអនុញ្ញាតឲ្យចរាចរនៅលើទីផ្សារកម្ពុជា ក្រោយតេស្ដគ្មានវិជ្ជមានជំងឺកូវីដ-១៩។ ការសម្រេចឲ្យចរាចរ ទំនិញ និងសាច់បង្កក ដែលនាំចូលពីប្រទេសឥណ្ឌា ៣៥កុងតឺន័រ ខាងលើនេះ ធ្វើឡើងតាមសំណើរ របស់ក្រុមការងារគណៈកម្មការ ចំពោះកិច្ចទប់ស្កាត់ការរីករាលដាលជំងឺកូវីដ ១៩ ក្រោយតេស្ដគ្មានវិជ្ជមានជំងឺកូវីដ-១៩ លើទំនិញ និងសាច់បង្កកទាំងនោះ។ លោក ផាន អូន ជាប្រតិភូរាជរដ្ឋាភិបាល ទទួលបន្ទុកជាអគ្គនាយក នៃអគ្គនាយកដ្ឋាន ការពារអ្នកប្រើប្រាស់ កិច្ចការប្រកួតប្រជែង និងបង្រ្កាបការក្លែងបន្លំ (ក.ប.ប) នៃក្រសួងពាណិជ្ជកម្ម បានបញ្ជាក់ថា ទំនិញ និងសាច់បង្កក ទាំងនេះ គឺសុទ្ធតែទំនិញបានមកដល់ មុនរាជរដ្ឋាភិបាល សម្រេចផ្អាកនាំចូល។ ថ្លែងប្រាប់បណ្ដាញព័ត៌មាន Fresh News លោក ផាន អូន បានបញ្ជាក់យ៉ាងដូច្នេះថា ។ លោក ផាន អូន បានបន្ដទៀតថា ក្រោយពីបានធ្វើតេស្ដទំនិញ និងសាច់បង្កក ចំនួន៣៥កុងតឺន័រ ដែលនាំចូលពីប្រទេសឥណ្ឌា គ្មានរកឃើញវិជ្ជមានជំងឺកូវីដ-១៩ ហើយនោះ គណៈកម្មការក៏បានស្នើទៅឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ ដើម្បីធ្វើការនាំចេញ។ ជាមួយគ្នានេះ លោក ផាន អូន ក៏បានបញ្ជាក់ឲ្យដឹងផងដែរថា រាជរដ្ឋាភិបាល នៅតែបន្ដផ្អាកជាបណ្តោះអាសន្ន ការនាំចូល និងព្យួរការបំពេញបែបបទ បញ្ចេញទំនិញពីគយ ចំពោះសាច់បង្កក និងមុខទំនិញបង្កក ពីប្រទេសឥណ្ឌា ដោយមិនទាន់ឲ្យមានការនាំចូលនោះទេ។ គូសបញ្ជាក់ថា អគ្គនាយកដ្ឋានគយ និងរដ្ឋាករកម្ពុជា នៅថ្ងៃទី០១ ខែឧសភា ឆ្នាំ២០២១ បានសម្រេចផ្អាក ជាបណ្តោះអាសន្នការនាំចូល និងព្យួរការបំពេញបែបបទ បញ្ចេញទំនិញពីគយ ចំពោះសាច់បង្កក និងមុខទំនិញបង្កក ដែលអាចមានហានីភ័យផ្សេងទៀត មានប្រភពមកពីប្រទេសឥណ្ឌា។ តាមលិខិតដែលផ្ញើទៅប្រធាននាយកដ្ឋាន សាខា និងការិយាល័យគយ និងរដ្ឋាករ ដែលបណ្តាញព័ត៌មាន Fresh News ទទួលបាន ក្នុងនោះ ឲ្យដឹងថា ការសម្រច ខាងលើ ធ្វើឡើងយោងតាមស្ថានភាពយ៉ាងធ្ងន់ធ្ងរ នៃការឆ្លងរាលដាលជំងឺកូវីដ១៩ នៅប្រទេសឥណ្ឌា និងអនុលោមតាមការណែនាំរបស់ក្រសួងសេដ្ឋកិច្ច និងហិរញ្ញវត្ថុ។ * ផ្អាកការនាំចូលជាបណ្តោះអាសន្ន នូវមុខទំនិញទាំងនេះ ព្យួរការបំពេញបែបបទបញ្ចេញទំនិញ ពីគយចំពោះប្រភេទទំនិញទាំងនោះ ដែលបានមកដល់ទីលានគយ ឬសន្និធិតយនានារួចហើយ * ផ្តល់កិច្ចសហការជាមួយគណៈកម្មការចំពោះកិច្ចក្នុងការស្រាវជ្រាវ និងធ្វើតេស្តរកវីរុសផ្សេងៗ ជាពិសេស វីរុសកូវីដ១៩ ព្រមទាំងចូលរួមអនុវត្តវិធានការ ឬសេចក្តីសម្រេចនានារបស់គណៈកម្មការចំពោះកិច្ចពាក់ព័ន្ធនឹងមុខទំនិញទាំងនោះ * ត្រូវចាត់វិធានការអនាម័យ (ដូចជាការបាញ់ថ្នាំសម្លាប់មេរោគជាដើម) លើមធ្យោបាយផ្ទុក និងសំបកវិចខ្ចប់មុខទំនិញផ្សេងទៀត (ក្រៅពីសាច់បង្កក និងទំនិញបង្កក) ដែលមានប្រភពមកពីប្រទេសឥណ្ឌា * មន្ត្រីគយមានសមត្ថកិច្ចក្នុងការត្រួតពិនិត្យទំនិញទាំងនោះ ត្រូវប្រកាន់ខ្ជាប់នូវវិធានការអនាម័យផ្ទាល់ខ្លួនបន្ថែម ដោយត្រូវពាក់ម៉ាស់ របាំងការពារមុខ និងស្រោមដៃ៕ | 2021-05-27T19:43:00+07:00 | freshnewsasia.com | https://m.freshnewsasia.com/index.php/en/localnews/199320-2021-05-27-05-43-39.html |
484d4886-1b60-436a-8bd8-4d9790ef0560 | ក្រសួងទេសចរណ៍ ថ្លែងអំណរគុណគណៈកម្មការទី៧នៃរដ្ឋសភា ដែលគាំទ្រផែនទីចង្អុលផ្លូវស្តីពីផែនការស្តារ និងលើកស្ទួយវិស័យទេសចរណ៍កម្ពុជា ក្នុង និងក្រោយវិបត្តិជំងឺកូវីដ-១៩ និងផែនការមេអភិវឌ្ឍន៍ទេសចរណ៍ខេត្តសៀមរាប ឆ្នាំ២០២១-២០៣៥ | លោក ថោង ខុន រដ្ឋមន្រ្តីក្រសួងទេសចរណ៍ បានចេញលិខិតថ្លែងអំណរគុណចំពោះគណៈកម្មការអប់រំ យុវជន កីឡា ធម្មការ កិច្ចការសាសនា វប្បធម៌ និងទេសចរណ៍ នៃរដ្ឋសភា (គណៈកម្មការទី៧) ដែលបានកោតសរសើរ និងវាយតម្លៃខ្ពស់ចំពោះកិច្ចខិតខំប្រឹងប្រែងរបស់ក្រសួង ទេសចរណ៍ ក្នុងនាមជាសេនាធិការរបស់រាជរដ្ឋាភិបាល ក្នុងការរៀបចំឯកសារយុទ្ធសាស្រ្តដ៏មានសារៈសំខាន់ចំនួន ០២ រួមមាន៖ ផែនទីចង្អុលផ្លូវ ស្តីពីផែនការស្តារ និងលើកស្ទួយវិស័យទេសចរណ៍កម្ពុជា ក្នុង និងក្រោយវិបត្តិជំងឺកូវីដ-១៩ និងផែនការមេអភិវឌ្ឍន៍ទេសចរណ៍ខេត្តសៀមរាប ឆ្នាំ២០២១-២០៣៥។ លោក ថោង ខុន សូមថ្លែងអំណរគុណចំពោះ លោក ហ៊ុន ម៉ានី ប្រធានគណៈកម្មការទី៧ នៃរដ្ឋសភា ដែលកន្លងមកតែងផ្តល់ការគាំទ្រ ដល់ការអភិវឌ្ឍ វិស័យទេសចរណ៍កម្ពុជា ជាពិសេសលោកប្រធានបានផ្តល់នូវអនុសាសន៍គន្លឹះល្អៗ ដែលបានជាធាតុចូលដ៏មានសារៈសំខាន់ បម្រើដល់ការរៀបចំ ឯកសារផែនទីចង្អុលផ្លូវនេះ។ គួររំលឹកផងដែរថា កាលពីថ្ងៃទី១៣ ខែសីហា ឆ្នាំ២០២០ នាឱកាសជំនួបកិច្ចពិភាក្សាផ្លូវការរវាងគណៈកម្មការទី៧ នៃរដ្ឋសភា ជាមួយក្រសួងទេសចរណ៍ ស្ដីពី នៅវិមានរដ្ឋសភាលោក ហ៊ុន ម៉ានី ប្រធានគណៈកម្មការទី៧ បានលើកឡើងនូវអនុសាសន៍ជាធាតុចូលមួយចំនួន រួមមាន៖ * ទី១៖ ត្រូវធានាស្តង់ដានៃការការពារដល់ប្រជាពលរដ្ឋ ព្រមទាំងភ្ញៀវទេសចរក្នុងស្រុក និងអន្តរជាតិ * ទី២៖ បន្តជំរុញចលនាទេសចរណ៍ក្នុងស្រុក និងទេសចរណ៍ផ្ទៃក្នុង * ទី៣៖ សហការយ៉ាងជិតស្និតជាមួយអន្តរជាតិ ជាពិសេសរៀបចំបង្កើតគម្រោង “ការធ្វើដំណើរទេសចរណ៍សុវត្ថិភាព” (Travel Bubble) ជាមួយប្រទេសក្នុងតំបន់ * ទី៤៖ ដើម្បីស្ដារ និងលើកស្ទួយវិស័យទេសចរណ៍ឡើងវិញ គឺទាមទារប្រើប្រាស់ “អភិក្រមនៃការចូលរួម” (Participatory Approach) តម្រូវឱ្យមានការ «រួមគិត រួមធ្វើ រួមទទួលខុសត្រូវ» ពីគ្រប់ភាគីពាក់ព័ន្ធទាំងអស់។ ឯកសារទាំងពីរដែលរៀបចំដោយក្រសួងទេសចរណ៍ រួមមាន ដែលជាយុទ្ធសាស្ត្រអភិវឌ្ឍយូរអង្វែងនេះ ត្រូវបានទទួលការអនុម័តពីរាជរដ្ឋាភិបាល កាលពីថ្ងៃទី៣០ ខែមីនា ឆ្នាំ២០២១ កន្លងមក៕ | 2021-05-27T19:39:00+07:00 | freshnewsasia.com | https://m.freshnewsasia.com/index.php/en/localnews/199318-2021-05-27-05-39-29.html |
05b2ebdc-5e1d-413c-a525-99e22602a5c8 | អាជ្ញាធរខេត្តកំពង់ចាម បន្តរកឃើញ អ្នកឆ្លងជំងឺកូវីដ១៩ ចំនួន៣៥នាក់ បន្ថែមទៀត | No Content | 2021-05-27T19:33:00+07:00 | dap-news.com | https://dap-news.com/national/2021/05/27/150457/ |
cfd8e3fb-def6-4e6f-aff0-7110cca62358 | អាជ្ញាធរខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដចំនួន១១៣នាក់ ដែលបានជាសះស្បើយ | រដ្ឋបាលខេត្តបន្ទាយមានជ័យ នៅថ្ងៃទី២៧ ខែឧសភា ឆ្នាំ២០២១នេះ បានប្រកាសពីចំនួនអ្នកជំងឺកូវីដ១៩ ចំនួន១១៣នាក់ បានជាសះស្បើយពីជំងឺ។ នេះបើយោងតាមរបាយការណ៍ ដែលបណ្តាញព័ត៌មាន Fresh News ទទួលបាននៅថ្ងៃទី២៧ ខែឧសភានេះ៕ | 2021-05-27T19:14:00+07:00 | freshnewsasia.com | https://m.freshnewsasia.com/index.php/en/localnews/199308-2021-05-27-05-14-45.html |
208a1122-f4d8-410b-a469-3fe8ba79207f | BREAKING: រដ្ឋបាលខេត្តស្វាយរៀងចេញប្រកាសផ្លូវការ កម្មកររោងចក្រដែលនាំគ្នាសម្រុកចេញ មិនស្ដាប់អាជ្ញាធរណែនាំរឿងយកសំណាកពិនិត្យជំងឺកូវីដ១៩ ព្រោះជឿតាមក្រុមបំផុសបំផុល (Video inside) | រដ្ឋបាលខេត្តស្វាយរៀង នៅព្រឹកថ្ងៃទី២៧ ខែឧសភា ឆ្នាំ២០២១នេះ បានចេញសេចក្ដីជូនដំណឹងបញ្ជាក់អំពីហេតុការណ៍ ដែលកម្មករ-កម្មការិនីរោងចក្រតម្លើងទោចក្រយាន អេ អេន ជេ (A and J) ក្នុងតំបន់សេដ្ឋកិច្ចពិសេសតាយសេង១ ស្ថិតនៅភូមិតាពៅ សង្កាត់បាវិត ក្រុងបាវិត នាំគ្នាសម្រុកចេញពីរោងចក្រ មិនស្ដាប់ការណែនាំរបស់អាជ្ញាធរ ពាក់ព័ន្ធការយកសំណាកពិនិត្យរកជំងឺកូវីដ១៩។ នេះបើតាមបើសេចក្តីប្រកាសព័ត៌មាន របស់សាលាខេត្ត ដែលបណ្តាញព័ត៌មាន Fresh News ទទួលបាន។ រដ្ឋបាលខេត្តស្វាយរៀង បានបញ្ជាក់ថា នៅព្រឹកថ្ងៃទី២៦ ខែឧសភា ឆ្នាំ២០២១នេះ មានកម្មករម្នាក់ធ្វើការនៅក្នុងរោងចក្រតម្លើងទោចក្រយាន អេ អេន ជេ (ខេមបូឌា) ក្នុងតំបន់សេដ្ឋកិច្ចពិសេសតាយសេង១ ស្ថិតនៅភូមិតាពៅ សង្កាត់បាវិត ក្រុងបាវិត ដោយមានអាការសង្ស័យចូលក្នុងនិយមន័យកូវីដ-១៩ បានស្ម័គ្រចិត្តទៅយកវត្ថុវិភាគសំណាកធ្វើតេស្តរហ័ស នៅប៉ុស្តិ៍យកសំណាកក្រុងបាវិត ជាលទ្ធផលវិជ្ជមានកូវីដ-១៩។ ក្រុមការងារស្រាវជ្រាវ និងតាមដានបុគ្គលសង្ស័យមានផ្ទុកជំងឺកូវីដ-១៩ខេត្ត សហការជាមួយមន្ទីរសុខាភិបាល នៃរដ្ឋបាលខេត្ត បានចុះយកវត្ថុវិភាគសំណាក អ្នកប៉ះពាល់ផ្ទាល់ចំនួន ០៩នាក់ លទ្ធផលវិជ្ជមានកូវីដ-១៩ ចំនួន០៣នាក់ នៅក្នុងរោងចក្រខាងលើ។ ក្រុមការងារបានបន្តយកវត្ថុវិភាគសំណាកអ្នកប៉ះពាល់អ្នកជំងឺកូវីដ-១៩នៅអគារផ្នែកខាងមុខ ចំនួន១៤៥នាក់ ជាលទ្ធផលវិជ្ជមានកូវីដ-១៩ ចំនួន៥៤នាក់ បន្ទាប់មកក្រុមការងារបានសហការជាមួយរោងចក្រ ធ្វើការស្រាវជ្រាវ រកអ្នកប៉ះពាល់ផ្ទាល់ និងប្រយោលនៅអគារផ្សេងទៀត ដើម្បីធ្វើការវាយតម្លៃកម្រិតហានិភ័យ នៃការឆ្លងក្នុងរោងចក្រទាំងមូល។ ប៉ុន្តែដោយសារមានការភិតភ័យ និងស្របពេលដល់ម៉ោងចេញពីធ្វើការ បងប្អូនកម្មករ កម្មការិនីនៅអគារដទៃទៀត ក៏បាននាំគ្នាចេញពីរោងចក្រ ទោះបីជាក្រុមការងារ បានខិតខំពន្យល់ណែនាំពីការយកវត្ថុវិភាគសំណាករកមេរោគកូវីដ-១៩ ណែនាំអំពីការថែទាំសុខភាព និងផលប៉ះពាល់ នៃការឆ្លងរីករាលដាលជំងឺកូវីដ-១៩ និងការធ្វើចត្តាឡីស័កតាមដានសុខភាព ប៉ុន្តែបងប្អូនជឿតាមការញុះញង់ និងការបំផុសបំផុល ក៏បាននាំគ្នាធ្វើដំណើរចេញពីរោងចក្រតែម្តង។ ផ្អែកតាមស្ថានភាពនេះ រដ្ឋបាលខេត្ត បានណែនាំដល់អាជ្ញាធរមូលដ្ឋាន ត្រូវយកចិត្តទុកដាក់គ្រប់គ្រងបងប្អូនកម្មករ កម្មការិនី ដែលបម្រើការងារនៅរោងចក្រ តម្លើងទោចក្រយាន អេ អេន ជេ (ខេមបូឌា) នៅក្នុងតំបន់សេដ្ឋកិច្ចពិសេស តាយ សេង ១ ដែលចេញពីរោងចក្រមុនការពិនិត្យវាយតម្លៃលើកម្រិតហានិភ័យ នៃការឆ្លងរីករាលដាលជំងឺកូវីដ-១៩ តម្រូវឲ្យធ្វើចត្តាឡីស័កនៅតាមផ្ទះរៀងៗខ្លួន និងត្រូវតាមដានសុខភាពជាប្រចាំ។ ប្រសិនបើមានអាការខុសប្រក្រតី ដូចជា ក្តៅខ្លួន, ក្អក, កណ្តាស់, ឈឺបំពង់ក, ពិបាកដកដង្ហើមសូមផ្តល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក ឬទំនាក់ទំនងមកកាន់លេខទូរស័ព្ទ ០៩៧ ៥០៣ ៤៥៦៧/០៤៤ ៧១២ ៥២២៕ ទស្សនាវិដេអូទី១៖ អាជ្ញាធរព្យាយាមពន្យល់ឲ្យត្រឡប់ទៅវិញ និងពន្យល់អំពីការយកសំណាក ទស្សនាវិដេអូទី២៖ កម្មករមិនស្តាប់ការណែនាំសម្រុកចេញពីរោងចក្រ (A and J) | 2021-05-27T19:11:00+07:00 | freshnewsasia.com | https://m.freshnewsasia.com/index.php/en/localnews/199306-2021-05-27-05-11-39.html |
Subsets and Splits
No community queries yet
The top public SQL queries from the community will appear here once available.